
                                                                                                                       От съставителите

            СТОЯН КАМБАРЕВ: ЖИВОТ В ГОДИНИ

           Режисьорът Стоян Камбарев е роден на 9 октомври 1953 година в Пловдив. Завършва Техникум по електротехника в родния си град.   

1979
          Завършва ВМЕИ – София. В годините на първото си следване активно участва като актьор и асистент на режисьора Любомир Дековски в работата на студентския театър "СУ 113". 
1979-1983

           Следва и завършва ВИТИЗ "Кр. Сарафов", специалност "Режисура за драматичен театър" в класа на доц. Димитрина Гюрова. Във ВИТИЗ играе и е асистент режисьор на постановките „Уестсайдска история" от А. Лорънс и"Нова година по стар стил"от М. Рошчин. Поставя като изпитна работа в IV курс "Буря" па А. Н. Островски. По време на следването си работи като асистент режисьор на Христо Кръчмаров в Ботевградския театър ("Стък​лената менажерии" от Т. Уилямс), на Димтрина Гюрова в Театъра на Народната армия ("Дивата патица" от X. Ибсен), в Българска телевизия ("Покана от Париж" от П. Панчев). Стажува при Крикор Азарян в Театъра на Народната армия ("Денят, в който Мери Шели срещна Шарлот Бронте" от Е. Мане). 
1983 -1990

           Режисьор в Драматичен театър "Сава Огнянов" - Русе: „Солунските  съзаклятици"(1984), „Идеалният мъж"(1985), ''Редници"(1955). "Животът

-
това са две жени" (1985), "От сняг помилвана душа'" (1985), "Побъркани от любов" (1986), "Женитба" (1986), "1 + 1 = 1" (1987), "Междучасието" (1988) "О, щастливи дни"(1988), „Музика от Шатровец" (1988) „Миналото лято в Чулимск" (1990).

1985

           Получава годишната награда на Съюза на артистите в България зa млад режисьор (‘’Редници’”).

1986

          Специализира в Краков н Катовице, Полша.

1988

          Поставя "Любовни булеварди" в Драматичен театър "Н. О. Масалитинов"

-
Пловдив.  Получава награда за млад режисьор на Националния преглед на детско-юношеския театър в Търговище ("Междучасието").

1989

          Получава първа награда за режисура на VIII национален преглед на българската драма и теагьр ("Музика от Шатровец"). Поставя "Женитба" в Народния театър за младежта.

1991 -1994;

          Режнсьор в Малък градски театър "Зад канала": "Завръщане у дома" (1991), "Ревизор"(1992), "Пилешка глава" (1993), "Времето и стаята" (1994). 
1991 -1992

         Специализира в Рим, Италия.

1992

         Поставя "Любовникът" в Държавния сатиричен театър "Алеко Константинов"

1994

        Поставя "Рожден ден" в Държавния сатиричен театър "Алеко Констан​тинов". 
От 1994

        Режисьор на Държавния сатиричен театър "Алеко Константинов", където през 1995 г. поставя "Януари". 
1994-1996

         Художествен консултант на Драматичен театър "Стоян Бъчваров" - Варна, където поставя "Черна дупка" (1994) и "Майката" (1995).

1995

         Получава втора награда за режиcypa на Националния фестивал на малките театрални форми във Враца ("Рожден ден"). Ръководи клас по режисура за драматичен театър в НАТФИЗ"Кр. Сарафов".

1996

        Получава награда за режисура на Театралните празници в Благоевград ("Майката"). Получава театралната награда "Аскеер" за режисура ("Майката").

1998

        Поставя 'Три сестри" в Театър "София".

        Приема да бъде художествен консултант на ДТ "Н. Й. Вапцаров" - Благоевград. 
        Стоян Камбарев умира на 21 септември 1998 година. 
1999

         Получава годишната награда за режисура на САБ ('Три сестри").

"Три сестри" получава наградата "Аскеер" за най-добро представление. "Черна дупка" участва в програмата на Международния фестивал "NET' в Москва.

          Спектаклите па Стоян Камбарев са участвали нееднократно в наши фестивали, гостували са в Румъния, Полша, Чехия и Русия.

           ВМЕСТО ПРЕДГОВОР

През цялото време ме спъва какво ще си помисли той. Дух като неговия задължително остава. Прекалено тревожен е, за да се откъсне от делата земни и да се трансформира в някаква енергия или да постигне хармония и покой.

Всичко, което бe Камбарев, изключваше взаимоотношения, изгъкани от мир и любов. По някакъв начин той и сега е тук и сигурно страда, че не може ла се намеси, защото както казва Сартр "Край - чертата е теглена. Аз оставих живота си в техни ръце!" А това предполага и безкрайно много неистини. Затова мисля, че страда. Но страданието бе неговият комфорт. Той се чувстваше "той " когато не се харесваше, защото бе взискателен към себе си и към другите до смърт. Това за него не бе банална метафора, а нещо буквално. От себе си и от другите искаше да изцедят най-качественото и стойностното. Да работиш и да общуваш с него пълноценно (ако това изобщо бе възможно) означаваше да бьдеш изваден от състоянието си на вътрешен мир, да бъдеш изтръгнат от процеса на "битуване" и доколкото е възможно, да постигнеш състояние на чистия дух. Стремежът му бе да открие състоянието на разголената същност - такава, каквато е тя.

Без да познава в детайли системата на Гротовски (тоест не бе стигнал до нея по рационален път), вътрешната му нагласа й бе съответна. Той самият се саморазголваше в общуването, без да го заявява - показваше своята същност, без да кокетира с нея. Повечето хора се плашат, дразнят, засягат или откровено вбесяват от подобен подход. Затова Камбарев имаше нелеки отношения с хората. Разбира се, тогава, когато сметнеше за необходимо да има някакви отношения.

Трябваше да се проумее неговата потребност от откритост до степен на самоизтезание, за да може да се постигне някакъв действителен диалог с него - било в живота, било в работата. (Макар че именно при него е невъзможно те да се отделят.) Затова лесно настройваше срещу себе си хората, с които работеше. Отношението към него не бе еднозначно, често пъти - откровено враждебно. Той отговаряше със същата враждебност в момента, когато кон​статираше неразбиране. Той ги ненавиждаше заради прикритостта им, за това, че не могат в името на висшата цел - работата, мисията, истината - да се разделят, да отстъпят от живеенето си, от вътрешния си комфорт. Все неща, които за него нямаха никакво значение. (Нещо такова сякаш покълна едва когато се появи детето му, но тогава не бях близо до него, а и това бяха неща, за които не говорехме, те ставаха ясни от контекста.)

Спомням си разговор за млада актриса, която имаше качества - симпатична, интелигента, работлива, В този разговор се оказа, че и двамата не я харесваме. Аз - защото ми се виждаше външна, хладна, имитативна. Тя като че се справяше добре с всякакви задачи, но ми звучеше дълбоко неискрено. Умело имитираше чувства - без да изпитва никакви. Позволих си да говоря с него на тази тема и се оказа, че и той не я харесва, но, за разлика от мен. бе работил с нея и каза нещо в смисъл: "Аз направих всичко, което мога, всичко, на което съм способен, за да я извадя от спокойствието, сигурността, скрупулите и задръжките й .”(А в това отношение той бе способен, и още как!) Бе се опитал да я извади от манталитета й на отлична сгудентка, дете от добро семейство, всеобща любимка. "Всичко направих! Дори й дадох възможността да разбере, че го правя заради нея!” Ставаше дума за оголване на чистата същност на човека и на неговия дух (ако той, разбира се, го има) отвъд наслоенията и привнесеното. Камбарев бе създавал изкуствено екстремни ситуации, за да го постигне, но си призна: "Не успях." Каза го, като че е претърпял най-голямото крушение в живота си. Заключението бе "От нея актриса няма да стане." Край. Вратата беше затворена и тази актриса я бяхме отписали. „Не мога да й npocтя - каза той, - че всичко, което исках да премахна, за да бъде наистина актриса, се оказа за нея по-важно от това да направи ролята и да се докосне до същността на нещата " Той продължи да поддържа отношения с нея, дори тя може би мислеше, чс са приятели. Лицето му за пред хората бе на сдържан, изключително сдържан, внимателен, възпитан, дори приятен човек, но само ако не беше в работни отношения с някого. Когато работеше, той би могъл да бъде съпоставен само с някакъв природен или космически катаклизъм и всяко сравнение - вулкан, потоп, земетресение... - би било колкото банално, толкова и верно. Когато работеше, той се изпепеляваше и възраждаше, играеше със себе си на птицата Феникс, докато накрая изтля.

Ето сега си представям реакцията му - усмихва се смутен и изненадан, като малко дете, похвалено в училище, и пита:

- Наистина ли мислиш така? - леко е поласкан и засегнат, че съм напреднала в анализа. - Мислиш ли, че има нещо такова в мен?

Следва пауза на проверка и за да не помисля, че съм толкова на "ти" с това, което е той, казва нещо от рода на "Птицата Феникс, така ли? Може да има нещо такова, но далеч не е толкова просто и красиво, колкото си мислиш.”

И ме оставя още по-обьркана, защото нещата се оказват далеч по-сериозни, отколкото съм предполагала.

Подобни разговори сме водили, правили сме опити - къде на шега, къде на сериозно - да се анализираме. И отстрани, като вещи психотерапевги, да правим гигантски заключения кой от нас кой е и за какъв точно сс мисли. Защо прави това или онова. Интересно е, че заключенията не се оспорваха. Разговорът продължаваше в друга посока. Не стигахме дотам да си кажем: "Не си прав, това не с така." Разговорът би спрял, бихме сменили темата и след два дни по някакъв съвършено различен повод той би изтървал нещо като: "Ако спешно не се промени седмичната програма, потопът в мен ще залее всичко." Или след седмица на въпрос, зададен няколко пъти, не отговаря, но аз настоявам за отговор и чувам неговото: "Ами в момента полагам усилие да се реконструирам от пепелта" Казваше го по-добре, през усмивка. Това доказваше, че съм попаднала в целта - той премисляше дълго нещата, които го занимават. Разбирах го от тези изтървани след време думи, уж случайно, както го правят децата.

В работата да се отдадеш докрай или до смърт (за която той нямаше и мисъл) за него не бе пожелание, не бе метафора, а неистов стремеж. Трябваше да има усещането, чс се е раздал докрай и да го получи от другите. На другите не им се прощаваше, ако не го правят. Всичко се вършеше като за последно, без съзнанието за това. И, естествено, отношението към него беше разтерзана любов (на двама, трима измъчени актьори) или зле прикрита ненавист (на всички останали в тетгьра). Това не само не го притесняваше, ами беше за него идеалната хранителна среда, която го правеше свръхактивен. Отнасяше се към премиерата като към предизвестена смърт и полагаше отчаяни усилия да я отложи. За него репетицията сякаш беше смисъл и цел на съществуването, а този безсмислен акт - представлението - болезнено умъртвяване. Затова когато представлението все пак излезеше, а при него то никога не бе завършено (цял живот 
работеше вьрху един спектакъл - независимо от автор и посоки), той изпитваше мъчителна неудовлетвореност. Веднага след премиерата продъл​жаваше да работи. Намразваше актьорите, че не са съвършени. Имаше ми​говете, когато успяваше да ги доведе до степен на готовност за посоката, в която е тръгнал, но после те отново се връщаха към презряното битуване или правеха непростимата изневяра да работят с друг режисьор (разбирам го прекрасно), като стремително се отдалечаваха от общия духовен свят. И като идваха на представление, се оказваше, че се опитват да реанимират вече мъртвия общ духовен свят. Тогава Камбарев прикриваше отчаянието си с озлобление към тях, задето не са в състояние да съхранят някъде - в някакво кътче, градина, в себе си - този духовен свят и го умъртвяват така небрежно и лекомислено.

Репетираше преди всяко представление, но не за да запази партитурата и да направи бележки, а за да възкреси този покойник или да реанимира героя в кома в зависимост от това, колко се е отдалечил спектакълът от намерението. Успяваше да го изправи на крака, да го подтикне да направи две-три неуверени крачки, преди да рухне на сцената, на която до вчера бе летял. Понякога успя​ваше да направи представлението малко по-различно, по-ново, странно, нео​чаквано и това му носеше сиромашко удовлетворение, но не повече. Така че процесът на самоунищожение продължаваше и той не можеше да се отпусне, да се почувства дори за секунда спокоен. 

И стръвно се хвърляше към следващия проект, към поредното начало. Вярваше, че веднъж създаденият духовен свят този път ще оцелее по-дълго във времето. Това не означаваше, че веднага започва репетиции. Напротив, предстояха месеци на търсене, преценяване на автор, екип, място, театрална ситуация. За да създава, той се нуждаеше от пространство, от духовно средище, което сам изграждаше. Много прецизно подбираше актьорите - трябваше да са хора, които биха издържали огромния натиск, на който предстоеше да ги подложи, и които щяха да са подвластни на неговото изискване да се саморазкрият, да се покажат такива, каквито са. Когато преценеше, че нещата са узрели за началото на този изключително мъчителен за всички и най-вече за него процес на освобождаване на духа (неговия и на тези, с които работи), едва тогава пристъпваше много внимателно към творческия акт. Затова сме​няше заглавия, отлагаше премиери - всички тези банални неща, коиго така дразнеха онези, с които работеше. 

Той имаше нужда от студиен театър, в който да не се играят представле​ния пред публика, а еднократно да се показва етап от творчески търсения пред съмишленици. Имаше нужда от автономна духовна територия, обитавана само от хора с неговата "кръвна група", за да може да работи с месеци, преди да поеме риска да покаже постигнатото в този процес. Може би към това несъзнателно се стремеше демоничният му дух.

- Камбарев, съгласен ли си с това? Не!? Тогава прости ми, ако можеш,,,

8 април 2000

Елена Цикова

СТОЯН КАМБАРЕВ

ЗА СЕБЕ СИ, ЗА ТЕАТЪРА

Съставител 
Майя Праматарова
ВАЖНА Е ИСТИНАТА

1. Изборът за разпределението ми в Русенският театър беше в крайна сметка мой: заради респектиращата актьорска трупа и интересния ре​жисьор - Слави Шкаров. Исках да работя с хора от различни поколения. Русе ми предоставяше такава възможност. Излъганите ми очаквания са свързани е краха на някои мои заблуди: мита за активната, динамичната, водещата роля на града в духовния живот на страната; заблудата, че всички обичат театъра и че той е най-важното нещо в живота им; че с предимство са творците и техният труд, а не администраторите; че е достатъчно да създадеш добър спектакъл, за да завоюваш позиции.

2. Идеалният театър, в който бих искал да работя, не е този, който се е вкопчил в миналото си, а този, за който рискът и търсенето са жизнено-необходими; който би си позволил да спре спектакъл поради липса на художествени качества; който поставя непосилни задачи пред всеки свой член и не му предоставя условия да лентяиства, да тунеядетва, да трови въздуха с клюки, злословия и халтура, който е справедлив към най-способните и уравниловката му е чужда.
3. Това е възможно само ако в театъра като цяло цари дух на творческо сътрудничество и творческо съревнование, т. е. ако са в сила законите на честната борба. За съжаление това е рядко срещано явление. Много често предишните успехи и повечето стаж решават въпросите в полза на по-старшия режисьор, независимо от действителното отношение на силите. Това обикновено не се прави злонамерено, а уж за благото на театъра и най-вече за доброто на младия режисьор, когото "трябва да предпазим от предстоящото изпитание, за да не се затрие той още в началото на кариерата си. А що са години занапред-все са негови"! Криза на доверието! И младият режисьор, ако е с характер, трябва да завоюва с бой своя плацдарм и да го разширява. Така се стига до излишни конфликти. Огромна отговорност за тях носи съответният ръководител. Той е длъжен да бъде регулатор на тези процеси, а не да търси конюнктурния успех. Ако използва тактиката "разделяй и владей'', той по същество подклажда конфликтите. Слава Богу, аз съм в добри взаимоотношения с по-зрелите си колеги.

4. Има само една причина, поради която бих си тръгнал прежде​временно от един театър: когато полезната енергия, вложена в непосред​ствения процес, намалее недопустимо за сметка на преодоляването на най-различни препятствия от нетворческо естество.

5. Важно условие е възможността за достатъчно работа. В сравнение със столицата културният живот и културната среда в провинцията са по-ограничени. В това има и известно предимство, защото изкушенията за разпиляване в различни посоки са по-малки. Но недостатъците са далеч по-фатални. Театралните ръководства рядко си поставят задачата да завою​ват по-престижно място в общонационалния културен процес. Повечето го правят с нехудожествени средства или по приятелски начин. А има и театри, които уютно спят в провинциалната си изолираност. Някои ди​ректори изпадат в свещен 
гняв, щом стане дума за турне в столицата или за пристигане на критици. Тези задължителни форми на общуване и сравнение смущават удобството им, объркват критериите им. Никой не ни трябва, ние сме си достатъчни! А когато тази нездрава политика се приеме за нормална, то процесът става трудно обратим, а последствията - печални, и то най-вече за младите творци, които най-много се нуждаят от високи цели и високи критерии. Защото е много лесно един млад човек, станал местна знаметтитост, да реши, че е гений. Или пък непризнат гений! Кому е нужна тази заблуда и кой ще плаща последствията? Важна е преди всичко истината - за себе си, за всички!

6. Ако бях директор на театър, преди да се заема с промени в ко​лектива, бих се заел най-напред с промени в самия себе си. Като начало бих окачил на стената срещу бюрото си следните надписи: "Внимавай, рибата се вмирисва от главата!" И "Накарай хората да ти вярват, а не да се страхуват от тебе и да ти се подчиняват!" После ще се запитам - каква е концепцията ми за ръководения от мен театър и ако не успея да си дам точен отговор, ще си подам оставката. Странно, режисьорът е длъжен и насън да отговаря защо поставя този спектакъл по такъв начин, а ди​ректорът не се измъчва от подобни въпроси за състоянието на целия колек​тив. На това се дължат до голяма степен еднаквите физиономии на българ​ските театри или по-точно - липсата на физиономии. Повечето дирек​тори нямат СВОЯ ИДЕЯ за театъра и затова решаването на кадровите, репертоарните, методологическите, естетическите въпроси не е принципиално, стратегическо, а стихийно или административно. Правилно е да се говори за актьорски, драматургически, режисьорски проблеми на българския театър, но според мен все пак възлов е въпросът за театралния ръководител... Щях да подбера ръководен екип от дейни, инициативни творчески личности, а не от безлични, уморени, покорни хора, на чийто фон да изпъква собственото ми величие или благонадеждност. Бих изхвърлил всичкия баласт зад борда, като започна от творческите кадри, а не от чистачките. Крайно време е да разберем, че чистачките са вероятно много виновни, но положително не за всичките ни проблеми. Не бих бъркал демокрацията с анархията и уравновиловката, която по правило облагодетелства посредствените. Бих уволнявал за мързел, сплетничене и тровене на атмосферата в колектива.

7. а. „.Текущата критика не се занимава с реалните процеси и худо​жествените факти, а главно със създаването на сензации и психози около отделни театри или творци, т. е. тя е трайно обхваната от синдрома на футболната запалянковщина. Вследствие на вдигнатия вече шум младият режисьор може да победи в някой преглед, декада и т. и. Може да получи някаква награда, да отиде на работа в София. Съмнявам се обаче, че този е пътят към творческото оформяне и съзряване. Младият режисьор трябва да уважава текущата критика, но не и да й угодничи. Както не бива да угодничи и на публиката, а да я уважава.

7. б. В системата на българския професионален театър за съжаление на младия режисьор се предоставят малко възможности "да създаде високопрофесионална трупа" и "да подбира драматургията без компро​миси". Ако пък успее в рамките на колектива да оформи група от съмиш​леници с успешни постановки, то резултатът е един - останалите актьори се противопоставят на това ядро. Противопоставя се и ръководството. Групата обикновено се разбива и заклеймява или се премества в друг театър. Въпреки всичко аз мисля, че това е един от възможните пътища за създаването на младия режисьор. Зависи доколко ще има сили да издържи на нападките и да устоява, включително и чрез "безкомпромисен избор на репертоара, на свой собствен стил".
8. Все още не съм доволен от себе си. Бих искал да съм по-добър като човек, да съм по-чувствителен и рефлективен и в същото време - по-твърд и безкомпромисен. Бих искал да усъвършенствам професионализма си, за да се отърся от него, да го забравя и да си върна отново свободата и свежестта на "аматьор" в театъра. За моето неудовлетворение не са виновни нито актьорите, нито театърът, в които работя. Той просто няма отношение към моите проблеми, не поставя все по-високи цели пред мене и нс изисква все повече. Очевидно е зает с нещо друго. Не зная точно с какво, но сигурно е нещо много важно...

В. "Антени", 22.6.1988
         ЗА "МИНАЛОТО ЛЯТО В ЧУЛИМСК» ОТ АЛ. ВАМПИЛОВ

      (постановка - Стоян Камбарев, сценография - Виолета Радкова)

Стремежът ми при работата над този спектакъл е да се опитам да разсъждавам сценично над проблема, как човек оцелява в социалната действителност. "Човек има идеология, цел в живота" - отдавна сме скъ​сали с тази законообразност. Подобен тип човек не ме интересува, не ме занимава. Интересува ме струпването на неудачите.

Първата част е безсюжетна за Шаманов - има едно нарочно бездейс​твие, оцелявайки, той минава през ръцете на всички и успява да съществува хладнокръвно. Ненавиждам представата за него като за уморен човек. Изследвам механизма на говоренето му: защо се влюбва във Валентина, без да има любов и умисъл.

        Скучно е той да бъде възприеман като главен герой.

        Приемам, че все още ритмически спектакълът не е издържан.

Не държа да се разбере защо съм посегнал точно към тази пиеса: по-скоро искам да се усети едно връщане към размисъла за човека, който по свой начин оцелява в социалната действителност. Благодаря ви за откровените забележки, но ще призная, че с много от тях не мога да се съглася. Затова се опитах да отговоря на основните неща-теми и проблеми, - които са ме движили при раждането на постановката.

(Изказване по време на художествен съвет -1990, Архив на ДТ "С. Огнянов " – Русе)

ВРЪЩАМ СЕ В РУСЕ КАТО НА МЕСТОПРЕСТЪПЛЕНИЕ.. -

(За режисьора Слави Шкаров)

Връщам се в Русе като на местопрестьпление. Полулегално. Вече няколко пъти. Май става дума за рецидивизъм. Избягвам да се обаждам на приятелите - тях ги виждам и в София, Правя-струвам, все се оказвам в разрушената от години сграда на Доходното здание (Стария театър). С нея градът много се гордее, той я мисли като една от своите емблеми и е положил фасадата й върху етикетите на бисерната ракия. Там, в кюрти-раното тяло на театъра, бродят неговите Призраци. Сред отломките от гипсовите капители, е които са запушени дупките в пода, за да не пропадне в подземията долу някой омекнал наркоман; сред перата от мъртвите гълъби, които някога живееха под покрива и летяха над главите на публикага по време на представление, увеличавайки бройката зрители; сред несъществуващата вече сцена, зееща като бомбена яма - снегът вали отгоре и се опитва да я запълни, строителите са заети с други важни работи: сред сценичната кутия, по чиито стени стоят само маркировките и номерата на чигите - всеки момент могат да се раздвижат нагоре-надолу.

Призраците са вътре, в изтърбушеното тяло и го пазят, за да не умре. Когато в него се зароди нов живот, те сигурно ще си отидат успокоени. Но дотогава човек може да ги срещне само там; Диди, Климбо, Бачо Коста, Слави.

Слави. Внезапен човек. Изчезна точно така неочаквано, както правеше всичко, За пет години между нас е имало и добро, и лошо. Излетя от кръга, движен от някакво свое любопитство, и ни остави с неплатените сметки в ръка. В сметките са вписани огорченията, обидите, неразбира​нето, суетата. Все си мисля, че вече мога да ги платя, че вече можем да си говорим за съвсем други неща, и не мога да си простя, че съм закъснял за срещата. С пет минути или с пет години - все едно, еднакво нелепо е. Пристъпвам от крак на крак и се озъртам. Усещам върху себе си ироничния му поглед.

Отпивам от чашата коняк, сядам и се взирам в празната сцена. Ще се появят. Сигурно ще се появят. Знам, че са тук. Защото тези хора бяха артистичната душа на Русенския театър, те бяха аристократичното му златно покритие и успяваха да го превърнат в културна не-провинция. Те няма току-така да си отидат и да ни оставят на спокойствие. Само трябва да съм търпелив и да съм тук, когато Слави се появи. Искам да го попитам (като колега) какво е видял там.

В. "Култура", 7 5.1993

      АНКЕТА С БЪЛГАРСКИ РЕЖИСЬОРИ

Откъде идва и какво представлява днес езикът на българския театър?

Във всеки случай не идва от литературата, в това число от театрал​ната. При почти пълната липса на съвременна национална драматургия нишата неизбежно се запълва от затрупващата ни лавина небългарски текстове, тъй че дори връзката с класическата българска драматургия видимо изтънява - справка; театралните афиши. Но това не е непременно лошо: има периоди, в които театралните идеи сс подсказват от литера​турата, има и такива, в конто машината на действащия театър ес само-конструнра и самоусъвьршснствд - т. е. театралните идеи се пораждат от режисьора, актьора, художника. Мисля, че в последните години се случва точно това.

Не бих могъл да кажа, че българският театър като цяло днес говори някакъв единен език. (Пък и едва ли това е възможно или нормално.) Първо, голяма част от българските представления не владеят никакъв театрален език: угоднически навели се пред публиката (изключително разнородно същество от женски пол, което уважава мъжкото поведение), в стремежа си да й се харесат те се опитват да говорят едновременно на езиците на булеварда, на политическата сатира, на сапунената опера, на еротиката, на криминалното и в крайна сметка неизбежно стигат до гореспоменатата нечленоразделност.

Второ, друга част от българските представления изучават интензивно немски, френски, полски и други театрални езици, защото са си наумили да се харесат някъде другаде, на някого другиго. "Тази страна" (както казваше един бивш политик) е толкова безнадеждно малка!

Бих могъл и да продължа с разчленяването на тялото на българския театър по този признак, но това не е сериозно занимание.

По-важно е това, че най-интереснитс български режисьори говорят или се опитват да говорят на свой собствен театрален език, че те са раз​личими. Тъй че въпросът се свежда до: от къде идва и какво представлява днес езикът на тези режисьори?

Не знам, може би езикът се поражда от персоналното усилие да разрешиш проблема на собствената си идентичност. Да разбереш какво е вътрешното ти пространство; в кой от неговите обеми е съсредоточена енергията, която те плаши или вълнува, и с какви инструменти можеш да проникнеш до това място, за да го разгледаш, да го проумееш, да му се насладиш или пък (най-често!), осветявайки го с прожектора, да победиш ужаса си. Може би средствата за това пътуване навътре са и елементите на театралния език на всеки един от нас, когато тръгнем в обратната посока и неизбежно се срещнем с публиката, наблюдавала тази автотерапия на театралния спектакъл.

Смятате ли, че владеете някакъв конкретен театрален език, на който говорите от сцената?

- От 6 - 7 години обикалям около нещо като моя вътрешна театрална ос: ту се приближавам, ту се отдалечавам, но все спрямо тази същата ос. Това - тази ос - може да бъде наречена и моят театрален език. Не може обаче да се каже, че съм го овладял. Опитите започват от Л. Петрушевска, преминават през Бекет, К. Илиев, Ал. Вампилов, X. Пинтър, Бото Щраус, Г. Стефановски, Й. Радичков и продължават. Докога - не знам. То е все едно да нарисуваш абсолютно реалистичен портрет. Може и да е възмож​но, но по-вероятно е да полудееш.

Става дума, най-общо казано, за хиперреалистичното съществуване на ненаблюдавания човек. Това налага отказване от куп театрални оръжия:

· отказ от директната театралност и зрелищност;

· отказ от директно "послание" към публиката: театралното представ​ление изисква страшна концентрация и правещите го не би трябвало да се разсейват с нищо, включително с послания до когото и да било. Ако от това съсредоточено занимание с представлението се излъчи някакво послание - добре; ако не се излъчи - още по-добре;

· отказ от причинно-следствени връзки по посока на т. нар. основен конфликт. Главният конфликт е вътрешен за човека, а не се движи от видимия сюжет. Тъй че главният ми интерес е към състоянието на Човека (мръсни думи във ВИТИЗ) и метаморфозите на това състояние - те се подчиняват не толкова на диалектиката (твърде е прегледно, за да бъде вярно), а на теорията на вероятностите. Това е по-адекватно спрямо живота на нашия съвременник. Може би през 90% от деня си той е абсолютно неадекватен, а така обича да се мисли за целесъобразен!

· отказ от театрална подреденост. Става дума за оркестрация на наблюдаваните състояния по принципа: несъпоставими по важност неща спокойно могат да се случват и едновременно. Нещата никога не се случват откъснато от всичко останало, а протичат полифонично, без нито едно от тях да е сигурно, че е главното. Кое е главното, решава диригентът. Тоест режисьорът. Това е справедливо - той е разрушил причинно-следствените връзки и само той може да подреди така създадения хаос, иначе енергията му ще го унищожи - и него, и актьорите, а за жалост и публиката. Защото да не забравяме: и тя присъства на този ферментационен процес.

И за да съм последователен, накрая ще кажа, че структурообразуващият фактор, който ме изпълва с доверие, се нарича случайност. Този мил травестит, така често навличащ дрехите на закономерността.

В. „Култура", 24,3.1995 Анкета па Камелия Николова

ВСЪЩНОСТ НЕГОВОТО ИДВАНЕ В БЪЛГАРИЯ е едно завръщане у дома. Това не е само заиграванс със заглавието на една от неговите пиеси, която съм поставил в Малък градски театър „3ад канала", а нещо по-сериозно. Какъв с днес шансът във времето, в което живеем, да сме контактни с неговите текстове и с представленията, правени по негови текстове. При все че нашето поколение беше любопитно към тези текстове, към перспективата те да бьдаг поставени още преди Театралната академия дори. Шансовете да имаме код, да имаме перфокарта към тези текстове се дължи на живота, който живеехме през последните десетина години и който продължаваме да живеем - аз не смятам, че нещо съществено се е променило. Просто езиковият код на Пинтъровите текстове, който действа странно и скандално в една хармонична обществена ситуация, има шанса да бъде понятен за актьорите и режисьорите днес в България, защото от много дълго време в нашия живот не доминира хармонията, а дисхармонията. Какво имам предвид? Нашият живот е доминиран от това. че се прокламират някакви ценности. Смея да кажа, че тези ценности сега се смениха, но действителността по никакъв начин не отговаря на прокламациите на хората, които държат тези ценности да бъдат ръководещи в живота на колкото се може повече хора в България. Дисхармонията между тази реалност и между формулите, които политици, обществото като цяло взема на въоръжение е толкова чудовищна, може би от 10 -15 години, чс западното отчуждение е просто детска приказка в сравнение е тази стра​хотно отворена ножица между ценности и реалност, между идеали и реалност, с каквато ние живеем поне от 15 - 20 години насам. Днес нищо не се е променило. Даже това несъответствие е станало още по-драстично, още по-нагло и откровено. Според мен в така нареченото време на тотали​таризма, в което живеехме, енергиите на тези текстове имаха много полезен ефект поради простата причина, че абсурдът, особено за хора с по-чувствителни сетива, ежедневният абсурд се беше превърнал в нещо абсолютно осезаемо на всяка крачка, във всяка област и ето връщаме се към пиесите на Харолд Пинтър, в които има една доста безспорна види​мост на обстоятелствата, на персонажите, на обстановките, която дори претендира за реалистичност, в някакъв смисъл неговите пиеси са реалистични пиеси, а иначе - зад привидността на тази реалност става дума за съвсем други неща. Тези парчета реалност, които той умело сглобява, за да прикрие действителните неща, които го занимават, например в "'Любовникът", в чийто декор стоим*, ето нещото, което лично мен ме привлече още преди десетина години към тези текстове и аз смятам за абсолютно не случайно заниманието си с неговите текстове - през пос​ледните 4 - 5 години няколко пъти - и смятам, че това занимание ще продъл​жи. Зад привидната им реалистичност има някаква страховита игрова природа, стигаща до клоунада. Разбира се, това не е клоунадата на комедия дел’ арте, клоунада на тялото, на хипертрофиралата пластика и т. н. Това е психологическа клоунада на вербално-психологическото изчерпване на една игрова ситуация в кръг, в елипса - в зависимост от нейната протяжност; изчерпване на ситуацията до степента па нейното обезсмисляне и цялата тази фигура - равнинна или сферична, зависи от конкретната пиеса - всъщност е безкористна и от гледна точка на сюжета на конкретната пиеса, защото изчерпването на всяка една от фигурите не цели постигането на някаква крайна сюжетна точка. Пинтър не се занимава с тези неща и аз вярвам на неговите декларации, които мнозина смятат за снобски, че той не знаел защо бил написал тази или онази пиеса, че той не знае къде ще свърши, че не знае какво целят хората в нея. Това за мен е наистина така и в реда нещата, т. е. тези психологическо-клоунадни фигури, които изписва в своите пиеси, са инструменти, израз на стремеж към някакво надмощие - те са терористични инструменти, инструменти на властването, за разширяването на плацдарма, за изпитване докрай на другия от създадената театрална ситуация - все неща безкористни, на които в житейски план не може просто да се отговори, както не може да се отгово​ри какво постига в "Завръщане у дома" семейството, след като изхвърля като чуждо тяло от себе си завърналия се блуден син Теди, след като разрушава ценностите, с които той е дошъл и отнема всичко от ръцете му - минало, постижения, самочувствие, жена, дом... Трудно би могло да се каже какво постига семейството с този акт в реален житейски план. Но тези въпроси са съотносими към някаква друга драматургия, към драма​тургията на житейската целесъобразност. А "Завръщане у дома", "Любов​никът", "Рожден ден".,, с тези текстове съм сс занимавал професионално - тези текстове се стремят към някаква театрална целесъобразност. Те се занимават с агресия, защита, борба с оглед на театралната ситуация, с оглед на театралното пространство. Интересното е, че всичко това е "вмъкнато" в живота на едни убедителни персонажи. Цялата тази театрална тенденциозиост. В това има нещо много общо с механизмите на живия живот дотолкова, доколкото знам как чувствителни, интели​гентни хора, с остри сетива и пъргав ум в реалния си живот извършват подобни безсмислени движения, изпитват естетическа наслада или по​круса от тях, превръщат се в победители или победени и всичко това на пръв поглед също няма нищо общо със живота, който те водят. Моето поколение на 40-годишните трябваше да преживее привидната вечност на една социална структура, да опита с усмивка да приеме факта, че младостта ще бъде погълната от тази привидна вечност на системата, в която доскоро живеехме, и да извлече от това някакъв театрален есте​тически смисъл. Голяма част от това мое поколение, формално погледнато, живя живота си като аутсайдери от гледна точка на социалното пре​успяване или неуспяване - бяха шофьори на таксита, занимаваха се с някакви непрестижни неща, а истинският им живот минаваше зад види​мостта на социалното включване или невключване в някакви системи. Те не се занимаваха с това. Искаха цялата тази работа да ги остави на мира. И спечелиха за себе си свободата да се занимават с едни по-съществени неща, смея да твърдя, по-духовни и, убеден съм, по-перспективни от гледна точка на живота, който предстои оттук нататък.

        Те съумяха да развият в себе си качества, които в хората, впрегнати в участието в системата на преуспяването, закърняха, умряха. Аз уважавам неуспелите. На тях ми приличат и Пинтъровитс герои. На пръв поглед те са аутсайдери, хора без ценностна система, за които няма нищо свято, те са готови да прекрачат всяка една граница, която с свещена за социа​лизирания човек.                 

         Най-интересното, най-енергетичното място във всеки един негов текст е мястото, където привидността на думите, на нормал​ното, на психологически мотивираното поведение се изчерпи и трябва да се прекрачи към нещо друго, да се прекрачи някаква граница, която, струва ми се, рядко хората намират смелост да прекрачат. Това са границите било на родовата памет, на насилието от всякакъв род. Неговите герои неизбежно стигат до този предел, от който нормалните хора се отдръпват. Пинтъровитс хора са значително по-радикални. Когато натрупат доста​тъчно театрални основания и енергия, те прекрачват тази граница и постигнатото като театрална структура просто се разпада. И се изпада в ситуация на хаос, няма ценностна система и оттам нататък всяка негова пиеса бездруго започва да се занимава с онова след разрухата, в която могат да се развихрят най-мрачните зловещи човешки енергии, които очевидно и той изпитва в себе си. И затова докарва своите текстове до една граница, която, ако се прекрачи, ще се разруши структурата на тра​диционната драматургия и трябва да превърти в нещо друго. Това са най-интересните отрязъци в неговите текстове, в които, след като този акт бъде извършен, трябва да се постигне някаква нова хармония, трябва да се набележи нова система във взаимоотношенията между тези хора, с нови ценности, която да им позволи да приключи пиесата. Иначе пиесата просто не може да приключи. Всяка една от неговите пиеси. Нужен е нов обществен договор между тези хора, след като досегашният е поставен под въпрос по всякакъв начин и е разрушен. В крайна сметка Пинтър винаги по различен начин успява да постигне това. Той е изключително изобретателен в това отношение. За него не съществува щампа в психо​логическите отношения между хората, няма щампа в социалните меха​низми между тях. Изключително приятно е да срещнеш човек, който като в интелектуална игра хвърля толкова много различни варианти на това, с което сме свикнали да живеем помежду си, да постави под въпрос цялата реалност, в която живеем, напомняйки ни, че съществуват много, много други варианти, каквито са финалите на неговите пиеси. Ще ми се това да се превърне в някаква позитивна енергия за всички нас, които правим и гледаме представления по Пинтърови текстове. Той никога не се е занимавал с изпращане на никакви послания. Това му е скучно, неприятно, поставя го в позиция на такъв, какъвто не е, и дори го е избягвал по най-гаменски начини; чрез парадоксални изявления, смайващи репортери, критици, журналисти. Той не отправя послания, а се занимава с интелек​туални игри, опасни интелектуални игри. които целят да разкрият меха​низмите на живота, да го поставят под въпрос и да го разрушаг в рамките на два часа. Това е позитивното при срещата с неговите текстове: всичко, което живеем, което ни изглежда безусловна, неизбежна реалност, независимо дали става дума за част от тази реалност или за цял човешки живот, всъщност всичко може да не е така. Ами ако то не е така, ако е съвсем иначе, по втория, третия, петия начин... Струва ми се, че тази инди​ректна телеграма гласи: всичко е вариантно, всичко е относително, всичко зависи от това, какви хора го правят, в какъв момент го правят, дали вали, или пече, дали е студено или тъмно. Всичко в този живот участва във факта на случването или на неслучването, А не, че аз съм направил това и това, а ти заради това - онова... Тази прегледна диалектическа причинна следственост го кара да се прозява от скука и Пинтър много внимава да не се вмъкне като механизъм в текстовете му - не й вярва. И аз не й вярвам.

Подобно усещане за това, което формира драматургията му и опитите ми с нея, получих и при срещата с Пинтър. Направи ми впечатление на човек, който може да бъде женен за лейди, да живее изолирано, да общува с десет души и да говори за съществените неща, т. е. човек на тоталната изолация, който се храни по кафкиански от стремежа към изолация, от нейната тишина. От друга страна - бе обсаден у нас от студенти, колеги, почитатели, бе атакуван радикално и успешно с представлението "Завръ​щане у дома" и с него се извърши метаморфоза. За отрязък от няколко часа той се превърна в друг човек (както се случва с героите ми - една желязна видимост е готова при наличие на определени обстоятелства да се превърне в пълната си противоположност) - това се случи с него. Бе смайващо да се види как този хлъзгав като змиорка недосегаем, опитен в измъкването от всякакви деликатни ситуации човек просто търси всичките капани, които можеше да очаква, след като се отвори към нас. В разговора след представлението той с удоволствие попадаше във всички тези капани и се чудеше как да излиза от тях, ние попадахме също в немалко капани - изобщо беше едно хубаво ловуване.

(Фрагмент от запис, осъществен със Стоян Камбарев от Димитър Петков по време на гостуването па Харолд Пинтър в България с цел да бъде заснет документален филм. Проектът и досега не е осъществен поради липса на финансиране. - Бел. съст.)

       ЕДНО ЗАВРЪЩАНЕ У ДОМА

Щастлив съм, чс идеята да се срещнем лице в лице с Харолд Пинтър в България е на път да се осъществи. Тя се зароди преди около 4 години в театъра "Зад канала", където доскоро работех.

Началният тласък беше неочакваният за много колеги (в това число и някои от играещите в спектакъла), но не и за мен успех на "Завръщане у дома". Вече пет сезона и близо 100 представления - доста рядко срещано явление днес, особено що се отнася не до някаква ширпотреба, а до театрален текст с повишена трудност. През 1991 г. театралната критика като цяло беше много по-озадачена в сравнение с публиката от успеха на точно такова представление. Част от критиците тайно копнееха по развихряне на соцарта като диал ектаческа рефлексия на неприлично дълго проточилия се режим. Друга част се бяха склонили около театралния кувьоз, в който риткаше с крачета студийното бебе на Анатолий Василиев - подготвяше се натурализирането му в българска среда. А всичкият останал театрален НЕП си се харчеше, както се харчеха и свенливо-порнографските издания. Какво тук значи някакъв си Пинтър?

Идеята премина през кореспонденцията на театъра със самия Пинтър, която досущ приличаше на кореспонденция с Пинтър. да не говорим за собственоръчния му подпис. Лично аз се съмнявах тогава, че нещо ще произлезе от това. Струваше ми се, че бихме били no-интересни на точно този автор като чисто тоталитарна държава, а не като дървеното желязо, каквото сме от 5 години насам.

После узнахме от уважаваните колеги на Пинтър. професорите Малкълм Грифитс и Стивьн Лоу, отделили няколко страници в доклада си пред международната конференция "Европейско съзнание" в Дания на представлението "Завръщане у дома" (в. "1000 дни", 11.12.1992 г.), как британци могат да бъдат изумени от неподозирания потенциал, съдържащ се в един британски текст, който британските театрали отдавна са мумифицирали и положили с почести в пантеона на модерната европейска класика на XX век.

Следва неуспешен опит на нашите британски приятели за включване на спектакъла в Единбургския фестивал: вариант за среща "отвъд". Селекционерите обаче не допуснаха "нелоялна" конкуренция и поискаха (досущ като български театрални критици!) съвременен източноевро​пейски соцарт. Такава беше модата.

Ах, защо не си спомниха, че техният сънародник Оскар Уайлд преду​преждаваше: лошото на това да си модерен е, че може най-неочаквано да се окажеш старомоден! След като на Европа непрекъснато и се случва точно това - до следващата мода.

        И т. н.

После идеята закръжи във все по-високи литературни кръгове и се изгуби от погледа. За да я видим отново днес - вече в ход.

Не знам с чия решаваща помощ тя се е задействала. (Ясно е, че не е на Съветската армия.) Но който и да е този човек (или тези хора), те не би трябвало да забравят, че всичко това не би се случило и не би имало реална стойност, ако ги нямаше театралните аргументи в полза на каузата. А те не са никак малко и съвсем не са отскоро. Студентските опити на поколения режисьори през последните десетилетия; първият пробив през 1981 г. „Рожден ден” на П. Пантелеев в театър "София"; спектаклите в "Зад канала", Шумен, Варна, "Сълза и смях", Сатиричния театър, театър "Възраждане", Народния театър, "Театър 199", НДК, Българска телевизия; текстовете в "Театрален бюлетин", издателствата "Народна култура" и "Еквус арт".
Става дума за дългогодишпитс усилия и любов на стотици български театрали - преводачи, издатели, режисьори, актьори, художници.

Става дума за един от празниците на българския театър - няколко дни след Празника на театъра.
И не става дума за една от многото писателски срещи, към които имаше слабост още Тодор Живков, за да си ги окачи на ревера. Защото не някакъв министър и не някакъв интелектуален кръжец, а българският театър извоюва правото да се срещне с един от своите автори, И титлата "доктор хонорис кауза" по английска литература на Софийския универ​ситет (също идея, родена "зад канала") освен поклон пред джентълмена, направил толкова много за театъра и неговия език, е и още едно потвърж​дение на думите на проф. М. Грифитс, че "българските театрали блестящо решават проблемите на рецепцията и трансмисията на Пинтъровня текст през призмата на българския опит и българския театрален идиом". 
        Защо се налага да се каже казаното дотук?

Защото театралната ни памет често е твърде неуслужлива, щом ни се случи значимо културно събитие, каквото визитата на г-н Пинтър безспорно е. Еуфорията на интерпретациите му би могла да замъгли реалностите.

Защото въпросните реалности (културните факти, натрупани в процеса на общуването на българския театър с Пинтъровитс текстове) са наш солиден капитал, от който нямаме право да се отказваме. Те са част от нашата европейска легитимност, защото нерядко постигнатото от нас спокойно би издържало съпоставката с постиженията на театрите в която и да е европейска столица, И би трябвало да посрещнем г-н Пинтър с уважение, но и с достойнство. Твърде често в желанието си да се харесаме сме нахлузвали угодническата маска на националния нихилизъм и сме представяли подобни културни диалози като среша на белия човек с учещите се да сричат аборигени. Ако някой у нас има желание да представи по подобен начин предстоящата среща, то нека говори само от свое име. Обратното би било обидно и за самия Пинтър.

Защото от години усещам как около явлението X. Пинтър се тъче тънката паяжина на тенденциозните политически интерпретации. Наивно до пасторалност е да се търси пряка връзка между краха на тоталитарния режим и интереса към този автор през последните години. Езиковият код в общуването между хората започна все no-видимо да се променя далеч преди 1989 г. Чувството за безвремие и отчаяние от "вечността" на източноевропейските режими доведе до бягство на най-съществената част от младежта и хората на изкуството в подземията под официалния живот и култура. Там, горе, все още немалко хора гримираха трупа на политичес​ката система и на т. нар. соцреализъм, но това звучеше все по-несериозно. Стратегически по-важното се случваше долу; неформалното живеене, театралното отношение към живота, който ни се налага да живеем. Благодарение именно на тези процеси през изминалите две десетилетия Източна Европа се превърна във водеща театрална сила. Достатъчно е само да се спомене JL Петрушевска и театърът на Анатолий Василиев. Това е пътят и на българския театър, отвеждащ до срещата с театъра на X. Пинтър. Естествено, театралните инструменти, открити от българските режисьори и актьори в работата им върху Петрушевска, К.Илиев, С. Бекет и др., се нуждаеха и се нуждаят от прецизиране - става дума за един от най-изтънчените познавачи на подземието на човешката душа и на театралния език, но срещата с него не ни завари неподготвени и жизне​радостно плискащи се в плиткото басейнче на соцреализма. Тъй че нека не приписваме на Пинтър функции, които са му органически чужди - той не е Солженицин и няма нищо общо с борбата срещу тоталитаризма. Как​то казва самият Пинтър; "Пиша, защото искам да го правя. Не се виждам окичен с плакати и не развявам никакви знамена " Тъй че нека и ние не развяваме знамена и нека просто протегнем рька към нашия знаменит колега, с когото ни чака работа и занапред.

Добре дошъл, г-н Пинтър. Чувствайте се у дома си.

В. "Литературен форум", 29.3. - 4-4.1995

       СЪБИТИЕТО НА ИЗТИЧАЩАТА ТЕАТРАЛНА ГОДИНА

Събитието на изтичащата театрална година е срещата на хората на театъра с Харолд Пинтър. Идването в България на един от малцината живи класици на театъра и драматургията на XX век е нещо изключително, още повече че у нас това се случва много рядко. Това, което ни дадоха срещите с г-н Пинтър като самочувствие на театрали на европейско ниво, уважението, с което той разговаря по повод на нашите спектакли, с едно от малкото добри неща в българския театър тази година. Ние обикновено сме склонни към ниско самочувствие, национален нихилизъм, много често проваляме себе си един друг или самостоятелно поради вечна колебливост, злоба, завист и нетолерантност към постигнатото от другия. Това е проказа, която винаги е дърпала надолу в блатото българския театър, и е прекрасно, когато един човек, нямащ нищо общо с нашите сложни театрални танци, дошъл отвън и който не може да бъде заподозрян в пристрастие към никого, изказва възхищение от дълбочината, артистизма на това, което ние правим по повод неговите текстове. Съпоставянето ни с постановките на англичани, французи, италианци, което той направи в наша полза, въвеждането на единица мярка отвън според мен беше нещо изключително здравословно. То сложи нещата по местата им. Това беше нещо нужно за нас, хората, които се занимаваме с театър, защото в това изкуство критериите са много размити. Подобни събития човек помни цял живот и те го зареждат с енергия за години напред.

В. "Демокрация", 30.12.1995

СПОМЕНА СЕ, ЧЕ ИМА РАЗЛИКА между равнището на режисьорското решение и актьорската защита* - аз не мисля, че това е нещо, което трябва да ме безпокои. Първо, тя не е в целия обем на представлението и, второ, не гледам драматично на нея. Защото не крия любопитството си да продължавам да работя с варненските си колеги. На този етап на съвместната работа този проблем е в реда на нещата. Така е протекъл животът ми, така се е случило, че да съм малко по-подготвен от тях за такъв начин на правене на театър. Но мисля, че независимо от кратките срокове, в които създадохме представлението, тази дистанция значително се съкрати. Изпитвам респект към усилието на колегите да влязат в този ход, който им предложих, доволен съм от това, което постигнаха - още повече, че за някои от тях това бяха първите им сериозни актьорски задачи.

Аз наистина смятам, че балканският човек е уникален, и се надявам това тепърва да става ясно на света. Струва ми се обаче, че той може да оползотвори своята уникалност в пълна степен, ако овладее умението "възпитание на чувствата". Той има чувства в излишък, но страда от хроничен недоимък на тяхното възпитание. Когато някой успее да постигне хармония, наистина се превръща в уникална световна фигура. Това именно е проблем, който трябва да се реши в постановката.

Събитията подтикват персонажите към мощен емоционален живот, а именно тази крайност не бива да се случва. Както трагедията се играе със сухи очи, така и към експлозията се върви хладнокръвно - не като съдържание, а като форма. Това беше основната трудност за преодоляване в работата на актьорите. Това беше и ахилесовата пета на представлението снощи. Волята, която някои колеги дадоха на чувствата си, прекрачи трудно фиксираната граница, отвъд която попадаме в емоционален разказ на събитията (да не употребя думата преиграване), в емоционална повествователност, която не е влизала в нашите цели и в известна степен дискредитира ритъма на представлението. Това са колкото художествени, толкова и психологически проблеми. Ерозията на структурата на представ​лението причини монотонността му особено във втората част. Това е моя вина - поради заетостта ми в Сатиричния театър трябваше веднага след премиерата да отпътувам за София и след това месеци наред да не присъствам на всяко представление, както съм свикнал и както обичам. Аз обичам да съществувам редом с представленията си и сто на сто този контакт щяхме да го превърнем в обществен договор в представлението. Надявам се впрочем тепърва да го направим, защото ми се струва, че представлението все още предстои да се случва във Варненския театър.

Опитвам се да започна да отговарям на проблема, който се постави тук - за опозицията между първата и втората част на спектакъла. Аз умиш​лено се отказах от предположението на автора във втората част да доми​нира фантастика, да се нарушат физическите закони, а именно - главният герой да има други степени на свобода. Както се казва във физиката, да не се подчинява на законите на гравитацията. Обичам фантастиката от типа на братя Стругацки, където е трудно да сс различи фантастичното от реалното действие. Това са два аспекта на една и съща реалност. Позволих си шегата персонажите да говорят пред Силян, все едно той не съществува, той е проницаем за тях. Но се лиших от цялата деформация, която авторът предлага във втората част.

Там по-скоро искахме да отидем към друго цветово решение - като отмъщение към Силян, - тъй като никои от нас не смяташе, че той е тотално прав или тотално неправ. За нито един персонаж не може това да се каже, камо ли за Силян, личност, която предизвиква криза със самото си съществуване, която разболява околните. Много трудно е да се каже дали такива хора са луди или светци, дали са злодеи или ангели. В този смисъл сме внимавали плюсовете и минусите да се редуват и да е трудно да се изравнят блюдата на везните. Светът, в който Силян беше върнат от мъртвата си майка, трябваше да изглежда цветен. Това беше вододелът между свят, който е беден, тъп, сив, заспал, гледан с надебелели очи, и свят на избуяли цветове, като растение след радиация (сцените след смъртта на Силян). Но ускореният ритъм на втората част, която трябваше да се извърти в забързан каданс, не можа да се случи снощи.

Структурата на спектакъла е тритактова според мен. Опитвам се да разсъждавам върху другия проблем, който се постави тук - за прошката. Разбира се, не смятам, че Силян трябва да получи категорично опрощение или категорична присъда - това трябна да се случи някъде другаде, не тук. Това, което се очаква от него през цялата втора част, в която той трябва да извърви отново целия кръг, е една възстановка на престъпле​нието. Казвам това иронично. Тук вече трябва да се чуе какво ще каже той - дали ще потвърди правата, с които е игнорирал досегашния си живот до края на първата част, или ще се появи нещо ново, след като той е бил свидетел на всичко, което е оставил някъде там. Това е третата част, в която събираме мъртвата майка и цялото семейство в стаята, където очак​ваме изявлението на Силян. Неговото изявление е молба за прошка.

Ние не виждаме той да се завръща - както се споменава два пъти в текста - с ръце, пълни е подаръци. Както и не го виждаме, когато се казва: "За вълка говорим, а той в кошарата" и "Ето, той си идва!" Истинското действие, четвъртото, ще се случи някъде другаде и това беше причината да изтеглим героя, да го експулсираме някъде. И това беше точно пространството, което зееше тъмно и неизползвано - там, където са теат​ралните столове. Тъй като в това пространство основата е нещо, което непрекъснато се очаква, то определи чуването и виждането на Силян през цялата първа част. И беше съвсем закономерно да го пратим отново там. Така че аз не знам дали има прошка. Усилието на тази личност е равно на покаяние, но не и на възмездие. И там спектакълът трябва да спре.
Сп. "Гестус" 1996

Изказване на Стоян Камбарев по време па "Варненско лято '95 " по повод дискусията за "Черна Дупка " от Г. Стефановски на

ДТ Варна - Бел. сьст.
ПОВИК ЗА ДУХОВНОСТ

         Подготвя се премиера на пиесата "Женитба " от Гогол

Но защо след постановката на "Побъркани от любов" на Сам Шепард Стоян Камбарев се е спрял на руската класика, имепио па Гогол и точно па "Женитба"- бе първият въпрос към режисьора след репетицията.

Руската класика силно ме привлича и навярно цял живот ще се занимавам с нея. Това, което ми харесва в руската литература, е нейната изключителна духовност, само тя дава съприкосновението с един едно​временно реалистичен и фантастичен човешки дух. Срещите ми със съвре​менния съветски театър и изобщо със съветското изкуство ме убеждават, че то е на едно суперсъвременно равнище, защото в него текат мощни токове, защото има дълбоки корени.

А защо именно Гогол ли? Безспорно е, чс руските класици от миналия век са дали тласък на почти всички модерни течения в изкуството и че наричат Гогол баща на абсурда. Неговите открития за човешката душа показват абсурда в реалността, в автентичните съдби и взаимоотношения. Върху тези открития стъпват модерните театрали, за да се появи една съвременна драма, в която абсурдът е откъснат от конкретно време и пространство. Така че има връзка между Сам Шепард и Гогол. Но аз имам и едно лично пристрастие към "Женитба" - като студент по актьорско майсторство се опитах да проумея героя Полкальосин и не успях. Сега дойде моментът, в който вече имам отговор на този нерешен някога въпрос за избора на героя.

В. „Дунавска правда", 25.10.1986 Разговора води Красимира Василева

ЗА ТРУДНОТО ПАРТНЬОРСТВО*

Елена Стефанова като партньор?

Първо: Тя е верен партньор на автора на пиесата. Първата й работа, когато се срещне с текст, написан от безспорен гений, е да открие съществуващите в него стойности, а не да го захвърли. А към очевидно талантливо написания текст е ревностна като майка, която брани детето си. Много често ние, режисьорите, сме твърде агресивни спрямо тексто​вете и идеите на авторите. Понякога с основание, понякога - без. А присъствието на такъв актьор в трупата е от огромна полза - той е своеобразен барометър за толерантност и мярка.

Второ: Неоценим партньор на режисьора в дооформянето и реали​зирането на замисъла. Е. С. никога недели режисьорите на големи и малки, на опитни и млади - точно както не класифицира по подобен съмнителен начин и авторите. След като се увери в състоятелността и плодотворносгга на режисьорската концепция - по свой, деликатен, но и безкомпромисен начин, - тя заработва в избраната вече посока с такива обороти, че човек понякога просто трябва да я догонва. Рядкост са артистите, които умеят като нея да обвиват в жива плът едно решение и непрекъснато да го дообогатяват с все нови и нови смайващи подробности. Много по-разпространен (за съжаление) с типът актьор-скептик, който обикновено не успява дори да вникне в замисъла, но е убеден, че той с насочен гочно срещу неговите интереси, ограбва го и му пречи да се изяви "както само той може", Актьорът-егоист. Но е приятно да се работи с такива хора. И не си струва. Както правото се основава на презумпцията за невинност на обвиняемия, така и театърът е немислим без презумпцията за доверие между актьор и режисьор, за добрите намерения на режисьора спрямо актьора.

А, от друга страна. Е. С. е в състояние да каже и тежки думи на който и да е режисьор, ако той е немарлив, мързелив, нетрудоспособен без повод и т. и. Свалям шапка на това. Защото то не е недоверие, а напълно естествена реакция на излъгано доверие. Доверието на такъв актьор трябва всеки път отново да се спечели, дори когато той е готов да ти вярва.

Трето: Често в театъра съм чувал израза: "Да си партньор на Е. С. е трудна, но истинска школа " Но понякога съм чувал (от хора, които обикновено говорят зад гърба, на завет), че тя е партньор-егоист, неудобен партньор. Ще ми се да видим за какво става дума.

Че не е лек партньор е вярно. Но е важно да се каже за кого и в какъв смисъл. Е. С. е безкомпромисна, максималист като човек, и като актриса. На сцената не пропуска нищо, съществуванието и е докрай интензивно и концентрирано. Знаем как в балета посредствените балерини не правят 32 фуетета, а толкова, колкото могат, в иначе мечтаната роля; знаем как актьорите съкращават свирепо един спектакъл (обикновено в турне), защото по телевизията има мач или интересен филм, или имат гости, или публиката тази вечер не струва. И прочие изключително важни причини. На фона на ширещата се чиновническа псевдоактьорска психология нейната любов към театъра - не въобще и абстрактно, а към конкретния спектакъл и конкретната роля - би могла да изглежда дори неестествена, някак пресилена. Слава Богу, че в театъра, в който работя, има десетина актьори с подобно максималистично отношение към професията. Те са от различни поколения. Е. С. е техен доайен. Тези хора никога не биха казали, че "мамето" е неудобен партньор, егоист и прочие глупости. Защото и те са такива, макар и по-млади. И уважават, обичат нейната неистовост и безкомпромисност. Актрисата се врязва някак си мощно, на високо енергетическо ниво в спектакъла и би ощетила и "затрупала" само немарливия, разсеяния си партньор. Струва ми се, че трябва човек да е съвсем атрофирал като актьор и личност, за да не се наелектризира от нейното присъствие, да не надскочи летвата си дори. По време на дългия си опит в театъра Е. С. се е срещала на сцената с равнодушни и аморфни актьори и е открила печалното правило, че в такива случаи трябва да се оправя и сама, да си измисли пълноценен партньор, с когото да общува. Какво да се прави? Зрителят гледа, спектакълът тече... Струва ми се, че Е. С. никога не е изпитвала удоволствие от това, че е успяла сама да изиграе цяла една сцена. Просто се е наложило. Принудителен компромис. Виждал съм след спектакъл ледения й поглед към колеги, които нехаят за точно този спектакъл, точно тази вечер, точно пред тази публика. А ако каже някакви думи, те са сдържани, но буквално унищожителни.

    Мисля, че така се е родила тази деформирана легенда за неудобния партньор Е. С.

Какво би могла да очаква Е. С. за в бъдеще? Какви неоткрити хоризонти в театъра я очакват?

         Този въпрос предполага яснота по въпроса: "А какво може тя сега?"

Е. С. е актриса, за която спокойно бих могъл да кажа, че умее всичко в театъра. Или поне всичко онова, което съм се сетил да й предложа при съвместната ни работа - за да не обобщавам прекалено много На езика на кибернетиката - тя с висша самоорганизираща се отворена система, способна да се адаптира към всеки жанр, стил, концепция и т. н. А най-вероятно е тя самата да не знае какво точно може въпреки огромния си опит. Защото едно от основните качества на нейния талант е безпогреш​ната й интуиция. С респект и уважение подхожда и към малката по обем роля (жената от "Редници"); способна е да се извиси и до най-сложната задача (обикновено по нестандартен път!), като винаги добавя и нещо неповторимо свое.

Обикновено се изхитря да играе по няколко неща наведнъж в един-едеинствен сценичен миг. И то не нарочно, а някак си ей така. Прави го толкова леко, сякаш не й струва никакво усилие, но всички знаем колко сизифовски труд е необходим, за да се доберем до тази простота и колко рядко я постигаме. Неведнъж е поставяла в инфарктна ситуация театроведите - любители на чистите жанрови форми.

...Още доста бих могъл да разсъждавам какво умес Е. С. И пак няма да бьда изчерпателен. Защото изхождам единствено от скромния си опит от съвместната ни работа. И защото - убеден съм в това - голямата актриса е твърде далеч от края на своята кариера.

Но все пак какво е новото, неоткритото, което я очаква в театъра? Не знам. Вероятно и тя не би могла да отговори на този въпрос. Знам само какво бих й предложил, ако продължим да работим все така заедно. Дано да я заинтригува. То е следното - когато младият, пък и не само младият режисьор срещне такава актриса, естественият му порив е да се стресне. Ако успее да преодолее стреса, стига до извода, че трябва на всяка цена да бъде достоен неин партньор в работата. Ако съумее да овладее и този честолюбив стремеж, то се оформя следният методологически принцип: в спектакъла трябва да бъдат създадени всички необходими условия, за да може актрисата да разкрие в най-пълна степен качествата си; да се разрушат всички прегради пред нея. И обикновено ние, режисьорите, правим точно това. Анатолий Васплиев нарича този начин на правене на театър "разрушителен". Очевидно правилен подход. Актьорите би трябвало да ни благодарят, ако това стане наше верую. Особено полезен е този принцип за младия актьор, който тепърва трябва да развие актьорския си апарат.

Но аз се питам - би ли ми благодарила Е. С. ако си мисля така за нея? Ще и бъде ли тази методология полезна, любопитна и нова в зрелия пе​риод на нейното творчество. Убеден съм, че не. Не би било ново за нея, не би  било интересно и полезно. Вече не.

Когато напоследък си мисля за нея (а значи и за себе си, защото през тези четири години проектите ми са винаги и в първо лице множествено число), все стигам до едно и също - трябва да й "попреча" да разкрие напълно всичките си възможности, за да я "ограбя". Звучи доста недружелюбно за човек, с когото обичаш да работиш, но все пак какво значи това. Това в никакъв случай не означава стилизация. Ако се "парализира" едната ръка, къде отиват нейната сила, нейните умения и ловкост? Едва ли изчезват. Навярно се поемат от другите части на тялото. Пробиват си път въпреки всичко, но неизбежно са някак по-различни, no-нови, въпреки че би трябвало да са предишните. Зарядът, човешката позиция, знанието и умението са същите, но изпълнителните органи са други. В резултат на печалния пример (взет съвършено произволно), който дадох, се получава ново качество Творчеството на Златю Бояджиев е достатъчно доказателство.

Нека допуснем сега, че репетираме с Елена Стефанова "О, щастливи дни" на С. Бекет (което вероятно наистина ще се случи). Там Уини е заровена в първо действие до кръста в земята, а във второ - до шията, Уини борави с десетина банални предмета. Уини прехвърля в съзнанието си твърде ограничен брой теми, че дори и думи. И т. н., и т. н. Очертава се следната стряскаща перспектива - актрисата на пръв поглед има възможност да разгърне не повече от 10% от възможностите на своята психофизика. Но само на пръв поглед. Природата па Е. С. е достатъчно богата и мощна, за да се примири с предлаганите й окови. И аз съм убеден, че останалите 90% ще се промъкнат по някакъв начин на бял свят. Неиз​бежно е, но как ще стане това? Все още не зная. Знам само, че цялото й човешко и актьорско същество ще се промъкне, ще се просмуче през пукнатините на стягащата я земя. Някак си филтрирано, по новому рафинирано и изискано, по новому реално и убедително.

Зная, че това е само един от многото пътища пред Е. С. - постигане на ново качество чрез ограничаване. Предстоят й много други нови неща в живота и творчеството. Пожелавам й ги всичките.

В. „Пулс", 27.1.1987

* Текстът се  публикува в пълния му вид, както е написан на ръка от Стоян Камбарев - предоставен е от Б. Костуркова. Личен архив. -

Бел съст.

         ВЕРНОПОДАНИК ИЛИ БУНТАР?

Вероятно експериментът съдържа в себе си като задължителен компонент разрушението. Несъгласие, конфликт, но с какво? Вероятно е това, което мога до този момент. Но смятам, че трябва първо да си верноподаник, а след това бунтар. Трябва да сме наясно с постигнатото в изкуството, за да не открием пак колелото, което ще бъде вече невежество.

За експеримента задължително е нужна и подходяща среда. Много важен е духът на театъра. Нужна е подкрепа от ръководството, атмосфера, която дава възможност да се поеме риск. А има театри у нас, които правят изкуство "с озъртане". Театърът е превърнат или в манифактура, която произвежда стоки за продан, или във ветропоказател, който обслужва само целите на ветровете, които духат. Необходими са динамични, смели ръководители, готови да поемат рискове, което значи да експериментират. Олег Ефремов казва в една статия, че тъгува за времената, когато театрите с всеки свой спектакъл са рискували да бъдат изгонени от града. Един​ственият експеримент, за който заслужава да се дълбае, е в търсенето на героя на нашето време. В тази посока върви и модерното съветско изкус​тво: то създава актьори с уникален начин на игра, нова сценография, съвър​шено нови принципи на взаимоотношения между спектакъл и зрител, нови принципи на музикално оформление. Истинският експеримент е комплексен. Не може да е само във формата или в откриване на нов поглед към класическа творба, нито само методологически.

В. "Пулс", 4.8.1987 записа Венета Дойчева

ЗАД ВИДИМОСТТА НА "ЩАСТЛИВИТЕ ДНИ"

("О, щастлива дни")

Кое ви накара да поставите пиеса от "театъра на абсурда" - мисъл за експеримент или желание да въвлечете зрителя в по-различни, неочаквани мисли и вълнения?

Причините са комплексни. Съвсем закономерно възможността да посегнем към абсурдна тема е момент от "отварянето" на нови хоризонти в нашето театрално изкуство, което е пък плод на чувствителните полити​чески изменения в обществото ни. От друга страна, отдавна се интересу​вам от творчеството на най-новото поколение съветски драматурзи. Следя с интерес изявите на Л. Петрушевска. В. Славкин, Н. Садур. Смятам, че в своите пиеси те изпитват влиянието на Чсхов и на абсурдистите. Искаше ми се да проникна по-детайлно, по-автентично в техния свят, за да разбера и по-добре съветските автори. И от трета страна, много ценя като актриса и човек Елена Стефанова. Отдавна исках да й предложа нещо по-различно като повод за творческа изява. Тя хареса пиесата "О, щастливи дни", заинтригува я и така решихме да я направим.

Вие всъщност цитирате най-общите и познати разсъждения па теоретиците на абсурда, пък и изявления на самите драматурзи. Но при големите майстори на абсурда, какъвто е Бекет, минавайки през кръговрата на ада, поставяйки човека в най-екстремни ситуации, в края на краищата, колкото и  парадоксално да звучи, те стигат до утвърждаване на човешки ценности. Те не отпускат ръце. В това има огромен емоционален и смислов заряд. След като си лишен от всички илюзии, отново и отново да жадуваш живота, да се стремиш към оцеляване. Персонажите се сражават с "ни​щото", с непостижимото - а във всичко това има някаква, макар и особена човешка патетичност. Така драматургът неусетно надхвърля теоретичните си възгледи и неговият песимизъм открива други посоки за познание на човешката психология.

Навярно се вълнувате много от срещата на зрителя с тази пиеса, имайки предвид нейната особеност?

Да, наистина се вълнувам. Но не смятам, че нейните проблеми ще бъдат безкрайно чужди на нашите зрители? Нима днес ние не преживяваме стресови ситуации. Нима не изпадаме в униние и отчаяние и нима не ги преодоляваме всеки ден понякога? Всеки от нас е подготвен житейски да наблюдава и разбере героинята Уини, макар и доведена до крайни абсур​дни форми на съществувание. Но Бекет достига до съкровени вечни ис​тини, изказани по понятен начин. Важното е зрителят да превъзмогне някои закостенели свои привички да гледа театър. В крайна сметка както героинята се бори е непонятната среда, така и зрителят би трябвало да се пребори със странната форма. Ако се получи това съвместно движение - на герой и зрител,- тогава целта ще бъде постигната, а именно да разберем и вникнем в един непознат театрален свят.

В. "Възход",27.9.1988 Разговора води Крум Гергицов

        РАДИОИНТЕРВЮ

Всяка сутрин, когато отивам на репетиция, си задавам под някаква форма, различна всеки път, един и същи въпрос - кому всъщност с нужен моя труд? - защото, каквото и да си мислят някои хора, ние в театъра все пак се трудим. Право да си кажа, винаги съм приемал с огромен скепти​цизъм и с доста ирония декларациите на дори уважавани наши колеги театрали, че "аз от дете към мечтал", "дядо ми някога с рецитирал и, видите ли, ген някакъв" или пък "искам да кажа на хората какво аз мисля за света" и т. н. Модификациите на този отговор са много, вие сте ги чували не един път. Мисля, че това е някаква суета, която не отговаря на истината.

Струва ми се, ние се занимаваме с театър - кой по-добре, кой по-зле, - защото това е нужно преди всичко на самите нас. Може би по този начин се опитваме да победим вкоренения във всички нас страх от смъртта, като "разширяваме" обема на наяия живот, вмествайки в него обема на героите, които играем. Това е живот, който никога няма да срещнем, никога няма да преживеем. Това са смърти, чрез които никога няма да умрем. Нашият живот и нашата смърт ще бъдат съвсем други. Но все пак това са неща, които обогатяват нашия живот. Значи ние вероятно се занимаваме с театър, за да научим нещо, за да проумеем това, което става покрай нас, независимо каква дума ще изберем - все едно: защото това е нужно на нас. Може би на пръв поглед това звучи много реакционно и асоциално, защото то означава, че ние не правим театъра, който правим, за публиката. Да, може и така да прозвучи, но мисля, че истината е точно такава. И мисля, че това в крайна сметка важи и за всяка друга работа, ако човек държи, разбира се, да я върши добре. Смятам за абсолютно абсурдна тезата, че, да речем, шивачът, който шие една рокля, я шие, за да се хареса на жените, които ще я облекат. Защо? Споменах жени, защото няма такава рокля, която да хареса еднакво на две различни жени. Една ще я хареса, друга не, трета ще я преправи, четвърта ще я захвърли на втория ден т. н. и т. н. Значи не е възможно да се направи нещо, което да хареса на всички. Значи, ако се направи едно нещо с цел да се хареса на всички, то ще хареса на някакъв средноаритметичен потребител на това нещо. Т.е. то ще бъде нещо средноаритметично, лишено от оригиналност, кастрирано, нещо което няма да бъде живот, значи, то е нещо, което не си струва да бъде правено.

И тъй като всички ние сме производители и потребители на нещо, то очевидно, за да се чувстваме почтени и за да се чувстваме като хора, полезни на другите, то ние вероятно трябва да вършим нашата работа така, че тя да харесва на нас самите, които я вършим.

Ето, аз правя моя спектакъл заедно с колегите си актьори. Той рано или късно ще бъде представен пред публиката. Той в крайна сметка е предназначен за нея. Но нас нито за секунда не трябва да ни занимава мисълта, чс ние правим нашия спектакъл за публиката. Както шивачът не би могъл да угоди на всички жени, така и режисьорът не може да угоди на всички категории зрители, които ще попаднат по волята на Бог знае какви обстоятелства в зрителната зала. Значи, той просто не бива да се опитва да прави това, тъй като няма среден зрител. Това, което правим, е предназначено единствено за да го преживеем ние, хората, които изграж​даме този спектакъл. Ние правим този спектакъл, защото трябва да минем през този отрязък живот, наречен пиеса или спектакъл върху дадена пиеса, за да преживеем, за да почувстваме нещо, за са сме по-наясно със себе си - Бог знае как ще го наречем. Ние трябва да се занимаваме с това. А зри​телят, зрителят просто присъства в залата. Той трябва да присъства на това наше колективно преживяване и да мисли за него каквото си иска. Някой може да поиска да си излезе. Жалко е, че вземаме предварително парите на зрителите, но все още театралната система е такава. Някой може да поиска да се разплаче, на някой може да му се стори смешно, това което правим. Все едно - въпрос на свобода.

Тоест това, което аз мисля, за предназначението на един спектакъл по отношение на зрителя - в крайна сметка предоставям му свобода. Мис​ля, че това е много почтена позиция, защото противната позиция е ние да отнемем свободата на зрителя. Как? Ами как? Ето как. Много често ние казваме, че разни наши дейности са предназначени за човека, за благото на човека, в името на човека. С годините тази мисъл в твърде много области твърде много е хипергрофирала и ние насилствено караме човек да участва или присъства на неща, които са за негово добро и за негово благо. Ние, хората от театъра, дълго време сме мислили и твърде много сме си повярвали, че предназначението на театъра е да възпитава у хората прекрасното, доброто, възвишеното, да им посочва низкото, престъпното, порочното, лошото и т. н. Това може би е било призванието на театъра в едни по-отминали просветителски времена. Днешният човек е алергичен към това да бъде поучаван, той е алергичен към това да му казват "прави така", "недей да правиш така, за да не ти се случи като на тези хора". Той не вярва на натрапени послания, на онзи пръст, който го бучи в гърдите и му казва "слушай ме, слушай ме, слушай ме" и "прави така, прави така". Той не вярва, той е скептичен. Той се дистанцира от такова представление. И заема неволно позата на консуматор.

А ако ние го оставим па свобода - да мисли каквото си иска9 Нито да го възпитаваме, нито да го поучаваме, нито да го напътстваме, нито да го облагородяваме? Боже господи, кои сме ние, та да отговорим трезво на този въпрос, с какво сме повече от хората, които гледат нашия спектакъл, за да имаме правото да ги поучаваме, облагородяваме, възпитаваме, напътстваме и т. н.

Да, нашата професия е да се докосваме до прекрасното, до тайнстве​ното, до загадъчното. Но защо трябва чрез него да възпитаваме? Но тези неща стават винаги индиректно. Дори великите педагози на човечеството рано или късно са стигали до мисълта, че детето трябва да бъде възпитавано само като бъде изправяно пред чисти истини. То самото да избира принципите, по които да оценява тези истини, с които се сблъсква в живота, а не да му казват "виж какво, татковото - това е добро". Ами това, което татко му казва, утре няма да бъде вярно, значи той ще бъде виновен пред детето, че му е внедрил неактуални, несъвременни критерии за добро и зло.

Разбира се, не искам да кажа, че публиката е дете, но тъй като дълго време сме смятали, че участваме в процеса на възпитание на нашия зрител, просто искам да кажа, че ние нямаме право да възпитаваме никого освен самите себе си. Като преминем почтено и пълноценно през този сценичен живот, който така старателно и дълго репетираме. А вече зрителят ще си мисли за това каквото си иска. Мисля, че в крайна сметка, ако всеки си гледа работата, това не може да не хареса на всеки друг човек. Хората харесват, когато присъстват над добре свършена работа. Това е може би единствената гаранция за някакво бъдещо разбирателство между театър и зрител. Всичко останало е вече намерение, което е излишно, вредно и т.н.
септември 1988 (личен архив) Разговора води М. Шиндарова
КОГАТО ТЕАТЪРЪТ ПРИЛИЧА НА ЖИВОТА

Позицията на режисьора, на когото принадлежи 
изборът на пиесата "Музика от Шатровец"

Причините за избора са две - актуалната проблематика на пиесата и начинът, по който е написана. Има периоди от живота на един народ, когато остро стои въпросът: стрували си мислещият човек да се ангажира с една прогресивна идея, без да е наясно дали тя ще бъде успешно осъ​ществена, или е по-добре да се съхрани мозъкът и талантът на нацията за по-благоприятни времена Нужно ли е личността да жертва удобствата си, социалното си положение и дори живота си, след като се знае, че понякога и най-благородната идея се реализира половинчато, в дефор​миран вид, защото на нейния път се появяват хора с егоистични цели. Това са сложни въпроси и главната цел на нашия спектакъл е да покажем драматизма на тази дилема. Що се отнася до начина на написване на пие​сата, трябва да подчертая, че отдавна искам да работя върху текст на Кон​стантин Илиев, тъй като неговите творби издържат проверката на времето. "Музика от Шатровец” е полифонична пиеса, една от малкото, в които се водят една, две до три сюжетни линии. Музикалният принцип действи​телно присъства в структурата на пиесата и затова съм изкушен да работя върху текста като върху партитура. Творбата е аскетично написана, теат​ралната атракция се използва пестеливо, с цел всичко да звучи автентично. Затова нашият стремеж е, в отличие от досегашните постановки на пиеса​та, да направим един по-документален, по-кинематографичен спектакъл. Според мен документалност значи да се търси художественост във формите на живота, а едва ли има нещо по-интересно от формите на живота и нещо по-трудно от тяхното пресъздаване. Така че и начинът на изграждане на мизансцена, и начинът на поднасяне на словото са подчинени на стремежа правеният от нас театър да прилича на живот, без да престава да бъде изкуство.

В. "Дунавска правда", 21.1.1989

       ТЕАТЪРЪТ Е БОЛКА ПО НЕПОСТИЖИМОТО

 Вие п олучихте първа награда за режисура на прегледа в Толбухин. Очаквахте ли я?

По-трудно беше да се направи самото представление. И не заради обезкуражаващото име на Любен Гройс, поставил блестящо същата пиеса преди 15 години в Благоевград. И не толкова заради привидната теза на пиесата, която, според предвижданията, едва ли щеше да накара зрителите презглава да хукнат към театъра. Не. Ние просто не знаехме как се прави това нещо.

Разбира се, отделни елементи от нужния инструментариум бяха приложени в "От сняг помилвана душа", "Редници" ''Женитба" "Побъркани от любов”, "Любов", "Междучасието", но тук всичко трябваше да се струпа накуп и да се "оркестрира", да се построи "полифоничен" спектакъл.

Съзнавайки сложността на задачата, аз не се сърдя на някои мои колеги, които късно разбраха точно какво представление се опитваме да направим, и на други, които разбраха това, но не вярваха, че ще успеем да го направим, пък и не бяха наясно защо всъщност трябва да се опитваме да го направим?

Прегледът в Толбухин и последвалото през юни турне в София отговориха по най-категоричен начин на тези въпроси. Отговорът се съдържаше не само в присъдените награди, а и във възторжените тълпи от колеги след спекгакъла; в единодушната оценка за блестящата трупа на Русенския театър; в думите на съпругата па покойния Л. Гройс: "Ако Любчо беше жив, сигурно днес щеше по подобен начин да постави "Шатровец",

А дали съм очаквал да бъда награден? Честно казано, нямах време да мисля за това. Но сега, месеци след прегледа, смятам, че ние добре си свършихме работата - и в "Суматоха", и в "Шатровец". А такива неща все по-трудно се пренебрегват. 
Кои са ръководните ви принципи при изграждането на спектакъла?

Всеки път е различно. Общите принципи са малко. Ще спомена само тези, в които съм сигурен.

Например: "Аз не знам как точно трябва да се постави тази пиеса." Това няма нищо общо с предварителната подготовка, която, колкото е по-​задълбочена, толкова по-добре. То е по-скоро свежест на сетивата, способ​ността да се учудваш по време на репетициите и да реагираш ефективно на изненадите, които може да ти поднесе всяка от тях. Нали не можеш предварително да измислиш всяка дреболия? Ужасявам се от хора. които съвсем точно знаят как се прави дадено нещо. И не разбирам защо (след като знаят) изобщо им е нужно да го правят.

Друго: "Важно е да се уважава духът, а не буквата - и на пиесата, и на автора." Режисьорът е автор на спектакъла, той не може да интерпре​тира текстове. Обикновено той налага върху структурата на пиесата своята структура - ако я няма, по-добре да не се захваща,  за да се получи качест​вено различна сценична реалност, която просто не бива да се покрива с драматургичната. Това е унизително за професията и свежда функциите на театъра до тези на един твърде скъп и неефективен циклостил. За жалост авторите не винаги разбират това и болезнено реагират, когато в името на конкретната работа се налага да се измени нещо в текста. Странно! В киното може и трябва (и автор на сценария, и администрация, и законода​телството смята! "такава режисъорска намеса за нормална и не я преслед​ват), а в театъра - не. Както и да е. Налага се да се преглътне това малко неудобство. На мен поне често ми се е случвало. В резултат от трибуните на най-различни априлски литературни дискусии съм бил заклеймяван като бракониер-рецидивист, посягащ върху свещените права на текста. (Такъв беше случаят с "От сняг помилвана душа", с "Междучасието" - също.) Честно казано, това ме развеселява. Та нали работата ни е обща? И aко театърът знае как по-добре да я свърши (в сравнение с даден автор), то какво - да не я върши ли? За да се съхрани мирното съвместно същест​вуване? Звучи несериозно. А ето в случаите със Самюел Бекет, Людмила Петрушевска, Константин Илиев и през ум не ми е минавало да променя дори и една дума. Мисля, че не е нужно да обяснявам защо.

После. "Когато правя спектакъла, трябва да прогоня далеч мисълта ще се хареса ли той на публиката. И от моята глава, и от главите на актьорите." Убеден съм, че подобна мисъл е пагубна и порочна. Тя отрежда твърде унизителна роля за театъра, прехвърля го в "сферата на обслуж​ването". Може би точно затова публиката (избягвам понятието "народ", с което достатъчно е злоупотребявано) не уважава особено много театъра, защото той често стои пред нея, тръпнещ като юноша (ще ме хареса ли?), защото тя, публиката, рядко усеща достойнството на група хора, които се опитват максимално добре да си свършат работата, без да се разсейват от странични мисли, като например как изглеждат отстрани. А всеки обича да наблюдава как някой съсредоточено и добре си върши работата.

За мен този въпрос е изключително важен, защото той определя цялата методология на работа, всички етапи от репетиционния процес, всеки епизод и мизансцен, дори и начина, по който ще се играе бъдещото представление.

         Накратко: смятам, че спектакълът не се прави за публиката.

Широко известна е съмнителната постановка, че театърът (и изкуст​вото въобще) е призван да възпитава публиката си, да й помага да се ори​ентира в цялата тази каша (добро - зло, истина - лъжа, правилно - неправилно, красиво - грозно, наше - чуждо и т. н.), наречена живот. Изобщо духовен водач, пионер, Учител. Прекрасно. Само че на мен самия ми е дошло до гуша да ме поучават. (Не защото всичко знам, а защото прекалено често към констатирал посредствеността и некомпетентността на хората, които са го правили.) Убеден съм, че това е валидно и за повечето нормални хора. Щом видят вдигнатия показалец на поредния "учител", техният придобит скепсис веднага алергично реагира: "Добре, само по-спокойно. Кажи сега за какво става дума, пък после ще видим." И правилно. Животът ги е научил да не вярват току-така.

И кой съм аз всъщност, за да имам правото да поучавам? Че и аз твърде много неща не зная. (Глупаво е да се мисли, че дипломата от ВИТИЗ ме прави автоматически по-умен от останалите хора. Който го вярва, е просто суетен или високомерен.) Значи аз просто трябва да се опитам да ги разгадая посредством онези свои качества, които у мен са малко по-развити и култивирани. Значи спектакълът е нужен главно на нас, хората, които го правим. На нас ни е нужно да се заемем с даден проблем, да изживеем максимално плътно, професионално и отговорно отрязъка живот, наречен спектакъл; да проумеем нещо, разкривайки и променяйки при това самите себе си. И тъй като се предполага, че ние - трупата - сме нормални съвременни хора, то това, което опитваме, по някакъв начин неизбежно ще касае и публиката, която ни наблюдава как вършим работата си. Тя просто присъства на извършването на тази работа. Добре, а тогава какъв е критерият? Критерият е в онази ужасно трудно постижима хармония между човека и извършваната от него работа. Само тази хармония може да породи някакви стойностни чувства у наблюдаващия. А иначе чувства въобще би предизвикало и поучаването, и развличаното, и флиртът с публиката, но те само задълбочават консуматорската психика. 
Съвсем друго е, когато публиката усеща подсъзнателно, че ние сме се запътили към нещо, до което сами не знаем как да стигнем; когато мъчително трудно го обикаляме и дори не знаем как да го назовем (защото не сме съвсем сигурни какво точно ето), а камо ли да го съобщим с висок и звънлив глас като едни големи умници. Ето този процес на търсене, това парче реалност би трябвало да бъде нашата цел. Така публиката сама трябва да реши какво да мисли и да чувствува по повод на спектакъла. Ако иска, може да си отиде или да остане (разбира се, по-добре би било да остане), може да е съгласна или не, да плаче или да се смее. Но тя сама ще е направила избора си. Това обикновено се нарича свобода и доверие в хората. Мисля, че по подобен начин трябва да се отнасяме и с децата си. 
Разбира се, това не е призив за бягство от отговорност. Ние точно трябва да знаем защо правим спектакъла и да го правим максимално добре. А как ще бъде оценен той, това е вече друг въпрос. В края на краищата човек не може да се хареса на всички жени и май не бива да се опитва да го постигне. Най-вероятният резултат би бил той да изгуби своята самоличност и в края на краищата да не бъде харесван дори от собствената си съпруга. А "публиката" е дума от женски род.

       Зная, че голяма част от публиката не е готова да приеме веднага подобен договор "театър - зрител". Това се дължи и на нашето недоста​тъчно умение, и на нейната инерционност. Пък и аз не твърдя, че това е единственият път па театъра. Той е един от многото - този, който ме занимава днес.

       Зная, че режисьорът също трябва да се откаже от редица свои оръжия - ярката театрална ефектност, сценичните метафори, острите сюжетни обрати и т. н. Като пръв зрител в залата той би трябвало да постигне - изпробвайки я върху себе си по време на репетициите - неудобната гледна точка на бъдещия зрител на спектакъла. Неудобна, защото трябва да бъде позицията на човек, неделикатно надникнал през ключалката и наблю​даващ чуждия живот на нищо неподозиращи хора. Това се свежда до съвсем конкретни неща, които трябва да се направят;

     - Формообразуващата роля се изпълнява от случайността, а не от закономерността. Всичко трябва старателно и търпеливо да се подрежда така, че да изглежда театрално неподредено (дори хаотично), нецелесъоб​разно и нетенденциозно. Дребното и излишното непрекъснато трябва "да се мотаят в краката" на основното действие; второстепенните персонажи просто не трябва да знаят кой е главният герой и какво изобщо с главното в спектакъла, а главният герой трябва да избягва да стои в центъра на сцената, и то на преден план.

·      Да се деидеологизира цялата структура, т, е. събитията, акцентите, паузите да се определят не от основната идея. Разбира се, те се подготвят психологически от вътрешното действие на героите, но трябва да се предизвикват от материални и енергетически фактори на сцената - нещо важно може да настъпи дори и поради това, че в момента наоколо има прекалено много хора, които прекалено бързо се движат във всевъз​можни посоки. Или пък обратно. Във всеки случай това е по-убедителна причина от тази, чс някой е постъпил много лошо с главния герой, който е толкова добър!

·    Максимално да се затруднява зрителското възприятие. Нещата от сцената трябва да са такива, че да се чуват и виждат най-добре не от зрителската гледна точка, а от някоя друга. Дори осветлението трябва рядко да осветява най-важното, а музиката понякога може и да затрупва текста. Добре би било от време на време да се водят по 2 - 3 диалога едновременно - човешкото ухо може да ги следи, ако те се различават по тембър и темпо. Вариант на идеалния спектакъл: пред нас е плътна стена и действието протича изцяло зад нея, като ние не чуваме и не виждаме почти нищо.

· В разработването на отделните актьорски линии да се стига до явно излишни подробности: сякаш всяка линия с единствената и най-важна в спектакъла, а после да се смесват нецелесъобразно и неуместно, невъзпитано пречейки си една на друга, вместо другарски да си сътруд​ничат в името на пълната и окончателна победа на скуката, т. е. на ос​новната идея.

И т. н. Всичко се получава малко "анти", но на мен ми се струва близко до истината. Целта е да се получи спектакъл, не отворен към своя зрител, а някак херметически затворен, сякаш непредназначен за гледане, като че ли заснет със скрита камера. Отказвайки се от директна връзка с публиката, той цели постигането на индиректно въздействие. Според мен то е от по-висш порядък.

В Толбухин и в София колегите критици наричаха това, което се опитахме да направим в "Шатровец" по различен начин: "кинематогра​фичен театър", "хиперреализъм", "метафизически реализъм". Не знам, за мен то си е просто реализъм.

Зная, подобен начин на работа затруднява особено много и актьорите, защото е известно насилие над природата им - отпада така нужната им незабавна обратна връзка: "добро" - "лошо". Но пък вглеждането в себе си,  публичното безпощадно разголване на комплексите, на сенчестите и неизгодни страни на човека (а това е безусловно необходимо в условията на подобен спектакъл), които обикновено не се показват на сцената, защото са "неподходящи" за театър (ама, че и в живота става така) - всичко това си струва усилията и неудобствата.

Зная, че критиката трудно се съгласява с такъв възглед. Преди 3 годи​ни след представлението на "Любов" имах следния диалог с една критичка: "Какво искаш да кажеш с този спектакъл на хората?”, "Абсолютно нищо." "Как, нямате ли някакво послание към публиката” "Не, доста​тъчно ни е да знаем защо сме го направили." Мисля, че тя си тръгна дълбоко възмутена - статията във в. "Народна култура" го потвърждава. А преди 4 месеца, на националния преглед в Толбухин същата тази критичка като член на журито беше категорична, че "Музика от Шатровец”, в който са залегнали същите принципи, както в "Любов", заслужава първа награда за режисура.

       Така че, последно; "Да не се отказвам от нещо, в което съм абсолютно убеден,                        колкото и скъпо да ми струва това”. 
Какви са изискванията ви към драматургията по принцип?

Да ми е нужна в конкретния момент от моя живот. Всички останали критерии за избор на една пиеса: българска ли е или не; литературните й качества; актуалността й (т. е. дали публиката се интересува в момента от дадена тема или тип герой); предполагаемият касов успех; служебното положение на автора; пристрастията на критиката; предстояшият преглед или декада и т. н. ми влияят обикновено твърде малко или пък никак.

Разбира се, всеки си има любими автори, имам ги и аз. Но ето: обичам да чета Молиер например (кой би казал иещо против него?), a никога досега не съм си и помислял как ли бих поставил някоя от пиесите му. Не че се боя, а това просто някак си не ме занимава. Това може да се тълкува как ли не, но фактът си е факт: тази драматургия в момента не ми е нужна. Нужна ми е Л. Петрушевска, нужен ми е К. Илиев - сега, от гледна точка на вида театър, който се опитвам да правя. След година, две, пет аз ще се променя и ще ми е нужна може би друг вид драматургия.

Мисля, че това е нещо важно: проблемите в дадена пиеса са, разбира се, нещо съществено, но решаващото за мен е дали тази пиеса ми позволява, дали ме провокира да си обясня по-точно законите на този вид театър, който ме вълнува в момента, за да мога да го правя по-добре. Това може и да изглежда егоистично, но не е. Режисурата е авторска професия и за да бъде полезен на трупата, на театъра, на публиката, режисьорът трябва да има свои възгледи. Моят възглед е такъв.

Струва ми се абсурдно някой да заяви, че обича да поставя "хубави" пиеси от "добри" автори. Това е твърде несериозно, въпреки че в реалната театрална практика редица колеги следват точно този възглед.

Не обичам директната драматургия - онази, която стреля от упор в зрителя с някакви големи истини за живота и човека. Вероятно това е похвална дейност, може би дори е гражданска доблест, но е прекалено спекулативно (колкото и да се харесва на зрителите), за да ми харесва. Харесвам драматургията, която витае около тайнственото и необяснимото в делничния живот на хората. Тази драматургия е като паяжина; тя се вторачва в баналното и съзира там маса загадки, с които ние се сблъскваме всеки ден, само че невинаги имаме сетива за тях; в нея героите непре​къснато си говорят не за това, за което всъщност биха искали да си говорят, и т. н. Харесва ми цялата тази привидна скука, зад която се крият драми, комплекси, надежди, страхове, любов, безсмислие и дори ужас.

То е все едно да се опиташ максимално обективно да нарисуваш човешки портрет - практически неизпълнима задача. Ето, това вече е задача.

Казаното за драматургията въобще в пълна степен се отнася и за българската драматургия.

Не разбирам колегите, които се оплакват от недостига на съвременни български пиеси. Очевидно тс са толкова, колкото трябва да бъдат, и ни​какви решения, постановления, директиви, стимули и прочие "админи​стративни възторзи" няма да повлияят нито количествено, нито качествено върху авторите.

Невинаги новите импулси в театъра са идвали от литературата, за да се оправдаваме вечно с нея. Вероятно появата на нови идеи за театър въобще може да извика за живот ново поколение драматурзи. А струва ми се, че дефицитът е именно на нови театрални идеи. Има ли ги, ще се появят и нови пиеси, пък и част от вече известните ще заживеят нов сценичен живот.

Считате ли, че днешното време е благодатно за създаването па големи литературни творби?

Медицината не се занимава със здравето на човека. Тя се занимава с болестите му. И всеки лекар - ако е истински лекар - би трябвало да мечтае за времето, когато професията му ще стане излишна, когато човекът ще бъде здрав, хармоничен и може би дори безсмъртен; когато от смърт - и то гладна - ще бъдат застрашени самите лекари.

Изкуството винаги се е занимавало с отклонението от идеала за чо​века и човешкото общество - разбира се, в името на този идеал. Ако някога човекът и човешкото общество постигнат своя идеал, то изкуството ще стане ненужно. Защото то винаги реагира на човешкото нещастие и стра​дание, а не на щастието - но винаги в името на щастието и хармонията. Защото нему по природа е неприсъщо да възпява нещо вече съществуващо (ако изключим вариантите на класицизма - "международния символ на културния застой", по определението на американския критик Ричард Голдщайн), то е болката по непостижимото.

Мисля обаче, че лекарите и хората на изкуството могат да бъдат спокойни, не ги заплашва гладна смърт. Те винаги ще бъдат необходими, защото човекът никога няма да достигне идеалите си. (Опитите на кафявия и червения фашизъм да се постигнат утопиите доведоха знаем до какво.) И необходимостта от тези професии винаги ще бъде правопропорционална на отклонението от идеала.

Какъв е според вас идеалният актьор? Имате ли съмишленици в театъра?

Който е в състояние да разпростре театъра и върху живота си (по време на работа, разбира сс) и по този начин да ги обедини. Става дума за това да промениш дори начина си на живот, човешкия си стереотип, за да постигнеш същността на дадена роля. (Предлагам на всеки, който ще побърза да каже: "Че и аз правя същото!", да не бърза да го казва гласно.) Който умее да открива проблем или нещо необикновено дори и в най-малката дреболия, видяна на улицата. Така на сцената никога няма да има нещо "измислено", а ще има странни, но възможни форми на живота, които при гледане пораждат някакво подсъзнателно усешане за истина -независимо от жанра на спектакъла.

        Може още доста да се говори по този въпрос, но едва ли проблемът щс стане по-ясен. Споменавам само за някои щрихи, които ми се струват особено важни.

Изобщо идеалният спектакъл би могъл да изглежда и така: един актьор на сцената, който не се движи и не говори.
         Само че какъв ли тогава трябва да бъде идеалният режисьор?

Имал съм щастието да се срещна с талантливи и умни актьори от всички поколения, в различни театри. За мен най-важната част от работата на режисьора е работата с актьорите. Както казва големият руски режисьор Анатолий Василиев. ако спектакълът може да се изиграе в стая, то той е правилно построен. А на въпроса за съмишлениците предпочитам да не отговарям. Всеки млад режисьор бърза да заяви, че предпочита работата със съмишленици. Само че аз съм го видял това чудо, на съмишленичеството - в Москва, - и затова няма да бързам с декларациите. То е доста непосилно нещо и изисква много високи човешки качества и от двете страни, то е като отшелничеството. А иначе кой не би искал?

 Всъщност какво ни пречи? Може би побългареното, криворазбрано схващане за професионализма. Какво съдържа той най-често; да си науча текста (невинаги); да не допусна да свършим в 13.10 ч, ако репетицията е до 13 ч. (защото в Америка такива неща са недопустими); да уговоря художника да преправим костюма, за да изглеждам по-добре; да се преборя за по-удобен мизансцен; ако е възможно, да не оставам за поклона, а да се прибера, за да гледам телевизия или да не затворят клуба - и още няколко подобни безусловни рефлекси. Разбира се, не всички сме такива - и слава Богу, иначе съвсем нищо не бихме могли да постигнем. Но псевдопрофесионалната философия "сам юнак на коня", която е железобетонна и не се поддава на ерозията на разните му там обединяващи идеи, е достатъчно популярна и успешно вае десетилетия наред сивия железобетонен облик на българския театър. Този чиновнически манталитет се простира не само в областта на театъра, за жалост, и по опасност конкурира икономическия и екологическия проблем.

 Колко сме далеч от простата подвижническа идея за съмишлениците в театъра. Защото това не е група хора, които се защитават един друг, пият си заедно питието и са решили ла докажат на всички останали, че те са най-великите. Кому е нужно всичко това?

И все пак искам да подчертая: слава Богу, невинаги нещата стоят така. Иначе просто не би имало смисъл да се занимаваме с театър.

         Как стигнахте до театъра?

         Не знам.  От една страна, в моя род - многолюден и сложно разклонен - има художници, музиканти, певци, изобретатели, ексцентрици и дори аван​тюристи. Това, естествено, е важно, но не дава отговор на въпроса.

От друга страна, до 25-годишна възраст животът ми вървеше в строго очертано русло: електротехникум; ВМЕИ "Ленин" {спец. "Автомагика"); следдипломна квалификация за инженер-математик и вероятно аспирантура и научна кариера. И през ум не ми с минавало да се занимавам е изкуство, най-малко пък с театър. Е да, изпитвах особен интерес към литература, музика (цигулка, китара), спортове, но това е в реда на нещата - твърде много юноши имат разностранни интереси, което впоследствие силно ги затруднява при избора на главното им занимание - професия, призвание, съдба или както там ше го наречем. При мен влиянието на моя по-голям брат - великолепен инженер - се оказа решаващо и аз е готовност поех в споменатото вече русло. До такава степен, че пожертвах едномесечното си пътуване до леля ми в Швеция, за да мога да участвам в демонстрациите на моята дипломна работа на Националния преглед на ТНТМ. Такива неща. Изобщо всичко се развиваше подозрително гладко и успешно.

Театърът се намеси съвършено случайно и някак дори невинно по време па военната ми служба - ДНА Бургас. Провокацията продължи и паралелно със следването ми в София-"СУ 113", за да завърши с донякъде неочаквано и за мен покушение срещу току-що дипломирания инженер, пред който се разкриваха светли перспективи.

Защо стана така, не знам. Вероятно с помощта на театъра съм докоснал някаква сфера на интереси, които по-точно отговарят на моя темперамент и човешки строй.

Вероятно "сумарният ген" (твърде авантюристичен) на моя род ме тласка да си пъхам носа в колкото се може повече неща едновременно. А театърът изисква точно такъв вид любопитство,

А може би просто ми се е искало да бъда някой друг - за да съм по-наясно със себе си, без странични влияния, независимо осъзнати или не. Един от добрите начини да разбереш какво представляваш ти самият е рязко да напуснеш очертаващото се русло на собствения си живот. По този начин се отказваш от удобството на инерцията и се поставяш в остра критична ситуация, която задължително разкрива редица твои неподо​зирани качества и недостатъци. Те по правило са много по-показателни за истинската личност на човека в сравнение с нещата, които вече със сигурност знае за себе си. Много е просто: рязко завърташ кормилото надясно и изскачаш на банкета.

Разбира се, няма да започна да твърдя, че решението ми е било изттяло рационално. Нещо повече, разумът ме съветваше да си остана инженер. (Родителите ми и досега тайно си мислят, че рано или късно ще се върна към своята първа и нито ден непрактикувана професия. Не ги упреквам - спокойният и "редовен" живот трудно се спряга с театъра.) Нищо не ми гарантираше, че отказвайки се от едното, аз "ставам" за другото. Вероятно е било въпрос на любопитство към тайната, наречена театър; на интуиция; на непоколебима и необяснима вътрешна увереност, че точно с "това" би трябвало да се занимавам. Тази увереност не е изчезнала и до днес въпреки огромните трудности, които ми се наложи да преодолявам - дори тези, че започнах професионално да се занимавам е театър на 30 години. Какво пък, може и да ми е провървяло - някои хора и до смъртта си не успяват да открият истинското си човешко предназначение.

А позицията си на "пришълец" в театъра намирам за много здраво​словна. Тя ме принуждава непрекъснато да поставям себе си под въпрос, да доказвам с всяка постановка човешката си и професионална състоя​телност, непрекъснато ме държи в зоната на риска. И по липса на надежден външен критерий се опитвам да бъда сам на себе си прокурор, адвокат и съдия едновременно. (Все пак родителите ми са юристи.)

С две думи: гледам на заниманията си с театър като на приказно-опасно приключение.

И съвсем между нас казано: не съм убеден, че ако сега кандидатствам във ВИТИЗ, ще ме приемат.

Разговора води Красимира Василева *В съкратен вид интервюто на Кр. Василева е поместено във в. "Дунавска правда" на 30.9.1989. Публикуваме пълния вариант на разговора, осъществен в Русе на 25.9.1989. и съхранен в личния архив

на Cm. К. - Бел. съст.

ДА НАДМОГНЕМ ОКОВИТЕ НА ВСЕКИДНЕВИЕТО!

Последната ми постановка за сезона с "Миналото лято в Чулимск" по Александър Вампилов. Бих могъл да кажа, че успях да постигна основните си цели като режисьор. А иначе за седемте години работа в Русе се уверих, че е много трудно да се работи в "театьр с минало". Така е и с "жените с минало", но те все пак са жени и всеки път отново са "тук" и "сега", А русенският театър е труден в смисъл, че все още е обърнат изцяло към миналото си - към онова време, когато тук са играли талантливи артисти, когато е имало много добри режисьори и сценографи. Това са неща от значение, но все пак миналото си е минало и задоволяването единствено с него някак прилича на самозадоволяване. Това е болест. Заслушан в славното си минало, градът подценява или отрича настоящето си и в наркотичен унес мечтае за едно бъдеще - точно копие на славното минало. Това звучи и инфантилно, и тъжно. Преди три години трябваше да отидем в една от световните театрални столици - Краков, за да открием в очите на суперпреситените полски театрали, че правим понякога театър е европейска марка. Нима трябва всеки път да ходим зад граница, за да придобием реална представа за своята работа, независимо дали тази реалност е добра или лоша? А за да се домогнем до така мечтаната идентичност на българи, в края на XX век ни е много необходим този реализъм в оценките. Оттам нататък по-лесно се усешат слабостите и пътищата за преодоляването им. Може би пътят за напредък е сравня​ването, диалогът със световния културен процес, въпреки че ние сме доста откъснати от него. Изваждането на едно изкуство от световния контекст, независимо дали то е театрално, певческо или изобразително, е равносилно на убийство.

Как осъществявате художествената идея на пиесата, която поставяте? Имате ли готов зрителен образ на онова, което трябва да се получи па сцената?

Предварителната подготовка на режисьора и сценографа е много важно нещо. Четенето, нахвърлянето на образите, избистрянето на пред​ставите трябва да са налице. Средствата, с които ще се осъществява пос​тановката - също. Но това не изчерпва всичко. Никой режисьор, колкото и талантлив да е той, не може да измисли всичко вкъщи. Режисьорът трябва да запази свежи сетивата си, за да успява на репетиции да коригира нещата, които не звучат добре, да може да реагира на изненадите. За мен репетициите са по-важни от самото представление. Професионализмът се кове именно на репетициите, където не се мисли нито за публиката, нито за резултатите от постановката. Много неща се досътворяват и формират в конкретната постановьчна работа. Режисьорът винаги трябва да се съобразява не само с реквизита и с техниката на сцената, Той никога няма право да забрави онези живи хора, с които работи.

Какво ви затруднява? И какво според вас е мястото на театъра в днешните процеси на обновление? Възможно ли е театърът да мине без тях?

Първо за трудностите. Те са много, но аз си обичам работата и това ме кара да ги преодолявам според силите си. Важно е да си отговоря на един въпрос: какво по-точно ще правя като режисьор? Дали ще правя спектакъл след спектакъл, или ще се опитам да направя "моя театър”. Работата опира в това, дали ще намеря своя собствен път. В съзнанието на публиката остават тези режисьори, които не са само интерпретатори. Аз уважавам много повече онези режисьори, които в своите творчески търсения са грешили, но за сметка на това са намерили своята пътечка. Тогава проличава почеркът на твореца. А трудностите мобилизират, карат те да бъдеш борбен и да се стремиш към по-добро.

Колкото до мястото на театъра в днешните политически условия, ще кажа следното. От всички изкуства театърът е най-адекватен на живота. Но веднага ще добавя, че много театрали създават произведения, които са заплаха за театъра. Те разпалват тъмни страсти, а корените на нашия български теагьр са твърде крехки, за да си позволим лукса да правим политика от сцената. Това имат право да си позволят поляци, руси, чехи, унгарци, но ние - не. Когато театърът служи на политиката, той развращава публиката, унищожава актьорите. Затова не бива да създаваме касов театър с лош вкус. Нс бива да го правим само защото е нужно на някои политици - ръководители, пък дори и на публиката. Не бива да обслужваме зло​бодневното. Театърът трябва да изпреварва събитията, митингите, да прави анализи и прогнози, да защитава човека, а не политическите партии, в които той членува. В противен случай от храм театърът ще се превърне в институт за обработка на общественото мнение, което е ужасно.

Кое повишава вашето чувство за самовзискателност и критичност?

Изкуството трябва да се занимава с душата на човека. Ето защо всеки режисьор трябва да бъде свободен да изразява себе си и своите схващания. Никога не забравям думите на руския режисьор Анатолий Василиев, че когато работиш, не можеш да се абстрахираш от факта, че преди тебе са живели и творили хора като Пушкин, Шекспир, Достоевски. Това ни кара да не забравяме, че и ние сме малка частица от световното изкуство. Това е критерий, който ни забранява да сме безотговорни. Другият критерий е в режисьора. Той самият трябва да е и първата публика: едновременно "прави" представлението и "вижда" какво се получава на репетицията. Той трябва да съумее докрай да запази тази своя двойственост, за да може да оцени дали "това" на сцената има нещо общо с "онова", което иска да постигне, Самовзискателността и критичността няма да дойдат, ако режи​сьорът няма реална оценка за себе си и за това, което върши.

Бихте ли определили накратко насоките па своите творчески търсения?

Продължава да ме интересува темата за човека, защото той вечно страда от липса на хармония и красота. Ние сме дълбоко монологични, не се разбираме, не се съобразяваме е другия до нас. Отчуждението на "хомо совегикус"'е много по-уродливо от това на западния човек, с който така дълго ни плашеха. Лицемерието чудовищно нарасна и се превърна в суперегоизъм, за да оцелееш в антихуманната действителност, се наложи системата "всеки срещу всеки". И тази битка няма нищо общо с конку​ренцията между свободни личности, защото тя цели не да сме еднакво богати, а еднакво бедни - материално и духовно. Опитвам се да открия театралната форма, която да е в състояние да направи осезаема точно тази ужасна вътрешна и междучовешка разруха. Защото трябва да се видим отстрани, а това е жестока терапия. Не друг, а самите ние изградихме стената на нещастието си, пред която стоим ужасени и безпомощни. Не бе трудно да се разруши Берлинската стена, по-трудно е търпеливо и упорити да разградим стената между нас, хората. Нужни са нови хора, не заровени в бита, а откъснати от него. Само така ще надмогнем оковите на всекидневието.

В. "Гледища", 4.8.1990 Разговора води Маргарита Рабчева

        ПРЕУСПЕЛИЯТ БЛУДЕН СИН

      ("Завръщане у дома " излиза на сцената на Малък градски театър ''Зад канала")

Отдавна харесвам Харолд Пинтър. В "Завръщане у дома" ме порази неистовата омраза на хората един към друг и най-вече към този, който успява ла премине в нова обществена и интелектуална среда. Интересувах се or конфликта между успелия и останалите, които го считат виновен за собственото си положение (без да имат основание затова), превръщането му в изкупителна жертва и издевателствата върху блудния син, който, обратно на библейската притча, се завръща преуспял. Търсих и мисля, че намерих много общи неща между авторовия текст и нашето съвремие. Никога в нашата страна нетърпимостта към ближния не е била толкова силно изразена - тя буквално е навсякъде. Основната доминанта в пиесата и в нашата действителност поставям върху психическото насилие, вьрху атмосферата на омразата. Погазването на всичко човешко довежда и до уродлив изход, конто никога не е траен. Това не означава, че спектакълът е мрачен, защото историята, която представяме, е пълна с нелепости, смешни на много места. Мисля, че сме успели да балансираме с много светли нюанси цялото сценично действие.

В. "Вечерни новини ", 23.4.1991 Записа Димитър Алтъ ков
           ПОДРЕДЕН ХАОС ИЛИ ЗАВРЪЩАНЕТО ПА ПИНТЪР

...Когато съм се захващал с някоя пиеса, въпросът никога не се е свеждал само до нейните качества. Единственото нещо, на което имам доверие при избор на текст, е до каква степен собственият ми живот се изразява в тази пиеса. Другото, какъв е авторът - англичанин, българин, русин, американец, е маловажно. Може определено да се каже, че в дадени моменти от живота за мен стават основни някои теми и усещания. Така стана и със "Завръщане у дома”. Обикновено нещата, които съм правил и ценя, са се получавали затова, защото се е постигал резонанс между тези усещания и конкретния текст. Някак си текстът се появи случайно, незав​исимо от "софийската жега".
А оная философия, която винаги ни перва през устата в такъв случай и на срички пн казва, че ня-ма ни-що слу-чай-но под не-бе-то?

Добре де - текстът се появи по необходимост! Разбира се, не мога да подмина факта, че пиесата като начин на писане за театър много ми допадна. Като изказ на персонажа, като полифоничност, като природа на съществуването на отделните герои. Ни най-малко не ме е занимавала възможността да се открие някакъв социален или политически паралел с нашата действителност в момента. Значи, трябва да ти кажа, че много ме дразни как някои критици започваха материала си с "новината", че "Завръщане у дома" на Пинтър с една доскоро забранявана пиеса. Това, първо, не е вярно и, второ - не е важно. Никаква забраненост не съществува и не ме занимава. Тук има само прекрачване на определени граници от гледна точка на нещата, които от позицията на абстрактния морал е възможно да се говорят от сцената. Но това не са проблеми, на които театърът трябва да обръща сериозно внимание.

Човешката "плът " в постановката ти има сполучливо външно оформление. А из тия разпилени по сцената мускули (Николай Коста​динов), стройни дамски крака (Мая Драгомаиска), дрехи от Пазара на бълхите (Ицхак Финщиг Илия Раев), че и лебедовобелия американски костюм (Валентин Ганев) се откроява намирисващата на пот перука на героя Лени, Щях да падна, когато разпознах, че гънещата се дълга мърша с носа и перуката е Руси Чанев. Страхотно! Ти и Младен Младенов ли му я нахлузихте па главата или той сам?

Той! Той! Руси винаги е бил съавтор на режисьора и художника при тълкуването и изграждането на образа, както и при откриването на неговата неповторима външност. Намирам това за напълно редно. При актьор с неговия опит и интуиция, с неговия вкус е редно да проявява инициатива при изграждането на своя персонаж. Така че идеята не е моя, но тя не противоречеше на основните виждания, Лично на мен ми допадна тази визия. Тя е говореща. Героят на Руси Чапев (Лени) е една интересна сплав от агресивност, инфантилност, сподавени комплекси... Закономер​ното следствие от всичките тия неща - известна маниерност в облеклото, в жеста, всъщност са нещо като защитна реакция. Искахме човекът в представлението да бъде различен в отделните сцени. Перуката като знак дава възможност за превключване в диапазона от 60-те години до наши дни, от хипитата до имитирания аристократизъм.

В текст като този е абсолютно необходимо всяка думичка да се чуе, защото действието е в словото, то е носител па психосюжета у героите и някоя отделна актьорска небрежност (елементарната техника на говора!) изкривява, отблъсква. Актьорската фъфленица (по принцип!) залива като с киселина представлението, разяжда го, прави му "кариеси". Извинявай много, но и твоето "Завръщане..." има смислово-говорна недостатъчност.

       Ти кога гледа?

     Снощи, последното представление за сезона.

Това говорно несъвършенство се появи снощи случайно. Поради ред неща като закъсняване на актьор и тям подобни. Самочувствието, че може да се импровизира около подобен текст, сс връща като бумеранг върху самия актьор. Това е въпрос на отделно представление. Още от принципите на изграждането на отделните изречения, на подбора на думите. При този автор думите са абсолютно прецизирани и изискват стриктноет, защото словото е резултат от един строго проследен процес, който става в момента е човека (героя), за да се появят точно тези думи. Ето при такива автори трябва да не се пипа току-така в словесната партитура. При тях върху белия лист остава само "екстракт", а не ефектно подбрани думи - нещо, което се наблюдава у други автори. Те са връхче на някакъв айсберг, под който има биологически и психологически пространствен обем. При спектакли, които се занимават с подобни текстове, чуваемостта и изговарянето на словото почти никога не е технически проблем. Значи в конкретното представление нещо в процеса, който води до думите, не е било наред.

И тук Валентин Ганев работи най-чисто. Изобщо този актьор нуждае ли се от режисьор? Имам чувството, че и с теб, и без теб щеше да се справи.

          А ти би ли могла да направиш това интервю сама, без мен?

Да се лиша от тихия ти глас и приятния поглед, с който следиш химикалката ми? Никога! Слушаща, аз обаче си мисля, че ти по някакъв начин си проиграл замисъла си с Живка Ганчева и някак си нейният ефектен ръст ме порази така силно. Дори има мигове, в които тя буквално изглежда като дете, което, види ли отворен прозорец, врата - или влиза, или излиза през тях. И все пак тия добавени персонажи - Джеси (Живка Ганчева) и Мак (Иван Петрушинов)?
През последните три-четири години аз много често правя така. Не искам обаче да кажа, че това е някакъв лош навик, но добавеният герой внася допълнителни валенции. Той винаги създава възможност за неочаквано развитие на действието. Имаш ли въпроси за сценографията?

Да. Това архитектурно постигнато "вътре " - "вън " което сте измислили с художника Младен Младенов... Но първо да довършиш разсъжденията си за необходимостта от въвеждане на двете допълнителни лица, извикани от оня свят.

Исках да накажа героите в пиесата, които, за да постигнат някаква сегашна цел или сегашно въздействие върху партньора си, се позовават върху историята на дома, на рода. Изобщо върху миналото. И някак тези позовавания са винаги различни, несъвпадащи едно с друго, продиктувани от моменти на интерес, от моментните тенденции. Позоваванията винаги опираха до тези две мъртви лица. Беше ми интересно да си мисля какво ли би станало, ако тези персонажи - участници в отделните версии на миналото - просто се материализират. Ако се появят. Бях сигурен, че те няма да съвпадат с нито една от версиите и това щеше да засили тяхната относителност.

Тоест пе само живите, а и мъртвите се завръщат в дома на Пинтър, взет под наем от теб - Стоян Камбарев.

Точно така. Исках да разпространя проблема за завръщането у дома върху по-голяма територия, включваща и домашните духове, ако щеш. Не съм срещал никакви достоверни свидетелства за това, как изглеждат и как постъпват духовете на мъртвите, но ми се струва, че те витаят около живите, докато не се постигне някаква тяхна нереализирана приживе цел. В случая става дума за хармонията, която мъртвата майка би желала да се възцари в нейното семейство. Струваше ми се, че ако това се постигне, тя ще се успокои и ще си отиде. Ето защо тя и нейният партньор Мак обикалят около дома и ще обикалят, докато се появи възможност за подобна развръзка. В известен смисъл завръщането на Теди (В. Ганев) провокира и тяхното завръщане. Защото това е може би дълго чаканият шанс да настъпи някаква хармония в този хаос. Завръщането на Теди е като малката песъчинка, която, попадайки в мидата, довежда до създаването на бисера. И в този процес ми се струваше, че трябва да вземат участие не само живите, а и мъртвите.

Ти просто театрализираш една мистика. Театрализираш я умишлено, зa да размиеш границата между относителното и действитетото, между живите и мъртвите.

Само че това няма нищо общо с никаква мистика и аз съзнателно се предпазвах от "фантастични" действия на мъртвия персонаж. Щеше ми се те да са толкова реални, колкото и живите. И въпреки това да бъдат качествено различни.

       И се опитваш за постигнеш това с ръста на Джеси?
        Да. Хем нереална, хем действителна. Несъвпадаща с нито една от версиите за нея, взети заедно.

        А при Мак постигаш това чрез забития нож в гърба му.

На който той не обръща внимание. Изкушавах се да работя на прин​ципа "отвън", "отвътре". Подсети ме да кажа после нещо за сценографията. Домът, превръщащ се в улица, и улица, превръщаща се в дом! Този кинематографичен похват самият Пинтър често прилага, когато филмира пиесите си. Той твърде много се интересува от проблема за клаустрофобията: съществуването на хора в затворено пространство и как самото затворено пространство ги тласка към определени поведения. Поведе​нията, които те не биха имали в отворено пространство. Този клаустрофобичен принцип като че ли е структурообразуващ при Пинтър. Той като че ли без него не може.

     Мисля, че сега, говорейки за клаустрофобията, можеш да се спреш и па сценографията.

            Принципът едва ли не от архитектурен се просмуква някъде дълбоко в човека и се превръща в психически. Налагаше се групата на пришълците отвън да се уплътни. Да се очертае някаква инвазия отвън към дома. Разложих "завръщане у дома" на "завръщане" и "дом". Затворено прост​ранство и движение към него! Освен Рут и Теди. които пристигат от Америка, освен постоянните обитатели, завръщащи се също отвън (от работа, от тренировка, от Бог знае къде), исках това движение на ЗАВРЪ​ЩАНЕТО да е и от небитието. Значи да касае и мъртвите. И така се получи едно "отвън", населено от живи и мъртви, увлечени от сходни цели, сплетени от един вьзел, да се завръщат "вътре". Това е още една причина за въвеждането на двата допълнителни персонажа.

Актьорът Пинтър е станал авторът Пинтър благодарение на режисьора Питър Хол. Нямаше да има Пинтър без Хол. Може ли Камбарев да участвува в създаването на българския Пинтър? Или все ще си предпочиташ готовия автор, проверената тук и там пиеса?

Чакай само един момент да видя как да подходя,.. Такааа! Ти ме хвърляш във взаимоотношенията между българския режисьор и българския автор?

   Ако щеш и от патриотизъм. Защо не!

През изминалите години у нас се наблюдаваше една странна връзка между режисьор и автор на пиеси. В основата стоеше неизясняването на въпроса за авторството на спектакъла. Може би трябва да започна с това, как е в киното.

    Да не намесваме киното. Горките ни колеги от "Бояна"!...

Добре, нека си останем в театъра.  Когато се пристъпваше към поставяне на пиеса в театър, авторът започваше яростно бранене на текста, дори когато той очевидно страда ог несъвършенства - било в компо​зиционно отношение, било в персонажите, било в начина, по който се води диалогът. Авгорът водеше война с всякакви средства, не допускайки никаква намеса от страна на режисьора и театъра като цяло. И това беше доста странно, като се има предвид, че времето ще осъди ла по-продължителен живот само трима-четирима автори.

       Пак са много.

     Тази измислена война между автори и режисьори сс водеше дори от писачи-дилетанти.

На една априлска литературна дискусия един наш известен в тоталитарните векове драматург те нарече бракониер в българската драматургия.

Да, битката се водеше и с непочтени средства. Театралният проект би трябвало да обединява усилията на голям екип хора, чиято основна цел е театралното представление. Аз няма да твърдя, че винаги и навсякъде режисьорът е неоспорим ръководител, въпреки че подобен извод би могъл да се направи. В края на краищата работата трябва да се свърши максимално добре, а постановчикът е, който знае как това да стане. Да се уважаваме е хубаво нещо, но не това е най-важното. Подобен дребнав егоизъм - да се спазва всяка буква от драматургичния текст - е неполезен. Константин Илиев е създавал своя текст в най-добро сътрудничество е режисьора Любен Гройс и това партньорство вероятно е било от полза и за двамата. Това е очевидно. Аз съм имал щастието да работя по текст на К. Илиев - "Музика от Шатровец". Променяха се герои, обръщаха се конструкции на сцени, получи се съвсем различно цялостно звучене. Налице беше разбиране, толерантност и желание за диалог. Подобна търпимост не съм срещал от страна на млад автор и не бих могъл да знам дали съм в състояние да помогна в раждането на българския Пинтър. Нито пък имам това самочувствие. Но винаги съм си мечтал за пиеса, която окончателно да се създава в хода на репетициите.

Безспорният текст не е ли рамка при работата?

Напротив. Колкото и "желязно" да е написан, той те ограничава, както колкото и желязна да е партитурата на спектакъла, тя не възпира свободата на актьора.

    А какво означава да си аполитичен във време, когато и хлябът, и пътуването в трамвая или колата, и лекарството за болния, и уродливите от екологията бебчета са политика?

Като човек ме интересува всичко, което ме заобикаля, но като театрал инстинктивно, а всъщност напълно съзнателно, страня от превръщането на театъра в политическа акция. Съществува театър, който е много близък до политиката, и той има своето право на живот. Уважавам го особено когато се прави във време, в което не всичко е разрешено, когато подобна позиция представлява риск поне за кариерата, ако не и нещо повече за неговите създатели. Тогава в това има някаква доблест. Не уважавам превръщането на театъра в политическа трибуна, независимо от какъв цвят ще е тя. Не уважавам партийността. Ние трябва да се занимаваме с човека и с това, какво се случва с него, а не с политическата му принадлеж​ност. Мисля, че до отсрещния бряг ще доплуват тези театри и творци, които не обслужват временни политически интереси. Ще оцелее този театър, който всмуква в работата си все повече от европейската и световната култура, до която имаме все по-голям достъп. Това, което казах, не означава липса на позиция. Гражданска и творческа позиция неизбежно присъства във всеки един сериозен театрален проект.

Имаш ли представа къде се намираш в българския театър? А в рамките на световния?

Чакай сега... Аз и театърът, казваш? Знам само едно, че през пос​ледните две-три години се опитвам да правя театър, който друг в България не прави. Имам предвид работата си върху Петрушевска, Бекет, Вампилов, К. Илиев и сега Пинтър. А що се отнася до това, къде се намирам, то зависи единствено от степента, с която съм успявал да постигна конкрет​ните си намерения. Мисля, че шансът да откриеш лично твоя, ама лично твоя пътечка в тази неизбродима гора, която е театърът, е единственото нещо, което може да придаде смисъл на заниманията с него. Ако някой някога е извоювал свое място в изкуството, то е успявал именно когато е намирал свой път. Аз нямам особено високо мнение за себе си, защото не съм постигнал в задоволителна степен своите творчески намерения. И май повече няма какво да говоря. Де да зная какво може да сс е получило от тези отговори.

Печелиш по всички показатели, защото си искрен! При какви обстоятелства би зарязал сцената и бия пратил на майната си?

         Ама главният ти редактор ще пусне ли този израз "на майната ти"?

         Ще видим. Е, и? Кога?

Когато реша, чс съм станал един голям умник и мога да поучавам хората. Тоест, когато изгубя любопитството си към живота. Дай, Боже, това нещастие да не ми се случи!

Наг гледай - прекръстих се! Сега на друга тема. Какво мислиш за секса и еротиката па сцената? Този сезон нашият театър съвсем се разсъблече. Преди две години Иван Добчев взриви стеснителността ни с колективния мъжки "стриптийз" в Хасково ("Януари"), но пък побърка местните велможи и след премиерата януарци веднага се пооблякоха. Сега обаче - свобода! Вили Цанков съблича, та се къса млади момичета, ти не се притесняваш да театрализираш скандални пози... Изобщо заляла ни е една тотална голотия!

В момента нашият театър подобно на книгозадоволяването ни из​живява своя пубертет. А нездравото любопитство към еротиката и секса, на които се дължи успехът на редица днешни публични изяви, са акнето, юношеските пъпки на лицето на днешната българска култура. Сигурен съм, че тези неща бързо ще се изживеят като средство за постигане на внезапен успех. Ще се изживеят и възмущенията, и протестите по тях и на всичко това ще започне да се гледа спокойно. Нищо не е скандално или преднамерено, или възмутително, ако е продиктувано от художествена необходимост. Аз така съм мислил винаги. Не съм изпитвал никога свян да използвам средствата на еротиката тогава, когато те напълно изразяват смисъла на дадена сцена. Единственото, което ме е занимавало, е всичко това да бъде художествено мотивирано и само по себе си художествено. Еротиката и сексът са твърде съществена част от човешкия живот и е просто невъзможно да бъдат прогонени от сцената.

С кое свое режисьорско схващане не би се разделил за нищо на света?

        Че театърът е един старателно подреден хаос. Какво написа?

        Че театърът е един старателно подреден хаос.

Точно така, подреден хаос! Най-важният двигател за сценичното действие, за простъпките на отделните персонажи е случайността. Винаги ме е дразнила целесъобразността, независимо върху какъв текст съм работил. Случайната постъпка или дума, автономната траектория на всеки отделен персонаж, който не се опитва да опровергае траекторията на другия, а полага усилия да защити своята траектория. Всичко това води до своеобразен конфликт без директно конфликтуване. Винаги съм предпочитал тази позиционна война пред директния "ренесансов" сблъсък. Харесвам предчувствието за война, усиленото копаене на окопи, а не атаките на нож. Така или иначе хората не си бият шамари по цял ден. Те трудно излизат. Страхуват се да излязат от собствения си окоп. Просто не вярват в победата.

        Този възглед се простира върху последните ти спектакли.

Той си е мой. Аз си го ценя. Защото го намирам дълбоко свързан с начина на живот на човека от XX век. Знам, че не съм се научил да го правя майсторски, че не съм го изчерпал, и затова не мога да се откажа от него. Но знам също така, че ще ми се наложи да се откажа тогава, когато тази театрална идея престане да ме занимава. Май трябва да свършваме, а?

Сп. "Театър", бр. 11 - 12, 1991 Разговора води Кева Апостолова

НЕГАТИВНОСТТА Е ТВЪРДЕ РОМАНТИЧЕН И НЕПРОФЕСИОНАЛЕН ПОВОД ЗА СЪЗДАВАНЕТО НА ЕДИН НОВ ТЕАТЪР

         Как се озова в Италия?

Чрез една стипендия, която италианското правителство отпуска на двама българи, за да специализират в тяхното държавно театрално училище в Рим. Доколкото знам, има още едно в Милано. Плюс театрални школи и университети.

Има ли разлика в нивото между държавните и частните формирования ?

И за да се прави практически театър и да се обучават актьори, се иска всичко да се завърти около някаква личност, която да носи съществена театрална идея. И тъй като такива личности не се срещат толкова често, стойностите са съвсем условни. Подобно е положението и в Гърция. На​шият НАТФИЗ например се оценява от гръцките театрални специалисти като някаква Мека на европейското театрално образование, което за нас, неговите възпитаници, е доста парадоксално.

Как свързваш равнището на италианското театрално образование с постиженията па италианския театър?

Не е възможно връзката с традицията, с която се сблъскваш на всеки ъгъл, да бьде прекъсната. Още повече, че италианците са имали късмета нито една политическа система да не е полагала усилия за изличаването на постигнатото през вековете. Вероятно на това се дължи разсипнически пръсканата енергия и потентност за изкуство от италианеца. Той живее театрално.

    С какво те изненада Италия и как се промени оптиката ти към "българското "?

Българинът има невероятен потенциал и шанс именно в този момент от своята история. Врьщам се с нараснало уважение към това, на което ние сме способни, и започвам да мисля, че много лековато се отказваме от това, което имаме. Всеки наш контакт със западните култури, част от които не знаят, че съществуваме, е в състояние да ги респектира и да ни утвърди.

Кое отличава Малък градски театър "Зад капала" като театрален организъм от структурите па досега съществуващите театри?

Той е единственият новосформирал се театър, който е имал организа​ция, преди да бьде административно благословен от Министерството на културата и от общината. Организация, твърде перфектна като представа за модерен театрален организъм. Това е нещото, което липсва на почти всички новосформирани театри - било общински, частни... Поради тази причина от първите дни на тяхното съществуване попадат в неминуемите капани на организационните проблеми и репертоарната неизбистреност. Голямата опасност пред един новосформиран театър е да бъде поредният театър. Да се създава трупа, защото има хора, на които им е попречено да се реализират, изобщо, негативностт като реакция е романтичен и твърде непрофесионален подтик.

Малък градски театър "Зад канала" е уникален и като съотношение трупа - обслужващ персонал, като техническа съоръженост. Острието на усилията е насочено към спектакъла, а не към осигуряване на хората в театъра. Актьорът е една поливалентна фигура; участва в спектаклите, но извършва още 3 -4 дейности, чувства се автор на живота в своя театър.

Това са страшно важни неща, когато се вземе предвид тоталното късане на взаимоотношенията в обществото. С удоволствие започвам да забеляз​вам, че колегите от театъра започват да отказват ангажименти вън от театъра, което за други с особено важно, понеже засяга хляба им.

Смяташ ли, че и вън ат София може да съществуват просп-риращи театрални трупи. Пловдив, Бургас, Сливен, Ловеч, Пазарджик и Смолян имат опит в тази посока. Провинцията все пак съществува ли като понятие?

Провинцията съществува като понятие и като механизъм. Където и да погледнем - и в Унгария, и в Полша, - модерните театрални течения започват от провинциалните градове. Може да ми се възрази, че това са други градове, други провинции, други народи, при които накъдето и да тръгнат социалните процеси, хората ще запазят потребността си за изкуство. Но истина е и че всеки театър си намира публика. Ние винаги сме мислили, че публиката трябва непременно да бьде много. Публиката на един театър е просто достатъчна. Тя е неговата аура, хранителната му среда. Аз не си правя илюзията, че публиката на Малък градски театър "Зад канала" е няколко хиляди...

В. "Марица", 25.3.1992 Разговора води Александър Секулов

САТИРИЧНИЯТ ТЕАТЪР ТРЯБВА ДА Е КА ТО ДВУЛИКИЯ ЯНУС

...Без да излизам с програма като други колеги, продължавам или завършвам цикъл върху Пинтър. А директорът на Сатиричния театър е стар любител на Пинтър.

Самият театър представлява голям лабиринт с много сценични пространства. А аз още от ВИТИЗ предпочитам да работя в нетеатратни пространства. За добро или за зло, улавям се, че правя представления, които просто произлизат от архитектурата на пространството. В трупата на театъра, в който винаги ми се е искало да работя.

Вие сте "другото око", какво вижда погледът ви отвън?

Нещата, които се опитвам да правя, въобще не ги съобразявам с традицията па театъра. В онзи Сатиричен театър, какъвто го помним от нашата младост, аз не бих могъл да съществувам. Често с някои актьори сме от различни кръвни групи и това, което вече съм направил, трудно се задържа в чист вид. Но причината, смятам, е в мен и затова съм се заинатил да поставям тук. Може би искам да развия чувството си за хумор.

В последните години около този театър гравитират режисьори и актьори главно от по-младото поколение, с които ми е приятно да съм на едно място. Струва ми се, че вървейки сякаш срещу името "Сатиричен театър", срещу естетиката, с която зрителите са свикнали, може да се получи нещо по-многолико.

Само преди три години, ако някой ми беше казал, че ще правя вече втора постановка в Сатирата, щях да умра от смях. Обаче, ако получа трета възможност да работя, ще ми се тя да бъде върху текст па Чехов.

Остава само да добавя - известно е, че под заглавията на своите пиеси Чехов е написал: КОМЕДИИ.

В. "Детайли". 21.1.I994 Разговора води Рада Баларева

МНОГО, МНОГО ГЛАСОВЕ... ИСКАМ ДА ЧУЯ

В началото на репетицията вие поканихте актьорите да прочетат пиесата с думите "Искам да чуя с този хор човешки. .."и неволно употребихте едиа реплика на Висоцки в ролята на Хлопуша от драматичната поема па Есенин "Пугачов". „Я хочу видеть зтого человека..." Това случайно ли беше?

Да чуя човешкия хор в един текст е вид любопитство към живота. Например много ми е любопитна поетиката на Горан. Искам да разбера как се поражда този текст, странен за слушане, натурен и в същото време някак отместен встрани. До последния момент ще решавам този ребус; как се говори текстът на Горан, без да звучи като притча. Защото цялата пиеса от птичи поглед звучи като притча. Нова библейска притча за нещо, което ще се случи, но без да има каквато и да е притчовост в самото действие. Моята задача става прелюбопитна - как да се постигне това единство на реалности, как да се спее хорът човешки...

Вие за първи път се срещате с трупата на варненския театър. Тръгвате на риск, в разпределението ви има трима дебютанти.

Не съм работил досега с варненски актьори. Но това, че не ги поз​навам, може да е за хубаво. Защото, когато режисьорът познава силните страни на артиста, той се изкушава да ги използва, особено когато е притис​нат от обстоятелствата. Аз не искам да правя това. Струва ми се, че до голяма степен работата ни опира до търсенето и откриването на интерес​ния човек, а не до репродуциране на готови, макар и печеливши умения. А колкото до дебюгантите... Авторът е малко необичаен, странен. В случая неопитността не е лошо нещо. И после отдавна съм се отказал от илюзията, че мога да разполагам с най-подходящите актьори. В края на краищата отговорността за този експеримент е моя. И, още нещо; това е една възможност колегите да си дадат сметка кой къде е... Очевидно е, че трупа като варненската се нуждае от свежа кръв. Такова кръвопреливане не става с презумпцията за неуспех, а става с доверие.

През сезон 1994/95 г. сте назначен в Сатиричния театър. В бюлетина на Театралния фестивал '94 вие пишете: "Армиите на театралните партии жестоко се бият в пресата за всеки успех или неуспех на противната партия. Постановки, които в София едва кретат, едва се държат в собствения си театър, се опитват тук да законодателстват театралната мода, все неща, които говорят и за болни амбиции, и за пристрастност. "Като приемате назначение в Сатиричния театър, ще участвате ли в тази баталия? Ще се включите ли в някои от войнстващите отбори?

Нс обичам да говоря на тази тема, но щом ме питате, ще ви кажа: не съм участвал и няма да участвам.

        Може би все още имате идеална представа за нещата?

Човек не бива да бьде чак толкова голям идеалист да вярва, че винаги играта е честна. Но би могъл, доколкото е възможно, да не участва в подобни мероприятия. Това, което се случва в столицата, е вид прива​тизация на театъра, обсебване на сфери на влияние.

Децата на лейтенант Шмид след постигната конвенция си разпределят териториите?

Публична тайна е, че режисьорско-театроведчески групировки окупират територии в театрите, в пресата, във фестивалите, и това е само върхът на явлението.

С изострянето на финансовата ситуация ще настъпи тотално прераз​пределение на концесиите. Държавата най-после ще прекрати финанси​рането на калпак. Тъй че сега става нещо като първоначално натрупване на театрален капитал. Свидетели сме на настойчивите опити за устано​вяване па театрален монопол. Голямата игра е доста грубичка.

Това явление е драматично, тежко, но би могло и да се пародира в стила на Илф u Петров. Няма ли все пак да потърсите и вие малка концесия за себе си?

За такова боричкане е необходим друг талант, а аз го нямам. Затова не искам да участвам в никаква театрална партия.  Мразя партийността от всякакъв вид и обичам "степните вълци". По-добре ми е да прочета някоя книга, да направя някакво представление, да опозная този или онзи, просто така... Съчувствам на младите хора, които сега започват пътя си. Те са поставени пред едно гигантско изкушение; да влязат или да не влязат в голямата игра. Огромно е изкушението да скочиш от пълната неизвестност в нещо, което ти осигурява шумна популярност. Всичко е възможно, зависи каква е цената.

Мисля, че вие абсолютизирате хаоса и го тълкувате като начало на нов ред, ново хармонично подреждане на явленията

Нещото, което винаги ме е занимавало, е точно хаосът, търсенето и намирането на неговия театрален израз. Един хаос, за да придобие естетически измерения, за да стане театрален хаос, трябва да бъде старателно подреден. Едва тогава той може да бьде ключ за изследване на някого или нещо.

Вашето художествено мислене ми напомня Платон: човекът има нужда от време на време да затваря кепенците, очите си, сетивата си, да се откъсва от този емпиричен, груб, несъвършен, първичен свят и с едно духовно усилие да обитава друг, нереален, особен, странен, но по-съвършен мир.

Мисля, че всеки режисьор, ако е достатъчно честен, ще си признае, чс не го занимават послания на някакви идеи, а нещо дълбоко лично. Мисълта му е заета с неговия личен проблем. Само доказаните гении пораждат идеи. А не виждам наоколо чак толкова много гении. И затова изявленията на някои творци, че са обладани от идеи, от мисия, са зa мен различни видове изящни пози. Като целта на тези пози е да се впечатли публиката. Не смятам, че е унизително да си призная, че когато поставям едно представление, аз си правя публична терапия. Като разкривам личния си проблем, аз ангажирам и други хора в този театрален сеанс и проблемът престава да бъде личен. Например в този момент мен ме занимава не някаква идея, а нещо много по-първично - човешката неадекватност, дефектите, които дава човешката природа За мен думите изразяват един дълбоко скрит инстинкт за самосъхранение. Идеите, облечени с думи, скриват човека. В театъра аз обръщам внимание на такива неща, които са безусловни, които трайно се настаняват в паметта на човека.

В Чеховата естетика например съществуват парадоксални знаци, които са в страни ог главното, основното, но остават завинаги в човешкото съзнание: "кротка, тиха учителка тайно бие учениците си" или "човек, на когото влакът е отрязал крака, се безпокои, че в ботуша на отрязания крак има сто рубли".

Човешкото възприятие е много особено, то не помни това, което ние считаме за главно, то помни как еди-кой си с бръкнал в носа си, как е държал кутрето си капризно настрана. Защо се помнят тези неща? Защото това е същността. Случайно уловеното понякога изразява същността Дори чужденецът може много плътно да навлезе в проблематиката на едно така направено представление, без да разбира словото. Словото, което носи идеи„. Защо е така? Вероятно има други знаци, по-интересни, по-силни, по-запомнящисе. Например финалът на пиесата, който всъщност е ремарка; "Нахлува страшна светлина...11 За мен това е знак. Намесва се друга сила. За да тегли чертата? Да унищожи всичко това? Или да умиротвори? Нейна си работа... Но тя идва. Израз на нескончаемите опити на хората да намерят равновесие между себе си и света: древните гърци, Фауст,,, Опити без изход. Но опитите продължават. Човешкото племе е инат племе. Това е глобалното, от една страна. От друга - пиесата звучи интимно. Балканите са интересно място, където много енергии се смесват и се поражда нещо уникално като Кустурица например и ранните му филми в Босна. Това е хор човешки, много, много гласове. Аз искам да ги чуя.

Ето само част от сложния свят, който Камбарев скъпернически открехна пред мен. Помислих си: той също е човек от Балканите, който таи в себе си затворена, мистична енергия, и тъмната сянка, която преминава през лицето му и го прави отчужден, е всъщност сянката на съзиданието.

В. "Черноморие", 5.10,1994 Разговора води Сия Папазова
БАЛКАНСКАТА АНТИУТОПИЯ ИЗЛИЗА НА СЦЕНА

         Защо избрахте пиесата па Горан Стефановски "Черна дупка "?

Проблематиката на пиесата е твърде актуална, много близка до ежедневието на българина и на човека на Балканите изобщо. Имам предвид цялата каша, която все повече се забърква и не е ясно до какво ще доведе - война, разпадане на държави, на структури и ценности, на целия досегашен живот. Един обратен деструктивен процес на фона на общия опит за създаване на по-глобални конструкции в Европа. Мисля, че балканските автори - и Кустурица, и македонецът Горан Стефановски, са страхотен лакмус за привидното благополучие, в което Европа твърди, че се намира след падането на желязната завеса. То крие толкова бомби със закъснител, че пред тях бледнеят и арабският фундаменталистки екстремизъм и всичко, което раздира света в момента. Защото на Балка​ните, както отбелязват хора, които се занимават с мистика, енергиите са изключително мощни.

Мен това изключително ме вълнува не като злободневие, а като една антиутопия, в която ние живеем. Светът па пиесата успява да се издигне над бита, без който не може, и достига до поетичност, която се цели в доста по-глобални проблеми. Става дума изобщо за човека камертон, за човека лакмус, датчик за кризи. Такива хора е имало винаги, като се почне от Хамлет.

       Познавате ли автора па пиесата?

Лично не. Знам част от неговите пиеси, надявам се да се запознаем около премиерата. За половин месец предстоят две премиери на негови пиеси. Може би той ще успее да дойде в България. Горан Стефановски е от поколението автори, които успяват да съчетаят интелигентската драма с плътния натурализъм. Нашето време е лутане между крайната абстрак​ция - мисловна, интелектуална, и нещата от плът и кръв.

Усетих, че Горан Стефановски има нещо общо с моята кръвна група благодарение на опита ми с текстове на Константин Илиев. Аз лично смятам, че Константин Илиев е най-добрият български драматург точно поради тези особености на неговите текстове.

        Какво потъва в черната дупка?

Трудно е да се каже, сигурно много неща. Черната дупка като понятие от физиката - концентрация на антиматерия, може да погълне гигантско количество материя, да засмуче цели галактики. Физиците твърдят, че тя е допирната точка на материята и антиматерията, на това отсам и онова отвъд. В буквалния смисъл понятието е употребено и по този начин - като тунел между тук и там. Дилемата, върху която хората с по-богата фантазия, с по-изтънчена чувствителност винаги са били поставени, е как да съчетаят повика отвъд с необходимостта и желанието да живееш реален живот тук. Не знам някой да го е постигнал, но това си е отколешна човешка мечта, като мечтата на Икар. Нещо подобно се случва и с нашия герой, но това не означава, че пиесата е мрачна. В нея има и страшни неща, и трагични неща, но и много нелепост, абсурд, искрен смях. Защото усилията, движенията, които извършва човек, за да реши теорема, която няма решение, са изключително нелепи, смешни, умилителни понякога. Заглавието не означава, че става дума за едно наплевателско отношение към нашия регион, към дивия балкански субект. Черната дупка вероятно е място, където човек може да изчезне, но и откъдето може да сс появи. Черна е, защото авторът не е толкова високомерен да твърди, че знае какво има оттатък.

        Труден ли беше пътят ви към "Черна дупка"?

Разбира се, че беше трудно. Защото пиесата е едновременно и ин​тимна, и космична. Тъй като съм работил върху Бекет, знам колко трудна задача е да се съчетае - да гледаш с микроскопа, да увеличаваш дребното и същевременно да го налагаш в контекста на някакъв космос. Стигнахме до едно екстремистко решение със сценографа Тодор Игнатов. Мъчим се да обединим в сценичното пространство тези два мащаба. Що се отнася до актьорите, тенденциозно избрах и от най-младите и неопитни колеги, и от по-опитните, та до най-опитните от варненската трупа. Заложих на риска с най-младите и до този момент съм изключително доволен. Рефлексията им е по-жива, по-автентична, неочаквана. По този начин се постига и мозайката, която авторът иска да нареди - да сблъска различни видове рефлексия – една, която усеща катастрофата, с рефлексията на по-улегналия, адаптивния човек.

        Музикалното оформление е ваше.

        Да. Наложи се твърде интересно самоизграждане на спектакъла в хода на репетициите. Исках да си дам възможност сам да стигна до тази музикална партитура, която ми трябва. Мисля, че този риск донякъде се оправда, защото спектакълът започна да изисква определени неща. Аз просто му се доверих. Музиката е модерна и едновременно автентична. Мъчех се отново да обединя двата подхода - абстрактно и конкретно средиземноморско звучене. Използвани са модерни групи - германски, австралийски.

        Какво очаквате от българския театър през сезона?

Да започне да се отнася егоистично към собствения си потенциал, който е огромен и надвишава многократно потенциала на която и да е западноевропейска страна. Германия, Франция, Англия. САЩ са просто развиващи се страни в областта на театъра. Знам от собствен опит и наблюдения - в рамките на един сезон само в София има толкова квали-тетни постановки, колкото във Франция и Италия, взети заедно за цяла година. Това не е шовинизъм, а реалност. Надявам се българският театър най-после да престане да се занимава с глупости - все по-дълбоко на​веждане пред публиката в посока на все по-евтини текстове и представ​ления. Надявам се българският театър да престане да се занимава с политика, това не му е в природата, не влиза в предмета на неговата дейност. Надявам се, че нашият театър най-после ще успее да направи мощен пробив на големите европейски фестивали, където до този момент има негласно ембарго. Аз твърдя, че нашите колеги от Западна Европа се боят от нас.

Какво научи за варненския театър гост-режисьорът Стоян Камбарев?

Варненският театър има нужда от известно количество електрошокове, от театрални скандали, от нова театрална кръв, от по-голямо нахалство. В градове като Пловдив, Русе, Варна, Бургас има синдром на уседналост, на разполагане във времето и пространството, което умъртвява театъра. Тук човек трябва да се държи нахално, разбира се, по талантлив начин. Трябва да се занимава със смущаване на спокойствието на тези улегнали градове с традиции.

В, "Народно дело"-Варна, 18.10.1994 Разговора води Людмила Димова
                                   „ЧЕРНА ДУПКА "

Горан Стефановски е най-известният македонски автор на драма​тургични текстове в Европа и света. Той е признат специалист по теория на драмата, написал е няколко радиопиеси, рокопера. по негови сценарии са заснети няколко филма. Като културна фигура бих го поставил редом до един Кустурица. И ако Кустурица е известен на широката публика, а Стефановски - само на специалисти, това се обяснява с факта, че киното е по-популярно изкуство. Разбира се, фактът, че ние, българите, го откри​ваме толкова късно, говори лошо за нас. Защото тези хора успяха да изковат богатата потентност на мястото, където са се родили и създали и което може да ги направи граждани на света. Чрез собствения си живот и твор​чество те успяха да разтворят черупката на нашия доста затворен регион и изключително окуражителното е, че успяват да го правят по такъв блестящ начин. Балканите в един много малък мащаб побират в сгъстен вид цялата нетърпимост на света - войната в Босна е доказателство за това, И пак Балканите са една от най-пустите точки на сплитане на култури и религии, докато целият свят е обхванат от ксенофобия. Ето защо тези автори успяха през изминалите десетилетия да заявят своята родина и себе си в Европа и света. Познавам този автор отпреди няколко години чрез негови текстове. Те толкова ме впечатлиха, че още тогава реших един ден да направя някои от тях. Защото едни от най-важните жалони, за които съм се хващал през годините, за да вървя напред, се наричат Бекет, Константин Илиев, Людмила Петрушевскл, Александър Вампилов - световни автори, които успяват органически да съчетаят в себе си високоинтелектуалното намерение в сферата на космическата идея с плътното реализиране в изключително сгъстен, нагнетен и кондензиран човешки живот - нещо, което открих и у Стефановски.

В "Черна дупка" основна е темата за несъвместимостта между копнежа на човека към всичко онова, което е вън от видимото и осезаемото в нашия живот, и необходимостта да живее един реален, материален живот, пълен с грешки и проблеми. Ерих Фром в своята дилема "Да имаш или да бъдеш" очертава най-точно проблематиката на пиесата, която мен ме занимава, без да твърдя, че това е било основното намерение на Стефановски. Привлече ме поетиката на драматургията. Самият автор в едно свое интервю казва, чс пиесата му е написана върху македонска народна приказка - "Силян щъркът". 

Тази приказност е транспонирана в живота не на тези наивни герои от приказката, а в живота на все пак модерни хора от близките десетилетия. Що се отнася до македонската принадлежност на пиесата, откриваме една удивителна непримиримост, присъща на хората от Македония, независимо къде живеят те, За да намери това, което търси - истинския начин на съществуване, главният герой преминава през смъртта. Той го дири и в Отвъдното, за да го видим накрая паднал на колене пред хората, които е считал за най-големите окови в живота си. Да стигне до публично признание на своята вина, до покаяние - това може да стори само духовно силният човек, В текста наред с живите шестват и мъртви герои от Отвъдното. Срещат се и такива чисто приказни елементи като летене, висене във въздуха, а върху някои от героите действат дори други физически закони. Тези приказни моменти са изключително трудни театрални проблеми, това е цял един аспект от работата - как да се реши тази проблематика и как тя да не дискредитира натуралистичния живот, който трябва да върви и в който да се появяват аномалии. Както актьорите трябваше да откриват как да присъстват двойствено, така и аз трябваше да разбера как се прави такъв текст - да се покаже човек, намиращ се в друга реалност, да се покаже другата страна на огледалото, смъртта. Трябва да призная, че ми беше трудно, много трудно и обстоятелството, че имам зад гърба си 20-ина реализирани спектакли, не ми помогна кой знае колко.

Като желязна организация на текста и като виталност Стефановски е най-близко до Константин Илиев, а що се отнася до сплитането на реалното с приказното - до Радичков, разбира се. Спектакълът е с "отворен" финал - така е и по автор. Мисля, че съвременният зрител ще си зададе въпроса, дали някаква сила, която се намира над нас - няма значение как ще я наречем - Природа, Хармония или Бог, - дали тя ще ни даде възможността да опитаме да поправим грешките си. Защото животът не е чернова, той ни е даден веднъж и ние трябва да си дадем сметка до каква стенен понякога сме безотговорни престъпници както спрямо себе си, така и спрямо хората,  които живеем. Нашият театър никога не е бягал от изследването на този проблем,

В. "Култура", 27.1.1995 Записа Ангелина Виткинова
СЛУЧКА С ВЪЛЦИ В "ЯНУАРИ”
Йордан Радичков е един от най-почитаните и обичани български драматурзи именно защото е много български. Как се срещате с неговата метафоричност и иносказателност? Какво ви дава него​вата драматургия?

Ами във всеки случай не ми дава нещо във сферата на оптимизма, независимо че действието се развива в Сатиричния театър, защото пътят, който сме избрали да извървим към пиесата "Януари", не е път на атрак​тивното присъствие на група хора на едно място, които се въртят около един проблем. Без да пренебрегваме игровото начало на този текст, без което просто не може, се опитахме да впишем това игрово начало в психологическата мотивировка на героите и в постъпките им. Това беше доста любопитно занимание, защото става дума за текст на Радичков, където се предполага, че такива неща не са много уместни като занимания. И да видим как се стига до неговите ситуации. Лично аз като човек, който е провокирал това приключение, никак не съм оптимистично настроен. Защото нещата, до които биха могли да стигнат Радичковите герои, ако минат по пътя, по който ние им предлагаме, не са никак весели. Те са доста отчайващи и доста страшни. Разбира се, това не е представление, което ще ви смаже от мъка. От многото възможни погледи аз съм избрал този, който вероятно като човек най-много ме интересува, а именно страшното в тази пиеса, безпътицата. И как човек, как хората се мъчат да ги преодолеят, да оцелеят в една такава ситуация, Това може да бъде и смешно, и идиотско, и абсурдно, и драматично, и всякакво. И ние сме се опитали то да бъде всякакво в различните персонажи, в различните сцени от пиесата.

Занимавали сме се и с визията, която този текст предполага, но, струва ми се, не по начин, по който театрите, създавали спектакли по този текст, са постъпвали. Тук избрахме генерално различен подход. Той не е във визията за човека, който играе в празно прос транство, каквито са, общо взето, заниманията на нашите колеги до този момент. Не казвам, че това е лош път. Никога не бих го казал. Той води и до прекрасни резултати. Просто нашият път не е такъв. Той е отказ от този похват, а визията се съсредоточава в други потоци, които ви предлагаме да видите...

На сцената на Държавния сатиричен театър "Алеко Констан​тинов" са поставяни много от заглавията на Йордан Радичков и това са били все постижения в нашата театрална история. Каква е провокацията и новото в отстояване на стилистиката и сложната митологема на Радичков?

Всъщност това ми се случва за трети път - да влизам в задочна съпоставка е еталонни произведения, създадени от българския театър. Това не е съзнателно търсено единоборство. Имам предвид постановката на Любен Гройс в Благоевградския театър на "Музика от Шатровец" (аз поставих тази пиеса в Русе) и "Рожден ден" постановка на Пантелей Пантелсев (и двамата големи български режисьори, отишли си вече от нас) в малката зала на театър "София", а моята постановка е в Сатиричния театър. Искам да кажа, че когато реша да поставям дадена пиеса, аз не се притеснявам от това, че има нещо направено, което е останало в паметта на българския театър като еталон. И мисля, че няма за какво да се притеснявам, тъй като всеки творец си има собствена идея. На мен ми се случва за трети път, тъй като тази пиеса също има свои еталонни реа​лизации. Струва ми се, че в нашето време са рухнали страшно много илюзии и то стремглаво се опитва да създава своите митове. Затова текстът на Радичков има право на живот, и още как. Аз мисля, че днес, когато с необяснимото, със загадъчното в живота се занимават ужасно много хора по света - и учените, и масовият читател, когато вестниците, радиото, телевизията непрекъснато бълват неща, свързани с екстрасенси, извън​земни, парапсихически явления и т. н.. и когато това е влязло в масовата култура, то тези понятия са просто един модерен мит. Фантастичното, което реално присъства в живота. Дори цели институции и мозъчни центрове се занимават с изследване на екстраординерни явления. Мисля, че този текст вече може да се опре на нещо. което е влязло в бита на съвременния човек, на усещането му за онова, което е вън от реалността и същевременно е частица от тази реалност.
Радичков извайва съдбата на българското село, на хората и вълците с особена чувствителност.

Да, това за мене беше един много основен въпрос и затова се зани​мавам главно с него. Заради това и се захванах е пиесата - вълците отвън и хората вътре в кръчмата. Интересува ме как онова отвън влиза вътре в душите на хората, в отношенията между тях. Дори не е толкова важно, че в малкото ханче, затрупано някъде в планината, откъснато от света, се появяват вълци. За мен е по-важно, че хората, затрупани от преспите в ханчето, все повече намаляват, докато накрая остане само един, че в самите тях се изявяват най-лошите страни на човешката природа. Вълците всъщ​ност влизат вътре в тях. И те са на път да се превърнат в хинщици, в лешояди, в подлеци, в предатели - хора, способни на жестокост един към друг, на безмилостност, на краен егоизъм. Това за мен е изключително важно, защото не понасям повече да се оправдаваме с обективни об​стоятелства за нещата, които ни се случват. За това, че Международният Валутен фонд или Световната банка, или Америка, илн Русия, или не знам какво ни пречи и определя нашия живот. И винаги ме е било срам, че нямаме мъжеството да признаем, че просто вероятно много често нас не ни бива, че сме мързеливи, лениви, подли, егоисти. Това е в основата на моето занимание с този текст - да видя как хищното, сенчестото, лошото у човека при стечение на определени обстоятелства се разразява и го води до самоунищожение. Хората в малкото, затрупано от преспите ханче се самоунищожават, защото в тях дремят неподозирани зли сили, които клещите на ситуацията, стягащи се все повече, изваждат наяве. Вълците всъщност са хората. Затова за мен не са толкова важни вълците, които вият навън. Искам да видя защо хората се превръщат във вълци,

                                                         "Литературен форум", 12.4.1095 Разговора води Анатолия Савова

РАБОТА ТА ВЪРХУ ВСЕКИ ЕДИН СПЕКТАКЪЛ Е РАЗГАДАВАНЕ НА ТАЙНА

(...)

Кое е притегателното за вас в театъра?

За мен театърът е колкото професия, толкова и любопитство към живота. Публичността на това любопитство заедно със зрителите съставя театралния механизъм. Професионалният театър обаче е и машина, която обслужва много други цели: той не може да си позволи максимализма да загърби всичко в името на собствено театралната идея. Театърът винаги е бил едно от излишните неща в обществото и днес както никога това е видно.

И същевременно е едно от нан-необходимите неща за човека на XX век, чийто вътрешен конфликт е възел от противоречия, комплекси, неудовлетворения, вини и обвинения на времето. Твърде много сме се отдалечили от ренесансовия човек и откритото съществуване, отворено към света, към другите.

Предпочитам театъра на позиционната война, а не на атаките на нож, където конфликтите произтичат от противоречия, заложени дълбоко в самата човешка природа. Интересувам се от това вътрешно горене, от привидно безконфликтното съществувание: какви са театралните пружини тогава, как се трупа и видоизменя напрежението.

Какви автори предпочитате за в бъдеще?

Може би ще поставя текст на Джойс, новата пиеса на Константин Илиев "Куцулан или Вълча Богородица", "Три сестри" на Чехов.

Какъв е вашият подход в режисурата?

Понякога намеренията ми се оформят според самото архитектурно пространство на залата. Още във ВИТИЗ имах склонност да избягвам учебните сцени и търсех мазета, тавани, неусвоените залив новото крило на института. Като че ли нещо ме тормози в традиционната театрална сцена. Струва ми се, че тя ме принуждава да се държа по начин, който не ми е приятен.

За мен е важно да усетя в текста не конфликта, не идеята, а енергията. За да се разрази тя, се изисква определен вид движение или определено пространство. Режисьорското решение зависи от закон за движенията, който съм усетил в пиесата.

Предпочитам да водя диалог с публиката, така че да се създаде атмосфера, в която проблемът да се реши, а не да се натрапва.

Как се отнасяте към експеримента?

Работата над един спектакъл за мен е въпрос на разгадаване на тайна. "Любов" от Петрушевска и "Музика от Шатровец" от Константин Илиев в русенския театър - най-добрите ми постановки според мен допуснаха формално упражнение, защото третират метафизичното съществуване на човека, тоталното разкъсване на причинно-следствените връзки, индивида, наблюдаван сякаш през скрита ключалка.

Това беше щастливо време за мен - отказах се от всичко, което бях научил за театралната конструкция, и си измислих своя, според текстовете. Тогава разбрах колко прекрасно е да се смесват възвишено и низко, героично и страхливо на сцената. Тоест изцяло да се унищожи преглед​ността на театралното действие и всичко да се пусне да тече в един поток. Опитвах се да се занимавам е хиперреализъм, с полифоничен театър -това за мен не е експеримент, а начин, по който чувствам живота и текста.

       Има ли нещо, пред което да изпитвате безсилие?

Да, това с манипулирането на човешките души. Живеем във време на страх - чувството на несигурност, тревога, паника съществува у всеки от нас. Когато този страх на отделния човек прерасне в страх на тълпата и попадне в ръцете на умели манипулатори, то тази психоза се превръща в нещо чудовищно. Всички усилия на театъра, насочени по посока на обикновеното оцеляване, са най-губещата стратегия днес - все едно да се преборваш с инфлацията.

Твърде малко са театралните ядра, които се занимават не е просъществувансто си, а с чисто театрални задачи. А това е единствената въз​можност, за да се спасят душите на хората. Дори след време да ни се даде възможност спокойно да правим театър, няма вече да сме хората, способни да го създават. Лавината от безсмислие, отчаяние и безпаричие притиска вече цялото съсловие. Гъмжи от театрални трупове, които бързо при​ключват точно по тази логика на оцеляване.

Искрено се надявам, че ще дойде времето, когато чисто театралната идея ще е по-силна от всичко останало, за което говорихме...

В. "Контитент", 14.6.1995 Разговора води Нели Маркова

СТОЯН КАМБАРЕВ ЗА СДЕЛКИТЕ С ДЯВОЛА ДНЕС...

Господин Камбарев, в спектакъла на Красимир Спасов "Баса Железнова 1910" се усеща един нравствен повик: милост за Васа Железнова! Много странно и неочаквано режисьорът извлича от пиесата нравствените права на тази невероятна грешница. В каква посока ще тръгнете вие?

Неизбежна е съпоставката с това представление, което харесвам. За мен духовният свят на Васа Железнова също е много важен. Ето защо пожелах тази роля да се изиграе от Пенка Божкова - една от малкото български актриси, съхранили своя вътрешен потенциал, творец с на​трупвания... Но за мен са много важни и всички останали. На сцената ще се води неистова борба за неочаквано разкрилото се свободно и празно пространство.

Що за Клондайк е това пространство? Каква златна жила се съдържа в отдавна отминалата 1910 година в Русия?

Русия се намира в бездната между две катастрофи. Между пора​жението в Руско-яп онската война и съдбовно приближаващата се революция „Васa Железнова" е опит за художествен анализ на една невероятно гибелна ситуация. Хората са в стрес, безумно объркани и трескаво се питат кои ценности могат да спрат това срутване. С чудовищна интуиция Горки успява да улови тъкмо състоянието на тотален стрес. По-късно, знаете, след революцията, той се е самопринудил да промени пиесата. Никой театър не се решава да я постави. Вероятно това катастрофическо усещане влиза в остро противоречие с обществената конюнктура тогава. И Горки сам полага дебел пласт козметика върху истинското лице на пиесата.

Търсите ли аналогия?

Откровено да. Пиесата представлява групова психология не само на един род, но и на цяло едно общество. Усещане за катастрофа и разпад, стремглаво затъване, заместване на истинските стойности със сурогати, с фалшиви дрънкулки... Това, което намирам в пиесата и с което ще се занимавам в спектакъла, е ситуацията на несигурност. Второто заглавие на пиесата от 1910 година е "Майката"...

То дублира названието на много популярен роман от Горки, който също има две версии. Версии, версии... Навсякъде извират версии. Като че ли непрекъснато светът участва в огромно и безкрайно следствие. Това не е ли също част от паниката?

Първият вариант на "Васа Железнова"и сега за Русия звучи като откровение.

Имах щастието да познавам представлението на Анатолий Василиев, гледах го в Москва, в театър "Таганка".

Съдбата на това произведение е много странна, може да се каже дори мистична.
То е създадено на друго място, в театър "Станислански'” Но синът на Товстоногов, който по това време се разпорежда в този театър, го сваля от афиша. Декорът потегля към бунището. Камионът е настигнат, спрян и отклонен към 'Таганка". Чест му прави на Любимов, че приютява това представление. Когато го гледах в камерната зала на театъра, имах чувството, че участвам в някакво съзаклятие, че съм влязъл в някаква масонска общност. Всичко беше тайнствено. Лицата на зрителите - изоп​нати... Тогава ми хрумна, че Васа Железнова знае нещо много важно за Русия, за славянството, за всички нас.,.

Това хрумване избистри ли се като мисъл, като определено режисъорско решение?

Струва ми се, че чудовищните неща, които върши тази жена, са всъщност върховен жест на една майка. Васа Железнова извършва един последен, неистов опит да култивира у своите деца силна природа, някакви ценности в напълно лишеи от ценностни ориентири, разкапващ се, разпадащ се свят, В атмосферата на тотална несигурност човекът не из​държа. Това е нечовешка ситуация за него. Тя е равнозначна на смърт. Васа Железнова се опитва да спаси нещо в децата си от всеобщата смърт. Ще се опитам да изградя спектакъл-чистилище, колективно изкупление, където всички са автори на гpexa. И където велика грешница е самата Васа Железнова. Тя поема греха върху себе си. Като че ли е невъзможно да изведе рода си през някакъв брод, без да поеме целия грях върху себе си. Няма кой друг... На този етап тя владее ситуацията, тя доминира икономически в рода. Освен това убедена е, че животът не може да продължава повече така. И днес сме свидетели как се правят опити да се сключват подобни сделки с живота. И днес сме свидетели на подобни чудовищни разминавания с истинските стойности на живота.

Сделките обаче не са на фаустовско ниво...

За жалост сделките с дявола са на много, много ниско ниво.

Вие откривате дръзки светове в една творба от Горки, когото съвременната вълна па отрицание помете глупаво и леконравно...

Анотолий Василиев прочете тогава Горки като един от най-големите европейски писатели на града. В неговото представление нямаше място за сантименти с руски колорит, нито капчица традиционна милозливост към руския човек. Той откри тогава нещо всеобщо, засягащо европейския град.

Странно, смъртта на Прохор, убийството на детето, мал​третирането на Павел изглеждат толкова самобитни...

Това е вярно, но изведени като ритуални убийства, като културни явления, ги има дори в най-съвременните пиеси на един Пинтър например.

Тези "задушевни", както ги наричам аз, убийства влизат в основата на съвременните цивилизовани ритуали. Пред нашите очи съвременната цивилизация най-неочаквано се свързва с древното варварство на плансетата, когато в основата на всеки ритуал е закодирано унищожаването на определен, избран измежду племето човек. По древните закони този човек е трябвало да приеме жертвата. Нещо повече - да участва в ритуала с пълното съзнание на набелязан и избран. Трябва да признаем, че в края на XX век светът сс завръща при прачовека. Връща се на своето докултурно ниво.

Заради неистовата ситуация, в която е попаднал съвременният човек се намири на ръба на криминалноmo престъпление и много лесно може да прекрачи тази граница. Сега са много разпространени така наречените домашни убийства, Сибирската леди Макбет битува сред нас, никого вече не впечатлява. И точно в такава ситуация се появява феноменът Васа Железнова? 

Определено, Всички търсят изхода в някакъв бъдещ живот. Всеки в пиесата се опитва да се спаси в бъдеще време: "Ще отида в града", "Ще си родя син", "Ще започна нов бизнес",.. Единствено Васа Железнова търси изгубената хармония в настоящия миг и сега! Убедена е, че източникът на хармонията е в конкретния миг. Странно и страшно концентрирана е. Не се изкушава да се занимава с ефимерни неща. Цени мига в този обезценен живот. Това съсредоточава, събира всичките възможности на човека в една точка. Осъществява се равновесие между човека и неговото занимание. В това равновесие е вероятно източникът на усещането за щастие, усещането за смисъла на човешкото присъствие, ключът на тай​ната на живота.
В. "Черноморие"-Варна, 16/17.9.1995 Разговора води Сия Папазова

        РЕЖИСЬОРЪТ СТОЯН КАМБАРЕВ СЕ ЗАКАНВА НА КИНОТО

След "Черна дупка” от Горан Стефановски отново се опитвате с експеримент да провокирате варненската публика. Защо избрахте Горки?

Нямам за цел да провокирам Варна. Човек трябва да е разбойник от много голям мащаб, за да може да провокира един толкова уседнал град.

Аз нямам такива амбиции. По-скоро идеята за постановката съвпадна с поредното ми по-дълго пребиваване във Варна, с наличието на пространс​твото, което ми трябва. Това не е типично театрално пространство, не е театрална сцена в обичайния смисъл на думата. Малко театри в България имат такова пространство. Когато човек иска час по-скоро да види какво точно му е хрумнало, той се захваща да го опита там, където го е споходнла идеята - т. е. имаше голяма доза случайност, стечение на много обстоя​телства. Едно от тях обаче е и принципното ми намерение да повторя опита си за работа с варненската трупа, и то е част от нея. И главно нали​чието на една артистка като Пенка Божкова, тя според мен е от малкото в България, конто притежават необходимите натрупвания-професионални и житейски, за такава зверска роля като Васа Железнова.
Много ваши колеги търсят разтуха в комедията, вие упорито държите на катастрофичиите светове па сцената. Защо?

Хич не ме интересува, че голяма част от хората ходят на театър, ча да се забавляват. Въпреки че като всеки зает с театър имам нещо, което очаква да бъде харесано, няма какво да си кривим душата. И в „Черна дупка" (в тези свои спектакли, когато е била пълноценно, плътно изиг​рана), и особено в оформящата се "Васа Железнова" има много смешни неща. Колегите репетират все едно, че е комедия. Такова чувство искам да поддържам и аз. Трябва да съществува баланс между ужаса, към който върви спектакълът, и някакво друго чувство, което все пак кара хората ла оцелеят в тази ситуация.

         Като по рецепта "Чехов” може би?
Да, разбира се, да. Тази пиеса се появява във време, когато са се появили всички големи Чехови пиеси, последните неща на Достоевски. Горки с черпил от тази култура непосредствено в странство - в Германия, в Италия. Той е продукт на големия европейски град с цялата му култура, психоза, невротичност в началото на века, с кризата, характерна за цяла Европа през поредицата от войни и революции. И това, че някакви хора у нас решили, че той е един много лош човек, който си пада малко нещо комунист, е част от духовната оскъдица на времето ни, което глупаво игнорира цели територии главно в сферата на духа и на културата в името на някакви кокошкарски, нелепи политически конюнктури или други дивотии. Паралелът с Чехов всъщност е сьвсем резонен. Аз репетирам пиесата на Горки, все едно, че е Чехов текст. Тя почти не е играна в България по понятни съображения.

Вие имате свой акцент в заглавието: "Майката – Васа Железнова 1910" Напомня за романа на Горки.

Да, по принцип това е второто заглавие на първия вариант на пиесата. Не се мъча да избягам от неизбежни асоциации и зрителски предубеж​дения. Работата не е само в един човек - в личността на Васа Железнова, синдромът е всеобщ и аз се мъча да го разпростра върху колкото е въз​можно по-голяма част от персонажа в пиесата. Този ежедневен абсурд, в който съществува човекът, абсурдът да си безмилостно, зверски жесток, да си неочаквано хуманен и безкористен, да си в състояние да се разплачеш от умиление, а след това да убиеш. Всичко това - смъртта и неистовият опит да се намерят кълновете на някакъв нов живот, тези две противо​положности според мен са присъщи на понятието майка като възел от жестоки противоречия, които правят човека пълноценен, автентичен. По подобен начин се мъча да мисля за повечето от жените в пиесата, та дори и за някои от мъжете. Тоест занимава ме понятието майка.

Защо точно сега трябва да се появи тази пиеса?

Всички знаем, че България изживява един от най-кризисните периоди в своята история, в които просто може да престанат да съществуват на​цията, държавността, специфичната народопсихология и всичко, което се е градило толкова векове. Безотговорни, престъпни хора години наред ги употребяват за гнусни меркантилни цели. Ние обикновено успяваме да минем между капките, да се разминем с големите катаклизми, само че този път Господ, който е българин и знае тази наша слабост, решил да ни набута хубаво в катаклизма, защото му е дошло до гуша от това, как си оцеляваме и не ни пука от нищо и как сме се изродили до голяма степен в следствие на тази способност.

Сега изключително трудно ще успеем да оцелеем, трябва много да се напънем. За подобни неща става дума и в пиесата. Този слой е комуникативен с днешното време. В пиесата обаче той не е единствен.

Какво научихте за себе си чрез тази постановка?

Научих за пореден път, че трябва да се занимавам с кино. Това, което правя, с някакъв филм - нито пространството с театрално, нито декорите, нито принципът на игра са театрални. Това е някакъв филм с много дълги кадри. От друга страна, аз самият се поставих на страхотно изпитание, работейки в такова пространство. Мисля, че никой в България не го е правил. Действието се развива в едно убийствено пространство, всъщност то е в основата на идеята ми за спектакъла. Научих, че и това може да се направи, не се отказах, въпреки че не знаех как мога да се справя със ситуацията. Разбира се, знаех малко повече от артистите, но съвсем не достатъчно, за да съм спокоен. За първи път ми се случва. Сигурно ще се опитам и друг път да попадна в такава ситуация. Много хубаво се чувства човек.

     Нещо се случва е театралното пространство винаги, когато поставяте във Варна

В София един театър трудно би разрешил да се прави такова нещо. То е за малко зрители, а в един момент се оказва толкова епично, каго че ли е за цял стадион хора - голям риск. В София не се държа така, слагам си някакви ограничения. Такова представление е някакъв разкош.

А държите ли да покажете варненските си експерименти в София?

Има поне два софийски театъра, където може да се покаже новото представление, и това ще стане. Такова е желанието и на колегите, пък и на критиците, които на варненския фестивал видяха "Черна дупка". Цял сезон не се съгласявах на пренасяне в София, бях убеден, че то ще стане с цената на много компромиси. Това са две представления - странно вкопчени в мазилката, в стените, в пода, във всичко, което им е среда. Но май си струва.

Вече втори сезон гостувате във Варненския театър, какво мислите за него?

Варненският театър е същият като всички останали български театри в лошото - те са абсолютно безпринципно конструирани - събрани хора от кол и въже, не по качествен, а по количествен критерий. Просто Министерството на финансите е казало -толкоз броя актьори и режисьори, за да изпрати бюджетните пари. Това е проказата на българския театър, поради тази причина всички наши театри си приличат до един. Но вътре в рамките на абсолютната случайност и липса на какъвто и да е принцип при формиране на трупата във Варненския театър има жажда да се случват смислени неща, може и да не са точно успешни представления, но да дават чувството, че си струва да се мъчиш за тези никакви пари.

Има една група актьори, не зная колко голяма, която е в състояние да работи на друго равнище, вече съм абсолютно сигурен. Те могат да конкурират дори "Сфумато", единствения български театър, конструиран по впечатляващ принцип - т. е. привличат си хората, които ни трябват за цялото начинание. Дори и тук е възможно с част от хората да се направи представление от най-добрите за България. Виждам каква огромна разлика има в степента на развитие на някои колеги от миналата година досега. Разбира се, мога да говоря само за тези, с които съм работил. Става нещо, което отключва техните качества. Оттук според мен е и отромната отго​ворност на ръководството на театьра в този момент - то трябва да мисли не за пълните салони, които не са проблем за Варна, а за това да се озонират душите на хората. Дано да има режисьори, които да си поставят само невъзможни задачи. Иначе тези хора (според мен, с добри качества) все едно, че ги няма в театъра. А защо да е така, щом аз зная, че ги има.

Мислите ли вече за своя трупа?

Години наред бягам от това. Сигурно е отказ да се приеме оконча​телната отговорност. Стори ми се, че в Театъра зад канала преди тези няколко години намерих своята трупа, но там тръгнаха реставрационни, изключително мрачни процеси и взривиха всичко. Този театър в момента е мъртъв. Но е съвсем друго, когато човек не прави само своето представление, а участва в нещо по-голямо, Той живее с друг процент от собствения си капацитет Скиталчеството по театрите, което много често ми носи приятни чувства, както например във Варна, взе да ми идва до гуша.

Впрочем откъде идвате в театъра? Зная, че първата ви диплома е на инженер.

Доста късно се захванах стеатър. Занимавал съм се много с математика, с инженерство - това е първото ми образование, първата любов.

Какво ви дадоха точните науки?

Може би става дума за отношение към конструкции, за точност в артистизма, доколкото това ми помага в техническия аспект на спектакъла. По време на репетиция често се държа съвсем безотговорно, неща, които се появят или ми хрумнат, дори да изглеждат нелогични, не ги отхвърлям, напротив, веднага ги опитвам, след което се захващам да ги мотивирам, да ги подготвя, да ги докажа.

Споменахте за киното. Тръгвате ли сериозно към него?

Сигурно се дължи на недостатъчна решителност, иначе днес дори в стагнацията, в която живеем, възможностите човек да се занимае с неща, които не са му работа, са неограничени-кино и телевизия. Ето това, убеден съм, че съвсем скоро ще видя как се прави. Съвсем скоро. Защото, ако не го направя сега, явно никога няма да го направя.

Имате ли конкретен проект?

Е, да, имам конкретни неща предвид, но те си стоят там някъде, по-добре да не ги назоваваме, да не ги подплашим.

Как стана така, че често сте във Варна?

Винаги съм имал много приятели във Варна, но не бях стъпвал тук допреди три години. Съпругата ми - млада актриса, току-що завършила театралната академия, е от Варна. Това е поводът да бъда тук и той ме доведе до две пос​тановки, които се оказаха изключително важни за мен. Представлението, което сега репетираме, мислено посвещавам на съпругага си Десислава.

Имате ли книга, без която не можете?

"Тримата мускетари".

Очаквах да кажете "Степният вълк" например.

Сериозните и прекрасните книги, към които човек се връща непре​къснато, са твърде много. Боже, естествено и "Степният вълк” и Кафка, и Достоевски, и Чехов, но това са други неща, които си ги открил и ги цениш, но всичко идва от детството.

Какво според вас е пълноценност?

Спокойствие. Само че какво разбираме под спокойствие -равновесие, което означава, че в конкретния миг на мен ми е пределно ясно какъв искам да съм и това ме съсредоточава, концентрира, събира всичките ми сили в една точка и тогава може да се свърши някаква работа. Спокойствието като върхова степен на съсредоточаване на човешките възможности.

Коя заблуда ни управлява сега?

Че сме вечни, че истинският ни живот ще се случи някъде другаде, след време. Ужасно тъжно е, че живеем живота си, като че ли има някакъв следващ, в който ще се случи всичко неизправено, неказано, непреживяно. Въпросът е да сме пълноценни тук и сега, колкото Господ ни е отредил.

А от Варна накъде през този сезон?

Към театралната академия, където за първи път с двама мои колеги - Галин Стоев и Теди Москов, започваме да се занимаваме с клас по драматична режисура. Номинално аз съм титулярът, предложено ми е от катедрата, те са асистенти. Но това е само от гледна точка на ведомостите. Според мен ние сме толкова различни и обособени като посоки, неизбежно ще правим нещата заедно, всеки по свой начин, но заедно. Имаме четирима студенти. След Коледа най-после ще работя върху текст на Чехов -"Три сестри", в Сатиричния театър. Там в момента има група хора, с кои​то ми се иска да опитам, аз никога не съм правил Чехов. Винаги съм обикалял като лисица около него. Оттам нататък трябва да реша дали наистина ще се занимавам с телевизия и кино.

В. „Народно дело" - Варна, 9.10.1995 Разговора води Людмила Димова

ОПИТОМЯВАНЕ ПА ПРЕСТЪПЛЕНИЕТО

(...)

В сравнение със спектакъла на Красимир Спасов в Народния театър, който е достатъчно добър, за да предизвика точно сега друг опит със същия текст, твоят изглежда не така зловещ, не така отчайващо трагичен. Като че ли Васа Жечезнова в изпълнението на Пенка Божкова не прекарва престъпленията през съзнанието си. А синът й Павел (Стоян Радев) изглежда инфантилен в сравнение със Стоян Алексиев, сякаш се страхува да намрази онзи, който му причинява страдание.
Винаги ме е интересувало как човек свиква с престъггленпето, как го преглъща. Железнова умее да заживява хармонично с нещата, които й се налага да направи. Тя умее да сe скачва с тях, да ги възприема като ежедневие. В много малко, при това кратки моменти тя се раздира от кървави противоречия. А Павел е един от най-интелигентните хора в пиесата - много тънък шут, ироник, който сякаш не си дава сметка, че е шут. Той не изстрадва ситуацията, той я съобщава - ето каква ми е драмата, ето каква ми е безизходицата. Това е един рафиниран терор, сигурен начин да оцелее, без да се превръща в пребито, скимтящо куче. Любопитен съм как аз бих изрекъл тези текстове, ако съм в такава унизителна, позорна и страшна ситуация. Сигурно бих изпитал сладострастие от позора си.

Но след като насилието в спектакъла е естетизирано, държиш го с юзди, сигурен ли си, че то изглежда страшно?

Самата среда изискваше да се движа на ръба между автентичност на човешките фигури и универсалност на ситуацията. Сцената с Липа е типична. Тя започва с давене в леген, където Тони Петрова поиска пълна безусловност - да бьде държана във водата достатъчно дълго, че да й се завие свят, да се закашля, да се уплаши. И тази сцена прераства в театрално изнасилване, което вече е естетизирано. Истинските удари на Павел в стената - той се блъска със свирепа сила и наистина може да си счупи нещо - прерастват до интелектуалната гавра със себе си, със собственото си унижение. Усещането ми за тази материя е като огън в съд от лед -нито огънят разтопява леда, нито ледът гаси огъня. След като избрах прос​транството, изведнъж видях, че то може да ми даде много повече. След като имам един декар сцена, какво ще стане, ако събера актьорите на един квадратен метър? Постигаше се клаустрофобично усещане.

Може ли да се каже, че фигурите па мизансцена понякога са като музикални вариации?

Да, може, такова ми е усещането за света, който се опитвам да изграж​дам на сцената от "Музика от Шатровец" от Константин Илиев в Русе досега. Искам да създавам симфоничен свят. Оттам идва придвижването на важния план на действието от предна до най-задна позиция. Или паралелното съчетаване на нищожни с основни тези, на главните герои с миманса. Трудността е всичко това да стане така, че актьорите да не чувстват, че някой ги дирижира. Във Варна се получи - рядко ми се е случвало заиграването в обща игра да е съпроводено с толкова приятно чувство.

Защо накара на финала трите жени - Железнова, снаха й Людмила и дъщеря й Ана - да произнесат финалните реплики на трите сестри от пиесата на Чехов? Спасение за душите им ли търсиш?

Трите са се осмелили да се потопят в най-голям грях, те са е най-окървавени ръце. Людмила е официалната проститутка в къщата при жив мъж, Ана изиграва ролята на троянски кон, тя е наемникът, който елими​нира основните фигури по договор с работодателя Железнова. Исках Чеховите реплики за бъдещето и неизвестното да прозвучат като молитва -трите жени са в пълно неведение защо са направили всичко това и какво ги очаква занапред. Исках да избягам от сантименталния финал на Горки. Затова вкарах карнавалната сцена с Прохор преди неговото убийство - там месомелачката става no-безмилостна. Мотивирано е в стила на Пинтър - заработват докултурните модели, свързани с празненството. Сключва се обществен договор да бъде пожертван някой. Но трябва да има доб​роволност на ролите - и на този, който ще бъде пожертван, и на тези, които ще го унищожат. На върха на празненството пожертваният ще бъде изяден, за да се уталожат някакви напрежения.
"Сфумато" също насочи Чехов към вината на персонажа, а не на обществото?

"Васа Железнова" беше генералната ми репетиция за Чехов, гениална литература, която много обичам и най-после ще се осмеля да работя. Исках да се отърва от всякакъв сантимент, който чувствам към света на Чехов. Той трябва да се прави безмилостно, хладнокръвно. Съчетаването в спек​такъла на текстове от Чехов, Бекет, Мишел Турние е също като простран​ственото съчетаване на суперинтимното, микроскопичното с необятното, космичното. Пространството, на което се доверих, ми се отплати - сега мисля, че в него бих направил всичко, дори и балет. Без текст, без сценарий, нещо като представление на Пина Бауш.
Караш Прохор (Михаил Мутафов) да чертае върху черна дъска обясненията си за размножаването и селекцията на любимите си гълъби. Спомням си, че в един от първите си спектакли в Русе, "Солунските съзак:штиици", използваше също черна дъска. Ред в хаоса ли искаш да внесеш? Или може би морализаторстваш?

Струва си да се мисли за морал, когато човек е затънал до гуша в неморалност. Иска ми се поне в някои представления да се прекрачат колкото се може повече граници, преди да стане дума за морал. Черната дъска сигурно има нещо общо с някои вълнуващи преживявания в училище. Но има и нещо общо с вечния страх, че не съм готов. Плаши ме като лош сън усещането, че не съм готов за нещата, които ми предстоят. Това е като при Бергман в "Поляната е дивите ягоди" - в съня си професорът се върна в училище и не си знаеше урока Но това усещане ме държи cyтрин преди репетиция в приятно възбудено състояние - очаквам неизвестност, която знам, без да я знам. Започне ли репетицията, абсолютно винаги решението се появява.

След постановките ти на Пинтър и "Януари" на Радичков смяташ ли, че съществува приемственост в ирационалното, че има несъзнавани следи в колективните предстани на хората?

Проблемът в "Завръщане у дома" и „Януари" е сходен. Няма качест​вена разлика между живите и мъртвите в театрален смисъл. Не се при​теснявам да въведа персонажи, по-неживи от другите, ако са движени от любопитство, от неудовлетвореност за нещо непостигнато приживе, нещо съдбовно, което би спасило дома. Съвсем сигурно е за мен, че редом с видимия свят съществува и друг, за който нямаме сетива, но който участва в събитията. Театърът дава добра възможност този паралелен свят да бъде материализиран. И в двете постановки ме занимаваше двойствеността на едно и също пространство - например в "Завръщане у дома" една стена "създаваше" ту интериор, ту екстериор. А в "Януари" чрез въртенето на кръга персонажите ту излизаха, ту влизаха в кръчмата.

Това решение интелектуален продукт ли е, или е върху спомени от детството?

Не е свързано с религия. Обичам да наблюдавам през прозореца това, което се случва. Имам чувството, че то е тайно, нещо по-различно от това, което се случва в стаята. Не са кошмари или натрапчиви видения. Мислил съм как ли би изглеждало едно врабче, ако е четириметрово? Сигурен съм, че бих се ужасил. Как ли би изглеждала една хлебарка, ако е десетметрова? Аз се страхувам от тези възможности. И тъй като в "Януа​ри" ми се струваше, че страшният свят трябва да бъде и по някакъв начин красив, смених мащабите. Така се породиха фантастичните персонажи. Освен това не исках да приема предложението на Радичков от текста за финалния хор на тенците. Той самият не смята това решение за най-елегантното. Сподели ми, че колкото повече минават годините, толкова повече изпитва необходимостта на финала в "Януари" да се появи нещо по-радикално, по-драстично, нещо, което да не е свързано с човешкото. Така обяснявам доброто чувство, с което той прие спектакъла. Беше необичайно жив автор да ме насъсква срещу това, което съществува в пиесата му. Хареса му, че аз съобщавам за случилото се с вълните по радиоточката. Оказа се, че с Методи Андонов са мислили по този проблем още преди години, когато са готвили "Януари" за Народния театър. Методи Андонов е смятал да заснеме траперски сцени от Аляска - бясно препускаща шейна през преспи, нападение на вълци, кървава схватка с изстрели, мъртви вълци, изяждане на човек. Искал е да прожектира пет минутен филм на сцената. Радичков ми разказа тази история заради моя медиен вариант, Насъскваше ме да пусна блок "вечерни новини" по радиото и съобщението за вълците да бъде най-незначителната новина между другите политически и икономически вести. Не посмях обаче да съкратя текста, звучеше ми постно, затова оставих целия разказ. Сега ми се иска да направя отново "Януари". В една стая. Не става дума за стая на сцената, а просто в една стая. Разбрах, че мога и без външния свят, без никакво движение на сцената. Текстовете на Радичков могат да се породят в некарнавални герои, в съвсем обикновени хора. Трябва да се намерят обстоятелствата, при които да се изтласкат думите, така че героите да не си дават сметка колко са печеливши, колко ще бъдат харесани, колко забавни или смешни неща казват. Те не трябва да знаят, че са Радичкови герои. По този начин говорят героите и на Пинтър, на Константин Илиев, на Бекет, на Чехов. От това става далеч по-страшно, а мен много ме занимава страшното.
В. „Култура", 10.11.1995 Разговора води Димитър Стайков

ЛОВ НА ЕНЕРГИИ В ЧЕРНА КУТИЯ

(ЗА ПРЕДИЗВИКАТЕЛСТВАТА НА СЦЕНИЧНОТО ПРОСТРАНСТВО СЛЕД ПРЕМИЕРАТА НА "ВАСА ЖЕЛЕЗНОВА 1910 г." В ДТ "СТОЯН БЪЧВАРОВ " - ВАРНА)

На първата репетиция казах, че виждам едно огромно пространство. Метална каса. Полилей чудовище. Прозорец. И едно дърво. Зелено през про​летта. И огромни клони през зимата. Така започна работният ми процес - от идеята за пространството. Аз виждам друг смисъл в понятието сценография. За мен това е едно особено пространство, не само кутията, в която се разполага действието. То съдържа в себе си вид енергия. И следващият момент бе как пространството да прерасне сценография. Не ми бе достатъчно да разработ​вам само философската и съдържателната страна на текста. Нещата, които си мислех за персонажа, не можеха да оживеят, ако не ги видя в движение. На репетициите аз всъщност разполагах човешкото присъствие в пространството. Светлината, звукът, докосването, психологическата плът на героите, всичко това извира от пространството. По особен мистичен начин то ни връща пак при текста, но на друго равнище. Самото пространство изискваше доказателственост от мен и варненските актьори, разкривайки историята на пораждането на текста. Защото вьв "Васа Железнова" то създаваше особен вид поетика, която съчетава в себе си нещо много интимно и антитеатрално, от една страна, и необходимостта да се подхожда със средствата на големите движения на пластовете, от друга. В тази постановка заедно с художника Никола Тороманов решавахме чисто естетичен и форматен проблем - как да бъде запазен интимният момент в космоса на човешките преживявания. Заложихме на пространството и на всяка репетиция извираха нови възмож​ности. А мярата бе равновесието между нашето усещане и това, което ставаше на сцената. На моменти си казвал "Дотук!" След като се доверих на черната кутия, в която влязох, събуди се и езикът на вещите. Употребяемите в това пространство запазих, другите отпаднаха.

Пространството е чисто екзистенциално понятие. То може да породи клаустрофобия, да се затвори, може да убие човека и той да стане част от нето в една вечна и мъртва орбита. Битката в него е опасна и колкото по-остро усеща човек тази опасност, толкова по-хубави стават нещата на сцената и по-голяма е възможността да спечелиш двубоя. Мисля, че варненската ми постановка на "Васа Железнова" го доказа.

В. „Стандарт", 3. 12. 1995. Записа Сия Папазова

ЕГОЦЕНТРНК

(разпит)

За какво сигнализират двете представления, какво е тяхното "послание"? Те са много въздействащи - поемате ли отговорността за техния живот след излизането на зрителите от залата?

Посланията са сложна работа. Моето занимание с по-простичко -техниката на безопасността. Тези две представления са някакъв опит да се изследват два различни вида движение, които обаче си приличат по нещо. Едното е въртеливото движение, което може да доведе, след достатъчен брой обороти, до излитане на въртящото се тяло по допира​телната в безкрайността. Другото е възвратно-постъпателното движение във все по-разрастващото се линейно пространство, което може да доведе дотам да излезем извън сградата на театъра, т. е. в безкрайността, и пак да се върнем до началното интимно пространство - по същата линия, но в обратна посока. Виждаш - изследвам различни инженерни проблеми, тъй като съм инженер, а в крайна сметка и двете движения са еднакво опасни. Те, да пази Господ, могат да доведат до излитане извън координатната система на спектакъла, на проблематиката на отделните пиеси. И понеже никъде не съм срещал някой да направи подобна съпоставка, затова аз се опитвам да я направя - между двете представления.

А иначе - що се отнася до материята на самите спектакли - те сигурно изследват съществуването "на ръба", на края. Доста общо казано, но не ми се ще да го конкретизирам. Това съществуване е достатъчно възбуж​дащо, застрашително, абсурдно. Странното е, че на ръба, на края същест​вува живот, съществуват растителност, животинки, хора. Съществуват с чувството, че не всичко е свършило, че, напротив - всичко предстои. Т. е. дори и там съществува някаква склонност към усядане, към разнолагане, към настаняване, към обживяване дори на ръбестото място. Лично мен това ме удивлява и ужасява - тази готовност да се приеме за нормално дори нищото, дори краят на нещата. Жестът по някакъв начин е доста патетичен, защото сигнализираза неунищожимостта на човека и неговите заблуди, амбиции, мечти. Но, от друга страна, е и мощен сигнал за овчедушието, за затъпяването, за атрофията на сетивата, на етиката, на чув​ството за хармония. След като може дисхармонията да бьде възприета като ежедневно състояние на нещата.Толкова за сигналите и посланията.

Аз питах за въздействието също. Вярвате ли в манипулативната функция на изкуството, абсолютизирате ли способ​ността на изкуството да създава една отделна реалност?

Да, вярвам в тази способност на изкуството, може би това е в края на краищата и действителното му призвание. Друг е въпросът, че чрез този акт на конструиране на отделна реалност независимо дали режисьорът го прави съзнателно или инстинктивно, неизбежно се стига до съпоставка между реалността, в която човек живее вън от театъра и конструираната реалност на сцената. Така че ефектът на манипулацията е някак си неизбе​жен, май. Всяко едно съпоставяне поражда неминуемо импулс към оценка, към сравнителен анализ на нещата. Което вече, колкото и нетенденциозно да е направено едно представление (което винаги е било моята цел), неиз​бежно, особено у по-чувствителни зрителски натури, води до някакъв извод, произтекъл от тази съпоставка. Държа да кажа, че това никога не ми е било основно занимание. Прогонвам колкото се може по-далеч всяка манипулативност от нещата, които се опитвам да правя - не само във Варна, но и навсякъде. Избягвам категорично всякакъв вид послания, алергичен съм към самото намерение и цялото ми усилие винаги е било съсредоточено върху това да се създаде действително една реалност със своите закони.  Това е достатъчно трудно, достатъчно любопитно като задача във всичките му аспекти - да се открие каква е играта и музиката в текста, как работи архитектурата на пространството, как работи то като акумулирана вътрешна енергия; да се открие вътрешното движение, което е заключено в прос​транството, да се съчетае то със стремежа на персонажите от спектакъла, да се противопоставят на наложеното им от пространството движение... И вече - техният неуспех или успех: те или като стружки летят между полюсите на магнитното силово поле по движенческия закон, който неизбежно съществува в пространството, или се откъсват от силовите линии - сигнали за театрална смърт или театрална свобода. Ето тези неща са достатъчно сложни като театрални проблеми, които трябва да бъдат решени, за да ми остават сили и желание да се занимавам с някакви послания и манипулативна дейност. Искам да кажа, че е безкрайно любопитно човек да се опита да проумее каква "отделна реалност", както вие споменахте, предполага и изисква не толкова текстът (макар че всичко е тръгнало от нещо в текста), колкото конкретно избраното от него пространство. Да се опита да ги разгадае, да ги проучи, да им се довери, за да могат те да заработят - законите на пространството. Това е като че ли задачата, за която си струва да се хвърлят всички сили и ресурси. Е, това беше и заниманието, което ни възбуждаше и забавляваше е художника Фичо във "Васа".

В ранните произведения на Горки се чувства влиянието на Фридрих Ницше. Този "светец на аморализма" (Т. Ман нарича така Ф. Ницше) написал: "Аз не ви щадя, защото ви обичам от душата си. Аз искам да ви проебразя, искам да ви оформя - как бих могъл иначе да ви понасям? " и "Най-силните телом и духом са и най-добрите. "

Струва ми се уместно такова цитиране по повод на "Васа Железнова"- по-скоро по повод вашето представление по този текст. Как формулирате кризата в пиесата и респективно - в спектакъла?

Аз спокойно бих застанал зад думите на Ницше като моя позиция спрямо персонажите в пиесата. Горки се е повлиял не само от Ницше, а и от цялата останала европейска философия, от върховете на литературата, изкуството, началото на психоанализата - неща, които са властвали в Европа в края на миналия и началото на нашия век. И мисля, че точно това е гаранция, че интересът към неговите текстове по света, в Европа и у нас винаги ще съществува.        Горки не е главно и само един руски писател комунист, това не е един съветски певец на социалистическия реализъм - това е един от най-сериозните европейски градски писатели в края на минатия и началото на нашия век. Що се отнася до формулиране на кри​зата - това е, общо взето, настъплението на хаоса в един доскорошен ред. Може би преди началото на спектакъла се е случила някаква експлозия - парчетата закономерност, сигурност, уют просто си летят нанякъде. Не може да се каже, че властва някаква ценностна система, нещата не започват с началото на спектакъла, те са хванати от летящ старт. Васа е конструк​торът, генният инженер, който се опитва да спаси до известна степен част от старото, а, от друга страна - да конструира някакво ново начало. Ново начало - поколение следващо, с no-чиста, с по-силна кръв, което ще може да продължи постигнатото във всеки един смисъл - като сила на рода, като потентност човешка, като икономическо оцеляване и проспериране, като пораждане на някакъв йерархичен ред в тази огромна каша, която е представлявала Русия след провала на първата революция и погрома в Руско-японската война... Тепърва Русия ще трябва да преживее и т. нар. Велика октомврийска революция и всичко останало, обърнало, тотално нещата с главата надолу... А по някакъв начин и днешното време е едно абсолютно безвремие, в което не може да се каже, че има някаква доминираща ценност, не може да се каже, че има нещо безспорно като морален, етичен императив, че има някаква яснота във взаимоотношенията между йерархичните нива, между отделните хора. Всичко е абсолютно случайно, абсолютно хаотично, определя се or нетърпимостта, от неза​читането на каквото и да било, от тоталния егоизъм... В тоя смисъл двете епохи си приличат - "Васа" би могла да бъде абсолютно съвременна пиеса. Това са нещата, които си мисля за формулата на кризата - криза на ценностите, а оттам - криза на реда и на властта.

Но аз не мисля, че Васа е единственият персонаж, който се мъчи да оцелее в тази ситуация и да реши този проблем. Всички до един имат своите идеи, своите планове и предприемат своите действия по посока на същата тази цел, т. е. не съвпадат индивидуалните проекти на персонажите за бъдещия живот.

Васа по някакъв начин успява да надделее, успява да преодолее всички центробежни сили. Не само защото тя е по-голям йезуит, по-зряла е и повече е изстрадала от своите деца, снахи и т. н., а защото нейните намерения са свързани с категориите "тук" и "сега". Те не са прицелени някъде, някога след време, а в това да се намери ключът към ситуацията в настоящия момент. Тя не допуска за себе си какъвто и да било вид бягство - във времето и пространството. Може би това е нещото, което й дава огромно предимство пред всички. Друг е въпросът, че в самия край на спектакъла аз не бих искал, а струва ми се, че тя и не изглежда като някакъв безспорен победител. Там пък ми беше забавно да се занимавам с атрофията, е изчезването на целта, която като че ли беше постигната. Много е хубаво, когато стрелата, излетяла от точка А към точка В, след цяла вечност пристигне там и точка В я няма. Просто да се окаже, че е забравено намерението, че е изчезнала целта, че всичко това може би изобщо не е трябвало да се случва, А то е било съпроводено с кризи, насилие, смърт. В някакъв смисъл - с още по-голяма вътрешна разруха на тези, които успяват да достигнат до финала. И ми беше забавно, а и не само забавно, струваше ми се справедливо да ги лиша от каквото и да било задоволство, от каквото и да било успокоение. Просто те да приключат своето пътешествие през спектакъла в точката на пълната неизвестност, на пълното неведение - какво направихме, защо го напра​вихме, къде се намираме, как ще живеем оттук нататък, имаше ли смисъл всичко това... И затова и финалът е такъв - просто няма никакво тържество у когото и да било.

Темата за жертвоприношението, за ритуалното убийство изследвате в няколко свои произведения. Какво предпоставя жес​токостта, която се съдържа в един такъв жест на екзекуция?

Любовта. Ритуалното убийство предполага взаимна любов, то не би могло да съществува без нея. Това е нещо, с което се занимава твърде много Пинтър в неговите текстове. Той се занимава с него, защото тази подкултурна фигура я е имало във варварските времена на човечеството и споменът за нея дреме някъде в гръбначния мозък на модерния човек, т. е. в модерен сюжет той вкарва фигури, които са праисторически. Но може би най-точно се е изказал по въпроса Жан Жироду в "Троянската война няма да се състои" - спомням си, че Хектор казва нещо такова: ти вървиш срещу своя противник от вражеската армия и го обичаш, защото знаеш, че след малко ще го убиеш. Той също те обича, по същата причина. Има взаимно уважение. Разбира сс, става дума за времената, в конто войните са се водили по доста театрален и джентълменски начин - това са най-известните воини от двете страни, притаили дъх армии, наблюдаващи техния двубой. И от този двубой зависи до голяма степен изходът на цялата война. Това са хора, които се познават, които знаят много един за друг, много са чували за подвизите на другия, за неговата доблест, качества, физическа сила, безстрашие. Ти не можеш да убиеш човек, твърди Жироду, ако не го цениш, ако не го обичаш. Останалото е касапница, останалото не е взаимоотношение между хора. Този тържествен и високоестетически двубой между първите воини, "фронтмените" на своите войски в античната епоха, по някакъв начин съществува и във всяко едно ритуално убийство. Там жертвата трябва да приеме своята роля и трябва да я приеме с удоволствие. Тя трябва да бъде готова да сътрудничи в акта, който предстои. Това не е екзекуция, в която жертвата, осъденият, изхвърля всичките си екскремепти и оглася камерата с писъци, ръмжене, скимтене и т. н. Не, това не е така. Това е любовен акт. Има един човек, бил доскоро най-големият враг, възел на всички противоречия, в когото са се персонифици​рали всички напрежения, конфликтните линии са се фокусирали в него и някак негласно, без споразумение трябва да стане ясно, че следва това т. нар. ритуално убийство. И двете страни усещат това. Това е празник. 
         Настроението е празнично, приятелско, любовно - всичко е със знак "плюс". Като че ли цялата тази общност, готвеща се да извърши ритуалното убийство, иска да изглежда невинна след него. А, от друга страна, всички са еднакво убедени, че това е за добро. И в един момент просто празникът внезапно прераства във фактическия акт на убийството. Това се случва и във "Васа”. Всъщност всичко преди унищожаването на Прохор е подго​товка, тържествено пристъпване точно към такова ритуално убийство.

И пак за отношенията ви с публиката... Стремите ли се театърът, който правите, да провокира "вкуса на зрителя към престъплението, неговите еротични натрапчивости, дивостта му, химерите му, утопичното му чувство за живота и нещата, неговия канибализъм даже"...? (А. Арто - "Театърът и неговият двойник")

Да, разбира се. Самият акт на случването на представлението е еротичен акт. Публиката е поставена във воайорска ситуация, а едновре​менно с това трябва по някакъв начин да бъде обладавана. Така че - що се отнася до еротиката - нещата са в няколко плоскости абсолютно безспорни като взаимоотношение. Да, това е едно еротично отношение: спектакъл-публика. За канибализма казахме вече - това е просто разновидност на същото ритуално убийство. Канибалите, знаем много добре, са изяждали най-достойния (няма значение дали това ще е мореплавател или не). Изобщо този древен възглед, че поглъщайки някого, който те превъзхожда с нещо, ти придобиваш част от неговата сила и способности, по някакъв начин присъства и в днешната цивилизация, без да се ядем един друг в буквалния смисъл на думата.

А що се отнася до духа на престъплението - аз съм убеден, че теат​ралното представление - тогава, когато то е съществено, когато се задъл​бочи в самото себе си, неизбежно навлиза в зоната на престъплението. Не става дума за буквално престъпление, а може би за превода на тази дума в нейния театрален смисъл. Във взаимоотношението представление -публика винаги се смята, че има някакви правила, някаква конвенция. И това е така. Но ако театралното представление сериозно се заеме със себе си, то неизбежно опира до нарушение на тези правила. До поставяне на публиката в ситуация, в която тя не знае точно как да реагира и какво точно се случва в момента. Това се прави доста трудно, но когато се случи - удоволствието е велико. Значи представлението е стигнало до нещо съществено, прекрачило е очертаната от самото него граница. Същото нещо бих могъл да кажа за взаимоотношението между всеки двама души на сцената - ако тези взаимоотношения нс стигнат до точката, която, ако се прескочи, е възможно всичко - значи просто нещата са останали на епидермално ниво като анализ, като дълбочина. Може би подобни мисли са накарали Иван Станев да назове едно свое представление: "Представле​ние и наказание".

Така духът на престъплението, на канибализма, на специфичната еротика са неща абсолютно задължителни за всяко едно представление според мен, ако то успее да бъде съществено.
А случвало ли ви се е да правите един учтив, приятен, забавен, лек, понятен театър? И ако да - какво ви е коствало това?

Случвало ми се е. Няма да назовавам кой е градът и кой е театърът, в който това ми се случи. А какво ми е коствало? - не съм искал да се върна в този град, просто съм имал чувството, че там съм направил нещо недостойно, нещо срамно. Вярно, представлението се игра над 100 пъти в продължение на 3-4 години, но усещането ми за най-големия ми провал, от гледна точка на разбирането ми за теагьр, си остава непроменено оттогава досега. Това, което мога да направя, е да взема мерки никога повече такова нещо да не ми се случва, защото е ужасно.

Кои от хората, които се занимават с театър в България, наричате "степни вълци", кой в българския театър прави изкуство "само за умопомрачени” - т. е, опитва се да не робува па установените критерии, на съмнителните популярни ценности? Изобщо - какво ще кажеше за театралната ситуация в момента?

Нашият театър - в отделни свои режисьори, в отделни свои спектакли, е способен да бъде театър на най-високо световно равнище. Просто очевидно такава ни е съдбата-да съществуваме в подобна противоречива театрална сигуация - изключително ниско ниво, може би преобладаващо, и изключително високо - в порядък на изключения, които по правило са от средното и най-младото поколение и които са в състояние да създадат, да произведат великолепно представление, което спокойно може да се играе с успех и в Москва, и в Краков, и в Берлин, и в Париж - без значение къде. Смятам, че театралната ситуация в момента е, от една страна, твърде безмилостна, защото е много силен и очевиден стремежът към създаване на театрален монопол, свързан с определени театрални имена, които са новите официози. Те са публично известни, тези имена, всеки от съсловието знае за кои става дума (режисьорски имена), критиката като правило отказва да се вглежда коректно в техните спектакли, тя ги обявява за шедьоври, без значение какви са. Едва ли не дори предварително, преди спектаклите да са се случили. Но това е официалният театър, обречен да бъде обсипван е хвалебствия, с безкритичност и с все по-голям, нестихващ възторг. От друга счрана, встрани от тези 2-3 официозни имена се върти глутница от 3 - 4 - 5-ма степни вълци. Хора много различни, които не си приличат един с друг, хора, които правят различен театър, хора в различни театри, от различни поколения и които от гледна точка на опитите да се подреди една театрална ситуация не се вписват в никаква подредба, те са следващото йерархично ниво. Което ниво обаче е доста по-уютно за ра​бота. В смисъл, че това не са хора, които притежават театралната власт в българската театрална ситуация. Това са, малко или много, свободни хора, които са такива, защото са го поискали и защото са успели в ситуацията на хаос да открият своите ниши и да ги "запълват" със спектаклите си години наред.

Смятам, че това е една нормална ситуация, след като е продуктивна, смятам, че не може да бьде наречена бедна. Абсолютно съм убеден, че такова количество качествени спектакли, каквито произвежда София за един сезон, не могат да съберат за един сезон в която и да било от големите европейски театрални нации.

От друга страна, съм абсолютно убеден, че икономическият недои​мък по никакъв начин не пречи на способния български театрален режи​сьор. Не казвам, че парите са ни достатъчно или че ако имаше повече пари, нямаше да намерим как смислено да ги използваме - не. Убеден съм точно в обратното. Но никога парите не са били проблем за българския режисьор - може би за американския винаги са били проблем. Може би пък затова американците почти никога не са имали театър. А българският режисьор е свел своите занимания до по-съществено театрални неща. Той, твърдя, че се занимава (става дума за тази трупа хора) с проблемите, с принципите на играта много повече, отколкото с блясъка, с опаковката на своя спектакъл. Така че аз гледам оптимистично на българската театрална ситуация. И на нейната неизбежна йерархия, и на перспективите - убеден съм, че пари ще се намират все повече, но те не биха запълнили вакуума на театрални идеи, ако го имаше. Аз твърдя, че в българската театрална ситуация няма вакуум на идеи. Просто е трудно човек да оцелее като характер, като театрален морал в една ситуация на хаос, в една ситуация на "всичко е позволено", в една ситуация на "може по всякакъв начин", в една ситуация на "всичко за продан!"... Ето това е огромното изпитание. Изпитанието на характерите.

А не ви ли се струва, че най-авангардните и тенденциозно скандални творби получават неизменно поощрение от страна па гилдията и критиката, пък били те понякога формалистичпи по един долнопробен начин, а понякога - просто снобски?...Това, разбира се, е един компенсаторен авангардизъм - имаме твърде много бели полета, неизживени пространства па територията па театралното ни развитие...

В това не виждам нищо лошо. Вярно е, неголяма част от нашия авангард е вариации на късен Гротовски, късен Василиев или късен Кантор и т, н. -могат да се изредят още няколко разновидности. Това е досга умилително, от една страна, но, от друга страна - то поражда някои спектакли, които аз харесвам; то култивира актьори, които аз харесвам; то все пак задоволява жаждата на театралното съсловие от формални търсения.

Убеден съм, че не е далеч денят, когато ще се появят собствени оригинални формални търсения на колеги режисьори - наченки на това има. Мисля, че това е изключително сериозно занимание. То е луксът в професията. Уважавам всеки, който е извоювал правото си да се занимава само с луксозни занимания. Уважавам подобни неща и не ги смятам за проява главно на спекула с чужди открития или пък на откровен, краен снобизъм, на някакво онанистично занимаване на театъра сам със себе си. Това е схващане, което царува в тези театрални среди, които смятат, че публиката и обслужването на нейните вкусове е най-важното нещо. Това е пък другата крайност, която аз дълбоко презирам, и тя много често ме отвращава. Значи - от двете крайности аз си признавам, че предпочитам крайния формализъм - тогава, когато наистина го има,

А какво правите с актьорите, опитомявате ли ги, как работите с тях?

Не знам дали има един-единствен отговор на този въпрос, защото зависи от... акгьорите. Обикновено гоня като принцип една моя представа за нещата. За мен това е най-важното. Но тъй като не съм аз на сцената, това нещо се постига по различен начин. Просто понякога се налага да съм по-близо или по-далече от моята представа в зависимост от това, какво сътрудничество успяваме да постигнем е актьора. Има актьори, чието мнение аз безкрайно уважавам, чиято инициатива и позволявам, и поощрявам в съвместната ни работа. А има и актьори, с които просто трябва да намеря нефашисткия начин, за да ги доведа до състоянието, което е нужно, за да се постигнат нещата, които аз си представям. Така че степента на насилие е различна. Тя зависи от степента на съпротива, от степента на инициатива, от степента на идентичност на човека срещу мен, с който заедно трябва да свършим една работа. Даже в рамките на един спектакъл не мога да кажа, че прилагам една-единствена стратегия спрямо всички. Задължително е едно - да се получи екип, да се получи ансамбъл. Тези от моите представления, които са се получили по-добре, са се получили, защото нивото на ансамбъла е било по-високо. Сега това нещо се постига всеки път различно, много зависи до каква степен въз​буждащо е самото намерение, до каква степен ще бъдат запалени, заиграни хората,.. Но че това трябва да се превърне в един оркестър, който трябва да се спои и да изсвири като оркестър едно парче, е сигурно. Това е било постоянно моя цел.

        Какво изисквате най-вече от хората, с които работите?

Ами да са в час! Всяка постановка е нещо изключително специфично и то изисква вкус към точно определени средства, към кръг от средства. Вкус към определено поведение, определена вътрешна ангажираност, определена жертвоготовност, определено нахалство и т. н. Качества и недостатъци в точно определена комбинация. Настъпва един момент от репетиционния процес - добре е, когато този момент настъпи достатъчно рано, - в който всеки един трябва да изчисти различните си мнения по въпроса и всички да си поговорят за правилата на играта. Ето това се изисква, това аз наричам "да си в час". И това се отнася както до актьорите, така и до службите, които обслужват представлението - до звук, ос​ветление, сценични групи, до администрацията на театрите. Някак си така се получи, че моите представления - особено напоследък - не могат да се случат в замисления си вид, ако цялата театрална машина, която ги възпроизвежда, не е точно в този "час", в който е необходимо. Оттам идват и разправиите, и скандалите, и нервите - тогава, когато това не се постигне. Аз много добре знам, че за да се случи представлението такова, каквото ние искаме, просто трябва всичко да е в тези параметри, не е възможно някой да е някъде другаде.

Така. Стига вече за театър. Какъв модел на установени стимули и наказания предлагате на сина си?

О, това е ужасно трудно! Никакъв модел. Просто се мъча да съм справедлив. Никакъв модел, защото вече знам, че толкова често не съм прав в какво ли не. Просто не искам нито да го обиждам, като го сти​мулирам - чрез подарък, чрез ласка, - смятам, че няма да съм му на нивото, ако го направя; нито да го наказвам, защото той е толкова мъничък, толкова мъчно му става.., Мисля, че той е човек, който може всичко да разбере, с който човек може да се спогоди за всяко едно нещо, ако бъде достатъчно спокоен, съсредоточен и справедлив. Изключително рядко и трудно го постигам това нещо, но знам със сигурност, че точно така трябва да общувам с него... Защото иначе рискувам да ме намрази, рискувам да се научи да лъже - просто като човешки рефлекс, - не ми се ще тази история с него да започне толкова отрано и не ми се ще аз да съм причината за това. Не ми се иска той да се страхува, да не е спокоен, да не е честен с мен. Така че моделът е никакъв, моделът е внимание към това, което аз правя. Просто смятам, че цялата заслуга ще бьде негова, а цялата вина ще бъде моя в това, което се получи, и затова изключително много внимавам какъв съм аз, когато съм с него.

          Бихте ли желали да сте на мястото на жена си?

Не, по никакъв начин. Мисля, че й е много трудно. Чудя се как издържа, защото самото занимание с детето е абсолютно всепоглъщащо и изцеждащо. А, от друга страна, аз трудно съм склонен да се сбогувам със свободата си на човек, който е свикнал цял живот, когато му хрумне нещо, да пристъпи незабавно към неговата реализация. Знам, че не трябва да бъда такъв, но сигурно достатъчно често съм такъв и това трябва да се търпи по някакъв начин, А тя е талантлив човек, който тепърва трябва да върши своите важни неща освен детето. Така че бих искал да съм на нейното място, за да поема част от товара, но тя май няма да ми позволи.

         А от кое свое качество или недостатък сте губили най-много?
От ината си. Понякога заради него съм печелил неща, които по друг начин не бих постигнал. Но много често точно той е бил причината за всички конфликтни ситуации, в които съм попадал. Защото невинни хората разбират, че проявата на инат - що се отнася до работата - е и качество. Те обикновено го възприемат като недостатък, като нещо, което има за цел да къса нерви, да обтяга отношения, да създава кризи... По тоя начин човек си създава врагове. Но понеже аз все по-малко неща мога да преглътна - не се разделям с този мой инат и веригата на хора, на които съм неприятен, се увеличава. Карай, не сме се събрали да се обичаме!

        За кое се чувствате благодарен?

За това, че посмях да се разделя с предишната си професия, без да имам каквито и да било гаранции за това, че ме бива в настоящата.

         Чувствам се благодарен, не знам точно на кого - не точно на себе си - на ситуацията тогава, преди 15 години, когато трябваше да взема това генерално решение. А нямах никаква сигурност. Благодарение на това решение аз имам чувството за смисъл сега в момента. Невинаги, но понякога мисля, че се занимавам с това, с което наистина съм искал да се занимавам, което спокойно можеше да не ми се случи. Когато човек има интереси към много области - тогава възможността за грешка е ужасно голяма. Имаше и по-привлекателни, по-перспективни неща тогава, когато трябваше да взема това решение, и си беше до голяма степен късмет. За това съм благодарен.

Какво ще кажете по повод разочарованието, демобилизацията, корупцията и изобщо - безизходността в обществото ни? Никоя революция не е осъществила напълно надеждите на тези, които са я извършили - следва ли от това, че тези надежди са нещо смешно, че революцията е излишна, че само който живее без иадемедщ си спестява разочарованията?

Разбира сс, че революциите са излишни. Мисля, че XX век дос​татъчно пъти го доказа - не само в политически, а и във всякакъв друг смисъл. Просто нещага трябва да бъдат природосъобразnи, макар основ​ното занимание на човечеството е да се бори срещу природата.

Право да си кажа, не мисля, че ние сме изживели някаква революция. От време на време историците назовават някаква дата за начало на революция - все пак те трябва да регистрират някоя и друга революция... Но нищо революционно не се е случило у нас, поне не през този век. Излъганите надежди се случват и без революции... Ние по принцип сме се превърнали в едни покорни хора и лесно позволяваме на парвенюта да ни управляват, да ни говорят всякакви глупости, да не им искаме сметка. Трудно успяваме да се държим достойно и това е основната причина да бъдат излъгани толкова надежди. Според мен е доста тъпо човек да вярва на хора, които вдъхват надежди, искам да кажа - в политически смисъл ние перманентно си живеем в една художествена самодейност, И човек трябва да е доста глупав, за да си вдъхва някакви надежди или да отговаря на повика за обнадеждаване на поредния лумпен, който е решил (или ние сме му позволили) да ни управлява. Толкоз за вдъхнатите надежди. Надеждите трябва да извират, поне по мое лично мнение, от най-тесния кръг в който човек живее, и от степента на важност на неговото собствено занимание. Мисля, че това са най-съществените неща и те най-малко зависят от голямата шарлатания. Това са най-сериозните надежди - ​личните, които си струва човек да има. Абсолютно убеден съм в това. Защото тяхното осъществяване зависи от този тесен кръг хора и главно от самия него. И много хубаво, ако някоя надежда се провали, човек да знае точно кой, а именно - той самият - е виновен за нейната несбъднатост. Мисля, че така е по-хигиенично и по-здравословно. А всичко останало са някакви илюзии, които непрекъснато се опитват да ни натрапят, но ние пък имаме свободата да не им обръщаме внимание, да не ги възприемаме сериозно. Става дума за политически, културни, икономически и всякакви други илюзии.

А тогава какво мислите за реставрацията, която започна след миналогодишните избори?

Аз мисля, че нищо особено не се е случило след миналогодишните избори. Смятам, че комунистическият манталитет не е преставал да власт​ва у нас - и по време на синьото управление... Смятам, че комунизмът у нас не си е стегнал куфарите нито след 89-а, нито след 94-а година. Така че аз не мисля, че има каквато и да било реставрация, просто защото не е имало промяна. Промяна в манталитета, промяна в най-важното - в поли​тическата ни система. Това че имаме някаква такава фантомна много-партийност, това че имаме свободен печат - тези няколко видими неща не са чак толкоз огромни постижения, за да се смята, че са гигантските заслуги на демокрацията, които сега някаква реставрация се мъчи да задуши. Това е нещо, което дори комунистическият режим щеше да направи, ако си беше останал на власт след Тодор Живков, както сега и Фидел Кастро ще го направи. Просто времето изисква определена стратегия и ако не си убийствено твърдоглав, а нашите управници от комунистическата партия

не са чак толкоз твърдоглави - така че те сами биха ги, в умерен вид, пуснали тези демократически свободи до някъде. Но нито СДС, нито БСП са склонни да се борят за истинска демокрация. Нито едните, нито другите са в състояние качествено да се отнасят към проблемите, да имат желание категорично да ги решат. Манталитетът е един и същ, господства​щият. Той е дълбоко комунистически, овехтяло, безнадеждно комунисти​чески. Така че никаква реставрация не е настъпила, всичко просто си продължава.

        Религиозен ли сте?

По някакъв начин да.

Кога сте се чувствал истински удовлетворен, цялостен, изпълнен с надежда?

Тогава, когато съм успявал да не изтърва момента. Искам да кажа - тогава се чувствам силен, тогава се чувствам обнадежден, тогава съм готов всичко да постигна - така поне ми се струва. Може много дълго да се говори на тази тема. Какво имам предвид, като казвам това: може за някои моментът, който за мен е важен, да е незначителен... Тогава, когато съм успявал да постигна максимума в необходимия момент, единствено тогава съм се чувствал добре. Тогава съм изпитвал усещане и за сила, и за надежда, и за смисъл.

Сп. "Театър", бр. 1 -2/1996 Разговора води Искра Ангелова

ПЪТУВАНЕ В ПРОСТРАНСТВОТО ИЛИ РАЗГОВОР ЗА ОБИТАЕМИТЕ ОСТРОВИ

Г-н Камбарев, не е тайна, че проблемите за формата и нейната художественост отстъпиха назад, и то в най-далечния двор на нашето битие. Прецизността на разсъждението се превърна в нещо смущаващо, старомодно - с една дума, губи време за практичния човек. Искате ли да поговорим за тези "излишни "по думите на Чехов неща?

         Съгласен съм. Аз стоя далече от практичния човек.

За база ще ни послужи постановката на "Васа Железнова 1910” този спектакъл на варненския театър може би ще бъде сред номинациите за "Аскеер". Първите думи, които казахте на репетицията, бяха: "Виждам едно огромно пространство... Метална каса. Полилей чудовище. И едно дърво под прозореца, зелено през пролетта. С голи клони през зимата." Защо тръгнахте от идеята за пространството?

Не беше случайно - така започна моят работен процес. Виждам друг смисъл в понятието сценография. За мен това е специфично пространство, което не е само сценографски обем или кутия, в която трябва да разпо​ложим действието. Възприемам го като нещо, което съдържа в себе си вид енергия, движение, присъщо само на това пространство. Следващият момент за мен е как да прерасне пространството в сценография. Реша ли този проблем - значи съм уловил енергията.

А текстът? Характерите? Взаимоотношенията? Може би те чакат своя ред в ъглите на пространството. Нещата, които си мисля за персонажа, не могат да получат живи клетки, ако не ги видя в движение. Когато ре​петирам, разполагам човешкото присъствие в пространството. Светли​ната, звукът, сенките, докосването, връзките, анализът на взаимоотно​шенията, психологическата плът на героите, работата с актьорите - всичко започва да извира в него!

Но по този начин пред вас се разтваря бездна от проблеми и вие заставате на самия й ръб.

Вярно е. Съществува напрежение. Представата на актьорите често не съвпада с онова, което поражда пространството.

Ако разчитате само на него, оттам ще започне да извира друг сюжет. Могат да се появят чудовища...

Пространството изисква човек да запази спокойствие и да му се довери. То може да му помогне да извърши нещо, което дори не е подозирал, че се съдържа в текста. По особен, мистичен начин то ни връща пак при текста, но на друго равнище. Чудовищата могат да се опитомят. Cамото пространство изисква доказателственост от режисьора и актьорите. Всъщност то разкрива пред нас историята на пораждането на текста. Освен всичко това пространството във "Васа Железнова" дава живот на особен вид поетика, която съчетава в себе си нещо много ин​тимно, документално, истинско, антитеатрално, от една страна, и сред​ствата на епоса, големите движения на пластовете - от друга. Това е дина​мично съчетание на два мащаба. Заедно е художника Никола Тороманов решавахме естетически, чисто формален проблем - как да бьде запазен интимният момент в космоса на човешките преживявания. Заложихме на пространството.

        Къде е мярата?

Може би в равновесието между моето усещане и това, което става на сцената. Идва момент, когато си казвам: дотук! Нишката свършва, няма повече да я дърпам. Доверявам се на черната кутия, в която съм влязъл.

Вие очовечавате пространството. Този антропоморфичеп ход ми напомня "Мислещият океан" на Станислав Лем. А детайлът? Него не го ли поглъща всеядността на пространството?

Детайлът се сродява с тази огромност. Детайлът се стреми да догони безкрайността 
в черната кутия. Събужда се езикът на вещите. Вещите,

които бяха употребяеми в това пространство, останаха. Другите отпаднаха...

Сам ли сте с находката в океана от неизвестност?

Малцина в света разглеждат пространството на театралния спектакъл с необходимата доза сериозност. За първи път срещнах такова мислене в режисурата на Анатолии Василиев и сценографията на Игор Попов.

Все пак върху сала има ли и други?

Разбира се. Страшно примамливо е да се пътува в пространството в търсене на обитаеми острови...

В. "Черноморие", 13 1.1996 Разговора води Сия Папазова

ЗА TOPOMAHOB

Познавам Никола Тороманов съвсем от скоро (силен смях в залата), но до такава степен ми допадна работата с него, че в момента правим заедно нови едно-две неща. Но не мисля, че тук става дума за сценографски стил. По-скоро става дума за сценографски вкус и за органиката на сценографа. (Почерк! Почерк! - обажда се Ромео Попилиев.) Обикновено думата органика се употребява единствено спрямо актьорите, и то в много мъгляв смисъл. Точно толкова мъгляв, каквито са изразите "актьор със силна емоционалност", "актьор с усет към детайла" и всякакви подобни глупости. Според мен проблемът за органиката е блестящо решен oт едно животно, наречено хамелеон. Това животно си е точно то и никое друго. Винаги си е то, но успява да стане адекватно към различни ситуации, в които е пожелало или е било принудено да участва. В случая и в двете ситуации Никола Тороманов е пожелал да участва и някак си успява да направи и двете неща едновременно. Това са две ужасно различни неща. Гледал съм и други работи, в които той е точно толкова различен, но и толкова органичен спрямо нещо свое, което аз не бих нарекъл стил, за​щото стилът е нещо втвърдено, нещо, което може да бьде класифици​рано и поставено някъде. По-скоро става дума за някаква потентност (Почерк! Почерк! - обажда се Ромео Попилиев), за някаква склонност към... За почерк ли? Ти знаеш ли той колко грозно пише?!

Бюлетин бр. 2, 5. 06. 96. - "ВАРНЕНСКО ЛЯТО" '96

                                       СТРАХ МЕ Е ОТ ВСИЧКО И ОТ НИЩО

Димитър Стайков писа за вас, че втори сезон минавате през Варненския театър, за да подлудите артистите, "които разбират, че могат повече от това, което са правили досега". Това е една от главните задачи па режисьора, но не всеки го постига. Какво ви струва това?

Не бих могъл да получа от актьорите неща, които те не притежават. Става дума за способности, които те не са знаели, че имат, защото никой не им ги е искал, та да ги задейства на оборотите, съществуващи във ilBaca Железнова". Не съм ги научил на нещо изключително. Исках да заложа на млади и неутвърдени колеги от варненската трупа в представленията "Черна дупка" и "Клямзинският продавач или Майката", но, разбира се, има и изключения. Човек понякога е спохождан от щастието да формулира пред себе си уникална любопитна задача - да задейства хората около себе си. Всичко зависи от целта. Тогава разбираш за себе си неща. които не си знаел. Наблюдавайки се отстрани, като в сънищата, в които си главно действащо лице. Когато работех "Васа Железнова", правех неща, за които не съм знаел, че мога да ги правя, не съм знаел как се правят.

       Искате ли да правите звезди и да работите със звезди?

Не обичам. Но ако под звезда разбирате актьор, който е снел от себе си известната несигурност на обикновения актьор, ако този човек е събудил в себе си смелост да прави по-крайни неща - аз съм за. Такива са Ицко Финци и Руси Чанев... Но предпочитам да се сформира плътен отбор актьори. Отборът винаги постига големи резултати с общата енергия на всички. Това не означава че отделните фигури във "Васа Железнова" не са различни, че актьорите се обезличават. Напротив - две трети от този състав постига изключителни лични постижения. Трупата на Варненския театър спокойно се равнява и надминава много столични трупи. Беше ми разрешено да поканя актьори от София. Веднага ми мина през ума Цветана Манева. Не съжалявам, че този вариант отпадна. Защото реших за невъз​можно да се формира отбор, ако има звезда в центъра. Имплантирането на актьор в друг театър нямаше да сполучи. Аз не се занимавам толкова с Васа Железнова, колкото със слугинята Липа. Мисля, че тази роля не можеше да бьде изпълнена от известна актриса.

Прави впечатление, че някои журналисти губят мярката, когато се опитват да правят звезди от някои ваши актьори, например Тони Петрова. Това приятно ли ви е?

Не. Възможен c отрицателен ефект върху самия човек, за който толкова много се пише или говори. Но това е синдром на медиите: да хвалят по мъртъв начин, защото те самите не могат да надскочат равни​щето на мъртвото писане. Те нямат съзнание за това. Смятат, че е по-добре да се пише така, отколкото въобще да не се пише. Много е опасно човек да попадне в светлината на прожектора на медиите. Не е ясно как ще го понесе, опасно е за цялата група. Може да настъпи разпад. Боях се от начина, по който ще се пише за "Васа Железнова". Защото си мислех, че няма да е адекватен на спектакъла. Няма да може да отрази постиже​нията на всеки. Медиите си заплюха едно-две неща и упорито тиражираха само тях - режисьора и една актриса, а пропуснаха художника и всички други актьори. Но разпад в следствие на такова внимание на медиите още не е настъпил,

Тони Петрова е възпитаничка на Възкресия Вихърова в Нов български университет. Това личи...

Беше ми интересно да съчетая в трупата актьори, току-що завършили НАТФИЗ, Тони Петрова от НБУ и опитни актьори като Михаил Мутафов и Пенка Божкова. Мисля, че този е единственият успешен опит да се имплантира възпитаничка на Възкресия Вихърова в конвенционалния театър. Може да стане само ако този човек го иска. Героинята на Тони Петрова най-общо казано е "лудата на дома" - владее по-особена степен на активност, която изглежда по-скоро като пасивност.

Задачата ми беше да открия как би могъл да се премотивира един възпитаник на В. Вихърова от гледна точка на конкретната постановка и да се стигне до употреба на изразните средства, които той владее. Не той директно да пристъпи към употреба на своите изразни средства, а всеки епизод да довежда до употребата им. Сцените с ботуша, с миенето на пода - това измиване на почти цялата сцена. Може за някого тези неща да са натуралистичнн, битови, но в съзнанието на Тони те са нейният психофизически екзерсис, който довежда тялото й, психиката и до ритъма на важното нещо, което трябва да извърши после. Това, че е мила пода няколко минути, по особен концентриран начин ще й даде възможност да изиграе следващата сцена. Трябва тялото на спектакъла да се доведе до там, че да могат да сс използват чуждите инструменти, след като тялото продължава своя собствен живот. В противен случай, за жалост, Тони не би могла да направи някои най-прости неща, които всеки актьор може да направи. Това не е липса на талант. Това е актьорска природа, решила да се мотивира, да се възбужда по определен начин. Ако режисьорът, който работи с нея, не обърне внимание на мотивацията на героинята й или на нея самата, ако не потърси индивидуални начини за възбуждане на актьорската й природа, а подходи към нея като към останалите, рискува да се провали с актриса, която не може да прави елементарни неща.

Твърди се, че Тони Петрова превъзхожда другите актьори като техника. Това улесни ли ви по някакъв начин?

Не ме е улеснило. Но спектакълът придоби важно качество - в него има толерантност към инакомислието, към различността. Това сс свежда и до употребата на съвсем произволни европейски езини. Това с нещо като опит да се направи международен спектакъл в рамките на България, доколкото НАТФИЗ и останалите театрални училища нямат нищо общо. За мен не е важно дали една работа става по-лесно. Понякога движението по заобиколния път може да доведе по-близо до целта. Участието на Т. Петрова внася сериозно енергично качество. Нейната техника не е много чужда на представлението. Тя е особена, странна, буди въпроси, но това е усещането ми за цялото представление. То не дава отговори всяка следваща минута.

Специалистите твърдят, че ако има антракт в спектакъла, ще се спре изключителният му ритъм. Съгласен ли сте, или причината е друга, банална?

Елементарното благоразумие би ме накарало да направя антракт. Давам си сметка, че представлението е трудно за издържане; поради твърдостта на пейките за публиката или от самия начин, по който е на​правено. Но аз преглътнах неудобството си пред зрителите и не сложих антракт, защото в самата идея за структурата на спектакъла, като се тръгне от пространството и от това, как работи то, се разбира, че структурата може да работи само ако е компактна и не може да се прекъсне. Актьорите също изразиха несъгласие да има антракт. Така се решихме на този ход - не знаехме дали хората ще издържат.

Известно е, че когато правите спектакъл, първо ви интересува пространството. Но това значи, че вашите спектакли не могат да бъдат пригодени за всяка сцена. Не сте ли имали желанието на всеки режисьор спектакълът да се види от колкото се може повече хора?

Да. Особено с "Васа Железнова" се получи дивашкият абсурд да откажем участие в София, в Народния театър по технически причини. А за представлението в столицата започва да се говори, да се пише. През октомври са го видели само няколко театроведи и актьори. Мисля че е нужен мениджър, който да мисли за това, докато режисьорът работи. Сега правим отчаяни усилия да приспособяваме разни театри в София, Но не всички могат да бъдат приспособени. Свързано е с преоцветяване, с архи​тектурни промени и с вкарване в действие на механика - металните стени. Почти целият сезон премина в изолация заради това. Чак през юни колеги започнаха масирано да ги гледат и аз треперех какво ще кажат. Спектакълът, още невидян, започна до получава награди - абсурдът се усилваше. Страхувах се, че като дойдат и го видят, ще се разочароват. Иска ми се да се измъкна от капана, в който сам се вкарвам, да не правя вече спектакли, така вкопчени в стените на залата и сцената. Да е възможно да се движат по театрите на България, но не искам да правя такива, които не са индивидуални - като се изхожда от конкретна зала, спектакълът става крайно индивидуален. Даже бих се лишил от възможността спектакълът да бъде видян на някои смислени форуми.

       Имате ли нужда от елитна публика?

Не. Моите спектакли се състоят от изключително прости неща, достъпни и за най-нсподготвения зрител. Дори си мисля, че той би ги възприел доста адекватно. Във "Васа Железнова" се разказват няколко истории едновременно - визуално или в движение, или вербално - това е форма, взета от живота. Вярно, че спектакълът е сюрреалистичен, но трамплин са му документални парчета, нещо, което обикновено не се прави в театъра. Тяхната оркестрация и естетизацпя поражда друг ефект, който е за по-подготвена публика. Понякога и критиците не могат да проследяват историите. Така е и защото нито една не е причинно-следствена, тя просто се случва, След 10 минути се появява нещо, даващо отговор, но до него се появяват и други истории и всяка не изяснява себе си, а просто се случва. Ако човек малко се съсредоточи, може да възприеме представлението, в него няма символи, има неща, приличащи на символи. Колегите, с които съм говорил, ги четат по 10 - 15 начина.

Стана ясно, че имате съвсем ново, различно мислене. Чувствате ли се неразбран?

Степента, в която ми се иска представлението да бъде разбрано, за мен не е достигната, но не бих казал, че като изкуство спектакълът е на изключително високо ниво. За мен е по-важно, че актьорите прекрасно знаят какво правят, и за нищо на света няма да се откажат от важния театрален разговор, който водим с тях - независимо от сложната съдба на представлението. То изглежда като че отвътре има стъклена конструкция. За критиката мисля, че представлението не е разбрано, само му е обърнато внимание. Надявам се, че след Варненския фестивал някой колега-театровед ще поиска да поговорим сериозно поне на нивото на спектакъла. Ако един разтвор не е поне на това ниво, изпитвам омерзение и го пре​кратявам, предпочитам някой да го плюе, но да е на неговото ниво.

В спектакъла ви "Януари " съществуват два свята. В пиесата е само единият - на героите в кръчмата, а за другия само се говори. Имате желание да покажете някакъв отвъден свят или света на смъртта? Не рискувате ли така да ограбите въображението на зрителите? В името на какво се решихте на този риск?

Много са причините. Бях много любопитен - какво има от другата страна? Обикновено в постановките съществува кръгът фигури, загатнати от самия автор. Аз изобщо смених презумпцията си за героя в пиесите на Радичков - има определена щампа за такъв герой, как неговият текст може да съществува на сцената. Беше много лесно и глупаво да се правят някакви страшни фигури, не това ми беше интересно. Мисля, че спектакълът е за възможно най-голяма сцена - в зала 1 на НДК ще стои най-добре. Когато малкото притиснато японско кадърче се завърти и се отвори встрани и нагоре, изведнъж тази кръчма се превръща в нещо, видяно много отдалече - прозорчета светят, има някакви хора. Интересуваше ме играта на ма​щабите. Имам врабче вкъщи - изработено от камък, много го обичам, но винаги съм си мислил какво би било отношението ми към него, ако то беше десеткратно по-голямо. Би се получило нещо кошмарно, без нищо друго в него да се е променило. Започнаха да се появяват същества от този род. Никой не би обърнал внимание на едно врабче, но ако то е ма​щабирано в такава страхова ситуация?! Занимаваше ме идеята как обик​новени или смешни неща могат да станат носители на ужаса. С художника решихме да не показваме фолклорни фигури, по-скоро искахме приб​лижаване е животинския свят. Тук наистина се влиза в територията на Бош. Не сме си поставяли такава задача, но си давахме сметка, че вървим натам. Флората и фауната вън можеше да е много по-богата, но такива ни бяха възможностите. Исках да населя пространството със същества, които да илюстрират страховете на хората в кръчмата, във външния свят да тече свой живот - един гигант си чете вестник, пуши цигара, странно същество се люби с врабчето, група хора стремглаво се носи нанякъде. Сюжети, показващи се за по двайсетина секунди, без изясняване. Мо​нолитната маса, която държах на сцената, започна да се разпада, да се пръска на отделни маси. Те непрестанно изчезват - на последното за​въртане няма нито една маса, нито един стол, а всички тези неща се виждат отзад. Отпред приключва една история, отзад започва друга. На Сусо душа​та му умира в тази безнадежност: да понесе и наказанието, че е останал жив и да чака смъртта, защото той е най-виновен от всички и е осьден най-тежко. Знаел е какво същество води със себе си в кръчмата и не е казал на другите. Това, че с угасването на историята от едната страна, започва от другата, не е някакъв мой розовобузест оптимизъм, аз така възприемам трагичното: като частен случай за един, без останалите да са в течение. А може и да са убедени, че се случва нещо оптимистично.

На обсъждането на спектакъла във Варна се спомена, че двата свята са неуютни, а моето мнение е противоположно. В отвъдния цари особено спокойствие, но героите се чувстваха неуютно, може би защото подсъзнателно чувстват, че отвъдният свят се интересува от техния. Тук откривам темата за окото, което ни наблюдава, тя съществува и в други произведения на Радичков.

Партитурата на подвижното паспарту дава възможност на зрителя да наблюдава през това око. В този смисъл е и идеята ми за съществото, което влиза и излиза от кръчмата - то също наблюдава Но не исках това да е гледната точка на окото на съдбата, такава прегледност ме отблъсна.

Вие до голяма степен имате желание другият свят да плаши, да бъде страшен. Мисля, че в спектакъла той е създаден от въображението па героите и именно това е един от начините, по който постигате ефект. А този свят, все пак не толкова реален, ще надживее създателите си.

Бош е създал природен свят на ада - растителният и животинският свят е видян като човешки ужас, - тези светове са по-могъщи от човека. 

      Светът, от който вие се страхувате?

Страх ме е от всичко и от нищо. Светът, от който се страхувам, не е населен със същества, а е паралелна зона. Изследването на страховите механизми е едно от нещата, които ме занимават в театъра. Дори когато правя комедия.

Бюлетин 4, 6.96. - "ВАРНЕНСКО ЛЯТО”, '96 Разговора води Милена Буржева

НЯКОЛКО ДУМИ ЗА СПЕКТАКЪЛА

Трудно представление ("Майката" - бел. съст.), което трябва да се измисля по нов начин, когато го играем на друго място. Това е трети вариант на представлението - единия го играем във Варна, другият се породи в Благоевград на фестивала, а третият - тук. Ако гостуваме на други места в България и чужбина, всеки път представлението ще бъде различно. Въпреки това по някакъв начин си остава едно и също, защото има важни неща в него, които трупата актьори никога няма да изпуснат.

Две от трите пространства на спектакъла сменям тотално тук, в Сливен, поради различното място. С художника всеки път решаваме архитектурните промени. Това води и до театрални промени - цялото първо и трето действие се играе по-различно.

Има ли нещо общо между "Васа Железнова" на Краси Спасов и вашия спектакъл?

Няма нищо общо дори на ниво превод. Гледал съм отдавна пред​ставлението на Краси Спасов. Уважавам го, но то не е представлявало някакъв подтик да направя или да не направя моето представление. Под​тикът ми датира отпреди петнайсет години, от спектакъла па Апатоли Василиев "Васа Железнова", първи вариант. Ако е имало два-три световни спектакъла по това време, то това е един от тях по мое мнение. Един принципиален огромен спектакъл, който съживи Горки в европейското театрално пространство, откривайки го като един от най-големите, ключови европейски градски писатели иа века с някои негови текстове.

Информационен бюлетин, бр. 5, ЛТУ- Сливен '96

Разговора води Маргарита Василева

ТЕАТЪР В ПРЕХОД ИЛИ МЕЖДУ АБСУРДНА ТА РЕАЛНОСТИ ТЕАТРАЛНАТА РЕФОРМА

Българският театър е перманентно в ситуация на криза. Криза по отношение на институцията на всякакви нива - административни, юридически и др. Българският театър в последните десетилетия не е следвал никакви природосъобразни закони. Той винаги се е управлявал изключително бюрократично и художествено нецелесъобразно - говоря за администри​рането на театъра на ниво министерство и ръководства на отделните театри. Той се е управлявал така, както зърнопроизводството или машиностроенето. Подходите в различните сфери са били абсолютно едни и същи. Десетилетия наред животът беше нереалистичен, т, е. съществуваха все още ресурси за напълно безхаберно отношение към театъра като специфична сфера, изис​кваща специфични принципи на управление. Тези ресурси са вече изчерпани, бонификациите са изядени и ето сега се говори за криза. Всъщност криза винаги е имало, но просто поради нереалистичната цена на живота изобщо тази криза не е била толкова очевидна преди. Според мен нищо ново не се е случило. Просто усилието на поколения чиновници да уеднаквят отношението към театралното занимание с отношението към всякакви останали сфери от стопанския и духовния живот са увенчани с "успех”. В този смисъл могат спокойно да се посочат две поредни правителства, два поредни министерски екипа - на министър Георги Костов и на министър Иван Маразов, които с крайната си некомпетентност само доведоха до това да се форсират нещата, кризата да се прояви значително по-бързо. Започнатата реформа от предишни министерски екипи беше радикално спряна в името на популистките лозунги, с които комуниетическата партия дойде на власт преди две години. Както в икономиката, във финансовата сфера, така и в духовната сфера, и в театъра в частност, тези популистки лозунги и последвалите ги абсолютно безхаберни действия доведоха до тази страшна криза, в която се намираме сега. Ако усилията на предишните министерски екипи бяха продължени, вече половината театри щяха да бъдат общински или пък театри - свободни сцени, работещи на мениджърски принцип, и тогава държавата щеше да бъде освободена от необходимостта да продължава да плаща на калпак, на всеки почти поравно. Това финансиране с една стратегия, която освен че продължава традицията на комунистическата уравниловка (дивашки анахронизъм в края на XX век), откровено работи срещу най-добрите в професията. Всичко това става в името на диктатурата на пролетариата, при която всички са равни и еднакво бедни. Освен тази тотално губеща популистка философия на управление, която тези два поредни министерски екипа упражниха (а те не може да не са си давали сметка, че това само ще засили маразьма в театралната сфера), аз мисля, че има още нещо. Един комунистически администратор не може да понася постигнатото от някои друг преди него. Той се възбужда не от успехите, а от разрухата. Любимият му образ е птицата феникс. Въпрос на чест и достойнство е да унищожи всичко, за да стане положението ужасно лошо, крайно лошо и още по-лошо. Тогава той да може да излезе и да възкликне; "Закриваме ви, изхвърляме ви на улицата, защото ви мислитм доброто." Т е. той се храни от това положението да е безизходно. А ако то случайно не е такова, с труд и постоянство се поражда безизходица. Тогава той изпада в патетичния си административен възторг на спасител, който идва като последна инстанция, за да въведе своето малко извънредно положение -единствения му познат инструмент. Тези два министерски екипа освен всичко останало нацвъкаха по театралната карта на България изключително голям брой некомпетентни, безхаберни театрални директори - разбира се, това си е политическа поръчка от "Позитано" 20. Националният център за театър беше сведен до ръка, слагаща чавките пред имената от номенклатурния списък, дремел в дебелите сейфове на "Позитано". Моля се на Бога тези хора час по-скоро да бъдат изритани от управлението на страната, за да се спре раз​рушението, което по места извършват техните креатури - тотална реставрация на статуквото отпреди началото па реформите. Това се отнася до кризата на театъра, разбрана като тотална управленска криза и тотална липса на държав​ническа идея за стопанисване и за привеждане в състояние на ефективност на българския национален театър.

Кризата на смисъла обхваща все по-големи части от театралното съсловие, защото тази антиуправленска философия води до пълно демотивиране на театралния творец априори да се занимава с театрално из​куство. Упоритостта му да се занимава с театър го отвежда директно към маргинализиране, към сиромашия, към оскъдица, към унижения. Театралите настойчиво са набутани в статута на излишни хора в нашето об​щество. Това не може да бъде никакъв вид мотивация. Огромна част от съсловието действително е крайно демотивирана. Огромна част от теат​ралните проекти по театрите са с крайно ниска художествена стойност, те са такива поради ужаса на управленските екипи в отделните театри да си поставят високи художествени задачи. Защото такива задачи изискват приоритетно съсредоточаване на ресурсите, изискват готовност за худо​жествен риск и малцина са тези театратли директори, които дръзват да си поставят такива цели. Повечето предпочитат да създават многобройни средноаритметични театрални представления, които на пръв поглед гарантират една нормална посещаемост и някакво безпроблемно, безкон​фликтно съществуване на конкретния театър. Това са елементи от една стратегия на оцеляване. Тя се следва почти повсеместно в българските театри и води до изключително средни и ниски художествени резултати. За жалост обаче времената са се променили радикално и публиката трудно би могла да бъде излъгана със слаби или средни представления. Т. е. трудът, усилията, ресурсите в отделните театри се разпиляват в изключи​телно непродуктивна посока и постигат антиестетически ефект, водят до опошляване на сетивата и душите на хората, които се занимават с театър.

Това се отнася най-вече до артистите. Всичките тези действия по цялата верига, с цел оцеляване, отвеждат до криза на смисъла. Що се отнася до лично моята мотивация да продължа да се занимавам с театър - тя изобщо не се свежда до това, че аз не мога да се занимавам с нещо друго - напротив. Просто ми харесва да се занимавам именно с театър и все още успявам да не позволя на конкретните театрални машини, в които от време на време се внедрявам, да ме въвлекат в порочния кръг на театралния маразъм. Т. е. в това да обслужвам ниски, конюнктурни, евтини художествени цели. Разбира се, това ми коства необходимостта от време на време да сменям театрите, но това са малките неудобства на професията, които аз възприе​мам като едно необходимо зло. Продължавам да мисля, че съществуват територии в българския театър, в които може да се прави нещо смислено, нещо, което да не е продиктувано от ужаса пред утрешния ден.

Малцина са тези театрални директори, които съзнателно търсят театрални проекти, които да се противопоставят на общата сивота и ужас, обзел съсловието. Ужас от това, дали ще влезе публиката, от това. дали ще си получим заплатите, от това, дали утре ще ни има. Този ужас сковава хората и ги прави неспособни да се занимават с нещо смислено. Чест и слава на онези театрални директори, които съумяват да не се подчинят на тази конвенция, защото, ако нещичко остане от българския национален театър, то ще се дължи на тях. Всички останали театрални ръководители ще трябва да понесат солидарно греха за това. чс са работили дружно и колективно срещу природата на театралното занимание. Стратегията ми винаги е била да открия пролука, пукнатина, ниша, която зоркото око на номенклатурния администратор е пропуснало да забележи, където да разположа своето театрално представление. Твърдя, че представленията, занимаващи се със сериозни театрални проблеми, поради свойството си да пораждат художествено и административно напрежение около себе си, се появяват почти винаги поради недоглеждане или подценяване от страна на институцията "театрален директор".                   И поради недоубитата потребност на актьорите все пак да се занимават с нещо, което съхранява душите им, обогатява ги, дай Боже, да развива средствата им и да ги накара да уважават малко повече себе си - че са актьори. Аз съм убеден, че в почти всички театри съществуват актьорски ядра, в които не е загинал този копнеж. Този потенциал, съчетан с недоглеждането на директора (пак казвам, че съществуват и театрални директори, които съзнателно правят смислен театър), може да породи стартирането на един по-съществен театрален проект. 

Твърдя, че в нашата режисура съществуват иден, намерения за формални търсения, които са абсолютно съизмерими с търсенията на театралите в Европа и света. Смятам, че кризата на театрални идеи там е много по-могъща в сравнение със страните от Източна Европа и в частност - България.

Поне шестима театрални режисьори съумяват да извоюват своето достойно съществуване извън България. Неизбежно обаче почти всеки един творец от Източна Европа, заживял или работещ периодично на Запад, се връща. Не само и главно от носталгия или от невъзможност да се адаптира. А поради изключително специфичния корен на източноевро​пейския творец. Той е в състояние години наред да съществува им​плантиран в една западна култура, черпейки сокове дори от разстояние от този си корен. Доста по-енергетичен, по-полифоничен е този корен. Творецът, произхождащ от тези региони, трудно би се лишил от тези енергетични магистрали, които го захранват. Той вече знае, че благода​рение главно на тези енергии - крайно уникални и печеливши в западната култура днес - може да извоюва навсякъде своята идентичност. Хората от нашите професии ценят своя произход, те все повече го разпознават като мощно оръжие, което може да легитимира твореца като равностойна художествена фигура в една западна култура. Алтернативата - човек про​дължава да съществува тук. Никак не е невъзможна. Всеки сам решава проблема за собственото си художествено оцеляване и ако даде Бог - израстване. Но аз мисля, че дните на административното безхаберие в управлението на театрите са преброени. Защото се появяват поколения творци - от най-младите, които аз по стечение на обстоятелствата познавам, - които не са в състояние ни най-малко да уважават подобни управленски стратегии, нито пък да ги обслужват. Не става дума за някакво бунтарство или за революционна нагласа на новите поколения български театрали, а по-скоро става дума за тотално незачитане на „труда” на поколенията театрални ръководители от последните десетилетия. Просто младите хора изпитват един абсолютно здравословен нихилизъм, пренебрежение и ирония към псевдоавторитетите. Българският национален театър не може да съществува въпреки най-младите си режисьори и актьори. Убеден съм, че съвсем скоро ще дойде времето, в което всичко това като лош сън ще бъде издухано и всичките тези неталантливи хора, които в момента се разпореждат с театъра, просто ще бъдат стремглаво забравени. Мисля, че забвението е единствената отплата за техния упорит труд.

Сл. "Театър", бр, 10, 11, 12-1996 Записа Искра Ангелова

       ЗАДАВА СЕ СВИРЕЛА СИТУАЦИЯ В ТЕАТРИТЕ

Г-н Камбарев? как ще коментирате изказването на бившия министър Маразов, че при валутен борд няма ди има щатни трупи?

Изявлението не ме учудва. Неговата некомпетентност е публична тайна.

Икономическата ситуация при евентуален борд обаче ще лиши много трупи от субсидии.

Маразов също е допринесъл за тази ситуация. Той унищожи започ​натите от министрите Димов и Знеполски реформи. Ако правителството с последните два възхитително некомпетентни екипа и министри не бяха върнали с цяло десетилетие театъра, сега кризата нямаше да е така дълбока.

Министерството би трябвало да провежда културна политика, да има свои приоритети. А то се държи като синдикат, разглежда всички театри и творци еднакво. С подобна некултурна антиполитика се поощрява безличието в редица театри.

Покорството пред чиновниците днес е най-лошият съветник. То определено работи срещу най-добрите. Защото ги прави еднакво зле платени с всички останали. Докато се засили художествената опозиция в театрите, съвсем ще оглупеем.

Вие се вклинявате в държавните театри, с какво ви привличат ?

Имам перверзен вкус да съществувам в държавна машина. Може би защото преди това съм завършил инженерство. Влизайки в машините чрез един или няколко проекта, извършвам дейност, която се свежда до преобразяването на машината или на част от нея. Така я прелъстявам. Карам я да обслужва моите намерения. Това довежда до един или няколко театрални спектакъла, което е доказателство, че машината е възможно да бъде прелъстена. Това не ме омерзява, а ме възбужда. Имам колеги, които категорично не искат да имат нищо общо с машината. Но държавната сила ме предизвиква да се внедря в нея и да се опитам да я употребя. Винаги обаче настъпва момент, в който създадената ситуация довежда до конфронтация с цялата машина. Обикновено директорите започват да си мислят, че се появява театър в театъра. Така беше в "Зад канала", така е сега във Варна.

Може би директорите се страхуват, че вие постепенно завземате цялата художествена власт?

Това е абсурдно. Тази деструктивна война уби "Зад канала".

Ще понесете ли благородна конкуренция?

Да, но не съм срещал досега позитивна художествена опозиция, за което съжалявам. Исках този сезон да създам такава опозиция във Варненския театър. Затова планирах да работят там Галин Стоев, Явор Гърдсв и Възкресия Вихърова - трима различни, но квалитетни колеги. Защото исках това, което се случи през последните два сезона, да бъде радикално разклонено, а не да се превръща в мой монолог.

В. "Континент", 6.1.1997 Разговора води Георги Тошев

ЛИЧНОСТИ

Много години се занимавах с математика, с автоматика, с киберне​тика... Техникум в Пловдив, МЕИ в София, а между тях - казармата. И там, в Бургас, в театъра на ДНА, започнах да се занимавам с неща, които ставаха все по-важни за мен. И като дойдох през 74-а в София, първата ми работа беше да разбера къде има някоя по-интересна театрална банда. Тя, най-интересната банда, се оказа в Софийския университет. Веднага се явих на приемни изпити.

Имало е изпити?

О, четири кръга. Публични. Във ВИТИЗ и досега се влиза по-лесно, отколкото тогава в "СУ 113". Тогава театърът беше в апогея си.

Кой те изпитва?

Любо Дековски (лека му пръст), Кольо Вандов, Рухи (Аспарух Николов), Владо Йовчев... Това беше щабът на "СУ 113". Оттук насетне - нощите на цялото ми инженерно следване - бяха репетиции, спектакли, даже мнозина мои познати са убедени, че съм учил, нещо, май право, в университета.

Какво по-конкретно правеше в "СУ 113 "?

Влезнах веднага в работен екип - участвах като актьор в прочутото "Хоро". След това "Музика от Шатровец", "Железният поток", "Пикник на бойното поле", "Опит за летене". Работеше се по принципа на колек​тивния образ - естетика, която с късна дата някои формации откриват. Така че играех не само определена роля, но и всичко останало. Тези 6 - 7 години в единствения и до днес български авангарден театър бяха моята актьорска школа. Пребиваването там ме доведе до интерес към проблемите на енергията.

Все пак завърши ли, макар и между другото, МЕИ?

О, да. Завърших, започнах аспирантура и някъде след около година кандидатствах във ВИТИЗ.

Какво по-различно се случи с теб във ВИТИЗ?

Измъкнах се като змия от кожата си от това, в което бях доказано добър (математиката), но не изразяваше някаква много важна част от мен. Това изплъзване от очертания път май ми стана навик през годините, А във ВИТИЗ започнах да избягвам традиционните учебни театрални сцени. Още втората ми курсова работа беше в сегашната камерна зала, тогава -необитаемо мазе, и това беше "Пикникът” на Арабал. Оттам нататък се заредиха още три-четири постановки в най-различни кътчета на ВИТИЗ -търсих из всички етажи необитаеми пространства. Някъде тогава ни дадоха и новата сграда на "Стефан Караджа" която беше една стара изтърбушена къща, и двете си постановки "Буря 1” и "Буря 2" направих там.

Излиза, че това, което сега те занимава, е тръгнало още оттогава?

Измислям театралното представление за някакво уникално простран​ство - до степен, че почти да не може да се изиграе на друго място. И идеята за спектакъла, неговият стил, с фактура се оформят от съзерцанието и усещането за точно това пространство - инстинктивно тези занимания подхванах още от ВИТИЗ. Имах възможност за това - ако не друго, случих на толерантен преподавател в лицето на Димитрина Гюрова, която не ми е попречила в нито една от тези авантюри: където ми хрумнеше, там правех своето представление. Умирах от скука при вида на която и да е от учебните сцени - била тя малка или голяма. Просто умирах от скука от това разделяне на пространството.

На зрител - актьор, зала - сцена...

Имах чувството, че каквото и да измисля на конвенционална сцена, е обречено да е "като на сцена".

И носиш това чувство и досега? Ако се съди по спектаклите ти.

Да, разбира се. Двете представления във Варна, които и досега се играят - "Черна дупка" и "Васа Железнова", - са ситуирани уж вътре в театъра, но "използват" сцената по "неуместен" начин. Оттам идва и тяхната особеност, доколкото я има. В някакъв смисъл съм се върнал към отправната точка.

А между тези две точки? Имаше няколко междинни отсечки -Русе, Малък градски театър...

Веднага след ВИТИЗ заминах за Русе. Това, че бях дълги години актьор в "СУ 113" и по някакъв начин съм актьор, по някакъв смешен начин, повлия. Наско (Атанас) Бояджиев посочи трима души, които би искал да назначи като актьори в Русе, и един от тях бях аз. Той едва при първата ни среща разбра, че всъщност съм режисьор. Хвана се за главата. Тръгна да търси режисьорска бройка. И намери.

Нещо не разбирам.

Завършил съм режисура, но съм абсолютно наясно с базисните неща в актьорската професия - това е едно от нещата, в които съм сигурен.

Как стигна до този извод?

О, адски дълъг разговор, дай друг път. Ще трябва да се върнем към "СУ 113", към Йежи Гротовски, към опитите във ВИТИЗ и Русе, към моите сетива и моя опит. Но знам, че повечето български актьори нямат представа за основното актьорско занимание, което дава възможност да направиш всяка роля. Подходът им е съвьршено друг, главно емоционален, доста балкански - неорганизиран и оттам идва огромната трудност да се включи българският актьор в трупа. Ако човек си сложи ръка на сърцето, не би твърдял, че българският актьор е възпитаник на някаква актьорска школа или че систематично е овладявал техники, за да се включва в стилистиките на отделните представления. Ей Богу, нито са го възпитавали в тази насока, нито са го насочвали да работи за разпознаване на тялото на човека, на енергията, която го обитава, както и за контрола върху тези субстанции, което е прекият път към ролята. Българският актьор ще ме нарече педераст, ако започна да развивам тази материя пред него. И това е неговият проблем.

Но ти преподаваш във ВИТИЗ?

Водя клас по режисура. Актьорски клас не съм водил. Единственият разпознаваем преподавател, който се занимава с нещо, което би могло да бъде наречено система - това с Възкрссия, Но така или иначе българският театър не може да използва само актьори, възпитавани в подобен стил. Той би трябвало да разчита на по-широка бленда от стилове и основната отговорност за това би трябвало да носи ВИТИЗ - а ВИТИЗ не може, не успява да отговори на тези изисквания. Единствено студентите на Азарян като че получават някакви критерии за вкус, усещания за стил. Мисля, че единствено там времето на студентите не е загубено. За всички останали съм доста скептичен.

И все пак беше назначен в Русе като режисьор. Дълго ли "прави " актьорите свои?

Някъде в продължение на 5 - 6 години. Нещата, с които се занимавах във ВИТИЗ, ме отведоха до празното пространство да се занимавам сам със себе си - за добро или за лошо си принуден, без да имаш ориентири, опипом да търсиш нещо, което не се знае къде се намира. Струва ми се, че срещите с Анатолий Василиев, някъде в средата на 80-те (тогава в Москва ставаха важните неща, твърдя го със сигурност), пресечени с нещата от моя живот, ме доведоха до достатъчна яснота какво искам да правя. Там някъде дойде "Любов” на Перушевска, където в достатъчна степен ми стана ясно как трябва да съществува човекът в моето представ​ление. Всъщност това ми е било най-важният проблем, а не как да направя даден текст, дадена пиеса...

При все това изборът на текст винаги е бил много дълъг процес при теб. Ти като че по-дълго от много други режисьори вървиш към своя текст. Или така изглежда отстрани?

Не, не само изглежда. Наистина е така. Винаги има едно десетина неща, проза или драматургия, които са около мен, но изборът на един или друг текст винаги става мъчително. Изборът като да е случаен, като да няма закономерност. Да речем, изборът ми във Варна и в двата случая дойде от скитане по сцените, взиране и в крайна сметка хрумка за някаква структура. В единия случай беше кръгова структура, въртенето в кръг и излитането по допирателната.

В "Черна дупка".

А в другия - просто минавайки през сцената, видях как се вдигат стените, железните стени на джобовете и как дежурното осветление, като контражур, прави светлинна завеса, която пъпли към мен в права линия и ще ме залее. Ей такова едно нещо ме накара да стигна до "Васа Железнова", а не защото имах актриса за ролята Васа.

В някаква пресечна точка идват нещата: ти каза не прост​ранството, а човекът ме вълнува,

В този случай - човекът бях аз: като видя нещо подобно спирам и... това ми е подходът... Василиев казва, че важен критерий е какво изпитва режисьорът, когато застане вътре в сценографията си. В случая не става дума за сценография, а за пространствен модел. Изобщо възгледът ми за сценографията е доста краен. Отвращавам се от 90 на сто от нещата, шито в българския театър биват наричани сценография. Това са неща, които не могат да надскочат по никакъв начин бутафорията, а не представляват и игра на бутафория, и оттам нататък един Господ знае какво означават. Та във "Васа" ме интересува усещането на човека в изменящ се пространствен обем: то е клаустрофобично, механични стени, шлюзове се спускат и всъщност те притискат в малкото пространство, а едновременно с това сс чувстваш и изгубен и нападнат в огромното пространство и трябва да намериш някаква своя уникалност, за да устоиш в това огромно прос​транство, за да не те обезличи. Малкото пространство води до необхо​димостта от движение: влизане - излизане, усещане за динамика, а ог​ромното - до статика, концентрация. Оттук нататък може да се изследват тези упражнения, встрани от всякакъв текст, встрани от всякаква конкретна сцена, персонаж. В крайна сметка тогава, съвместно е актьорите, се от​криват ужасно много неща, които трябва да се ситуират в спектакъла.

Добре, на кой етап все пак влиза текстът?

Искам да кажа, че заниманието е изключително трудно. Никой в българския театър не се занимава с тези въпроси. Искам да кажа, че раз​работването на психологическите отношения и изследване на проблемите на пространството са две радикално различни занимания - те изключи​телно рядко съвпадат. Структурата на взаимоотношенията между персо​нажите, психологическата структура, нейните кристални решетки изклю​чително рядко съвпадат със структурата, която поражда театралното прост​ранство. Тези две начала трябва да бъдат помирени, да се вържат като скачени съдове, за да си преливат енергия едно в друго. Тук съм съгласен с Анатолий Василиев - при едно такова занимание примат винаги има театралното пространство (никога текстът), защото то съдържа движенческите закони, които чисто репетиционно трябва да бъдат извлечени. Оттам нататък някои неща в текста стават по-важни, а някои - неважни, и трябва да отпаднат. Някои неща в плътта на персонажите започват да доминират, други - отстъпват, тоест неизбежно настъпва пренареждане и на психологическите взаимоотношения.        

   Неизбежно остават зони, които не са плътни колкото други, но за това никога нямат вина актьорите: проб​лемът е винаги мой - невинаги мога да постигна максимален синхрон между текст и закони на пространството. Смятам, че във "Васа" разполагам с уникална трупа, в София такова представление не може да се случи: поради начина на живеене в този град, поради начина на работене в този град. поради начина, по който се мислят актьорите в този град. Не че във Варна мисленето за театър е по-правилно, но аз съм провинциалист, няма какво да си кривим душата. Аз съм провинциалист и съм успявал да напра​вя нещо смислено в София само когато съм се държал като провинциалист

           Кое е то? Кои са тези смислени неща?

Пинтър - "Завръщане у дома", "Пилешка глава" - Малък градски театър. Изключително важно за мен беше упражнението "Времето и стаята” на Бото Щраус. Съжалявам, че беше репетирано в такава истерична обстановка и много малко беше постигнато. Но за мен беше качествено различно занимание усилие да се измъкна от собствената си кожа. Ценя този мой незавършен опит. Във Варна успях много радикално да се измъкна от собствената си кожа. И доста успешно. В смисъл, че кожата ми не беше разкъсана. Спектакълът "Васа" беше солидно структуриран, за да може да бъде понякога постиган, друг път недотам, но никога - пихтиест и безформен, което, мисля, е проблем на повечето български представления - в тях няма и помен от връзване на нещата в някаква мрежа.

Това ли ти помага да извлечеш смисли, подтекстове и значения, неиамирани до този момент?

Влюбих се в текста от епохалното представление на Анатолий Васи​лиев.

И въпреки това тръгваш наново да го поставяш.

Мина достатъчно време, пък и срещнах пространство, което ми даде възможност да се измъкна от спомена за Василиев. Забавно е да си играеш с нещо, което уважаваш и цениш; един етапен спектакъл. Във Варна редовно се забавлявам да правя постановки със заглавия, които в София се мислят за етапни. Просто ми е забавно - така беше и с "Черна дупка", така беше и е "Васа". Преди време така беше с "Музика от Шатровец" - там пък има друго епохално представление на Гройс в Благоевград.

Кое те забавлява? Интересува ли те фактът на "епохалността"?

Ами! Просто импулс от етапа на безотговорното говорене. Нещо като загряване, тренинг...

Но почне ли същинската работа, правиш своето представление.

Все пак това е някакъв опит, дори когато се оттласкваш от него. Да кажем, работейки в "СУ 113", ти си усвоявал нещо, от което на следващ етап си се оттласквал.

Така е, оттласквайки се от ярката външна експресия на "СУ 113", едва след години стигнах до това, което искам да правя, и то е точната противоположност: отказът от ярка театралност, от ярката външна експре​сия. Винаги ме е привличала по някакъв магически начин думата реализъм. Винаги съм я схващал като някакво гигантско множество, което включва в себе си всички открития на писатели, философи, художници, театрали, пораждаш циклично нови течения, тоест като нещо, което никога нс е едно и също. В завършен вид стигнах до този мой си реализъм в "Музика от Шагровец" и в "Миналото лято в Чулимск". Това са спектаклите от края на пребиваването ми в Русе. Разбрах, че ми се занимава с неща, които могат да се нарекат хиперреализъм, основани върху принципите на полифонията, театралния монтаж, киноезика...

Един от проблемите на общуването е терминологичната неуеднаквеност. Затова смисълът на подобни лабораторни разговори е да вникнем в това, какво ти например разбираш под хиперреализъм. И така постепенно ще достигаме до изясняване или най-малко до обща конвенция за термина. Нещата, валидни за изграждане на партитурата на отделния персонаж, са валидни и за спектакъла като цяло: те стават в много по-голяма степен на подсъзнателни нива. Искаш ли върху примера на "Музика от Шатровец" да конкретизираме разговора.

Разбира се, още на ниво текст в "Шатровец" са използвани средствата, за които говорим. Остава те да се развият в методология за работа е актьорите. Например откриване на мотивациите за действията в теорията на вероятностите, в принципа на случайността. Това значи отказ от причинно-следствената логика за извършване на определено действие от страна на някой персонаж. Има неща, зависими повече от мястото, от броя на хората там, от настроението на човека и т. н. Ако се следва логиката само на събитията, персонажът би направил еди-какво си. Но той не го прави, а извършва нещо друго, наглед необяснимо, което може да се изясни чрез отчитане на всички причини, присъствали наоколо и в него самия.

Никога направеното не се извършва поради една-единствена причина. Дори да си внушиш така. Тази логика е възможна само за прегледност. От всички факти, повлияли на нечия постъпка, един е най-едрият, но ако театърът спре до най-едрия факт и игнорира всички останали, просто ще остане на това ниво на "прегледен" реализьм, от който българското изкуство толкова пострада. Опитът да се изчерпят всички фактори, по​влияли за случването на нещо, е едно налудничаво занимание на режи​сьора, което изисква струпване на много ресурси на сцената. То изисква композирането на линии, тези, наглед необясними, които с обратна перс​пектива стават ясни. Или, да речем, защо някой прави нещо, докато другите изговарят важен текст. Тук има атака към театралната прегледност. Изобщо формите от живота са приложими в театралното представление, разбира се - особените, странните форми от живота. Наоколо се случват толкова невероятни, идиотски неща, че като да са измислени от обезумял драма​тург. Непрекъснато взимам буквално от живото поведенчески партитури.

Документалност, вкарана в условната рамка на театър. Спектакълът обикновено се чете от критиците като метафора. Би бил такава, ако не текат паралелно партитурите на няколко персонажа и зрителят не е поставен в ситуация да възприема едновременно 3-4-5 потока: диалози, действия, оркестрирани върху полифонични принципи.

Как се гради логиката на тази партитура?

Даден персонаж се появява примерно едва на 5-а страница, за да каже и извърши нещо: на мен винаги ми е любопитно да си представя какъв път е изминал, за да достигне до това действие или текст. Така опознавам персонажа и, като мисля като "непрекъснати линии" всички останали персонажи, се появява полифонията. Нещата се нанизват, уточняват репетиционно - трудно е тази мрежа да се плете в кабинет. Като се отказвам от причинно-следствената мотивация, залагам на случай​ността, на теорията на вероятностите, която е в основата на 99 на сто от човешкото поведение. Това изисква автентично актьорско поведение, което трябва да се изгради върху несъзнавани, непредназначени за гледане реакции. И всичко това е борба с традиционната тенденциозност на театралното представление. Търся механизма на случването по законите на случайността, което изисква будни сетива, за да се проиграят всички варианти за случване и да се подбере този, който е на ръба между обяснимото и необяснимото.

     в. "Литературен вестник", 15.7.199, разговора води Майя Праматарова

ЕДИНАКЪТ

ОПИТ ЗА ПОРТРЕТ*

(...)

Първо, разбира се, започнах с въпроса за тайните, за всичко, което стои зад досегашния му живот в театъра. Камбарев сам си призна, че е потаен, човек с двойно дъно и с двойствена биография.

Животът ми вървеше в съвсем друга посока. Занимавах се с мате​матика, автоматика, кибернетика. Бях започнал аспирантура. Очакваха от мен сериозна научна кариера. Всичко сигурно щеше да върви успешно, ако още като студент не попаднах в "СУ 113". Това беше студентският театър на Любо Дековски в онзи, най-силния му период (1074 - 1980 г). Цели 5 години, докато следвах МЕИ, течеше този паралелен мои живот в Сту​дентския театър. Играл съм в немалко представления на Дековски - "Музика от Шатровец" от К. Илиев, "Пикник на бойното поле" от Арабал, "Опит за летене" от Радичков, "Хоро" по Страшимиров. И сега смятам, че ако имам някакво театрално самочуствие,то е като актьор. В този период имах фалши​ва карта от ВИТИЗ и гледах всичко, четях много... Но аз съм явно човек, който не се изявява еднопосочно. Казвам това, защото и в трупата па Деков​ски водих двойствен живот. Престоят ми в "СУ 113", който гравитираше към екпресивния театър, към Гротовски, ме тласна да се интересувам от неговата противоположност - психологическия театър. Като си помисля - една доста странна моя реакция. Тъй като не харесвах нищо, което гледах в конвенционалния театър в онзи период, тръгнах да изграждам моята представа за психологическия театър. Най-сериозното нещо, което научих в "СУ 113", е да контролирам и управлявам енергията си. Това ми се струва, че е едно от нещата, конто трябва да научи актьорът в психологическия театър. Ако направя една аналогия е живописта - това, което правех в Сту​дентския театър, беше експресивна живопис. Като някои художници, мина​ли през експресионизма и сюрреализма, аз се помъчих след това ла стъпя в реализма. Именно тогава - плъзгайки се по границата между рационалното и ирационалното - реализмът става взривоопасен, възможен и престава да бъде имитация. Мисля, че най-налудничавото намерение е да се нарисува реалистичен портрет. Това е абсолютно невъзможно. Но въпреки че съм привидно кротък и добричък, аз всъщност съм склонен към наи-налуд-ничави неща. И при възможност винаги ги правя,,.

Значи твоята налудничавост те насочи да формираш своя възглед за реализма?

Ами да. И той се свежда в общи линии до това, че когато аз извършвам определено нещо, то е функция на милиони други неща - пространствени, климатични, физиологични, политически, психологически. Фактът е неизчерпаем по посока на прчините за неговото пораждане. Ако реа​лизмът се разбира по този начин - като склонност да се обхванат мак​симален брой причини, породили един факт, тогава всичко е свързано с всичко, И ето ти го факта - ужасно осезаемо и автентично, но необяснимо и "безпричинно" нещо. Това не само го мисля, но и от години го правя в представленията си, И ако в тях има нещо по-особено, което ги отличава - то е именно това... Разбиването на клишето реалистичен театър.

След като намери тази своя посока, какво беше двойното дъно, което й приложи?

През годините, в които следвах във ВИТИЗ, и малко по-късно аз се държах по-скоро като математик. Тоест вярвах на логиката, на анализа, вярвах в това, че една постъпка е обяснима... Но това беше до един момент. Докато работих над "Любов" на Петрушевска, постепенно се измъкнах от тази клопка. От този момент започнах да се занимавам със случайността. Интересуваха ме главно нещата, които се случват в момента. Тук и сега. Репетициите ми вече не приличаха на подготвени вкъщи, планирани рационални акции - по отношение на мизансцена, на взаимоотношенията. Всичко това си го забранявах сам на себе си. Започвах да се занимавам с ужасно дребните неща, появяващи се на конкретната репетиция, които нямаха нищо общо с текста на пръв поглед. Започнах да не вярвам на конфликтите. Не исках и да чуя, че еди-какво си било очевидно. Започнах като някакво дребнаво дърто ченге да поставям под въпрос всичко, и главно собствените си умнотии и страхотни решения, особено ако са много под​ходящи и уреждащи щастливо всички проблеми. Ужасно се интересувах защо например пространството е решено точно така и какво прави този пък предмет на сцената, сякаш не аз, а някой друг бе поискал това. Лека-полека се превръщах в професионален убиец: абсолютно безсмислено ми изглеждаше да репетирам, ако най-напред не срутя конструкцията на пиесата (без значение кой е авторът), ако не убия тялото на текста и не го разглобя на съставните му думи, за да започна после опипом да слепвам тялото на "моето" изречение, на "моя" текст, на "моето" представление, поемайки цялата отговорност за неговия живот и - не дай си Боже - за неговата смърт.

Слепваш едно за друго като парченца цветен пластилин всички безотговорни хрумвания; всички неподходящи и неуместни етюда, опитвани с актьорите; всички случайни неща и странични дреболии, които са ме интригували; всички неважни тайни, чиито отговори така и не зная, но продължават да ме глождят месеци наред... Спираш и гледаш - май нещо се оформя пред очите ти. Мъчиш се да разбереш (сякаш не ти си го породил!) органиката му и се подчиняваш на законите и, помагаш им да продължат самоизграждането на спектакъла, И т. н. И стрелите започват да се забиват все по-близо до целта - духа на автора. Но това вече не е толкова важно, главното ми вълнение стана полетът на стрелата. Репетицията.

Имаше ли някакъв тласък за тази рязка смяна на посоката ти на работа?

О, да, разбира се. Това се случи през 1986 г. Тогава гръмна Чернобил, Тогава се случиха срещите ми с Анатолий Василиев, а също и с неговите спектакли, които успях да гледам в Москва. Разбира се, случили са се още сто неща, но оттогава, вече стават 10 години, аз се държа по съвсем друг- начин като режисьор. Избирам текстове, не които ми харесват, а които влизат в някакъв особен резонанс с мен. Понякога това се оказват пиеси, които откровено ме дразнят - "Васа" на Горки например.

Правиш ли малки равносметки? Продължавай...

Ами, ами, равносметки! Просто някакво непрестанно отказване от нещата, в които към постигнал някаква увереност - първо от математиката, точните науки, а по-късно от причинно-следствените връзки, от диалектиката като механизми, които могат да обяснят една човешка постъпка. Така стигнах до заниманието с безпричинността, с безконфликтността, със случайността,..

Значи по естествен начин стигна до Пинтър?

Вече бях поставял Л. Петрушевска ("Любов"), С. Бекет ("О, щас​тливи дни"), К. Илиев ("Шатровец") и Ал. Вампилов ("Чулимск") в Русе. Тъй че не се чувствах неподготвен в срешата си с Пингьр. Като че ли бях стигнал до подстъпите към неговите текстове. Може би затова срещата ми с пиесите му и лично с него беше странно спокойна. Аз бях вече пробвал много от нещата, които определят неговия свят... Неуловимостта, която обаче с конкретна.,. Героят конкретно присъства, той прави определени неща, които обаче не изясняват неговата същност, те не я изчерпват. Има някакъв пълзящ тероризъм, който уж те води в перипетиите иа някаква история, но непрекъснато те разколебава във всичко,.. Държи те в полето на вариантността... И напрежението идва оттам, не ти не можеш да се чувстваш спокоен в обикновени битови неща, които се случват пред очите ти. Не че знаех как се прави това, но вече имах нужните сетива и търсех точните инструменти. То си е опасна работа - като да ходиш върху тресавище. Нужна е специална концентрация, съблюдаване на специфични психологически процедури, а, от друга страна - избягване на резките движения, на поривите на "балканския артиститьм" да се самоизтъкнеш. Само подобно "възпитание на чувствата” може да те изведе до твърдата земя, иначе красивата зелена полянка с цветенцата просто те поглъща и те няма. Шегичките на г-н Харолд. Тя и срещата ни беше в този дух - 1 април 1995 г. МГТ "Зад канала". След спектакъла вървях към срещата с великия Пинтър с пределно безразличие, инстинк​тивно спазвайки споменатите вече процедури за ходене през тресавище. След Василиев това явно беше следващата ми среща с някой от големите в театъра. Спектакълът беше минал максимално и срещата нямаше да го направи по-добър. Това рязко сне патоса на предстоящото, стана ми радостно и леко, сякаш отивах при стар приятел. Е, разбира се, бях щаст​лив, че Пинтър смяташе, че моят спектакъл "Завръщане у дома" ще го представи по неочакван начин в Лондон, където той искаше да го покаже. За съжаление това не се случи...

       Явно, че ти употребяваш театъра като елитарно занимание?

Аз съм убеден, че театърът е самотно занимание. Той не е предназначен за генериране и отправяне на послания към групи хора, да не кажем към цели народи. Не ми се и говори за такава употреба на театъра, макар че тя съществува, разбира се. Мисля, че неговата природа е с точно обратен знак. Театърът е самотно занимание, предприето от работна група, от постановъчен екип и актьори. Спектакълът е нещо, което трябва да се занимава със самото себе си, за да може да постигне самото себе си. Е, разбира се, някъде в генезиса на намерението да се направи спектакъл присъстват неизбежно неща, протегнали се като нишки, като ластици от големия живот, който си тече, но това значи само, че сме нормални хора, а не луди.

Двойственото ти отношение към публиката - от една страна? нейното игнориране като съществен компонент па театъра, от друга - същностната ти връзка с човека и времето. Как съчетаваш тези на пръв поглед несъвместими неща? Може би именно в това съчетание е твоят възглед за днешния човек - обект на спектаклите ти и техен зрител?

Аз съм убеден, че характерният белег на човека на нашето време е неговата херметичност, неговата недиалогичност, неговата монологичност. Това произлиза от дълбоката му вътрешна разколебаност във всякакъв вид ценности, във всякакви принципи. Оттам и невъзможността човек да се довери, да се облегне на нещо обективно, общовалидно. Това го прави несигурен дори на битово равнище.

Оттам нататък, като изключим рецидивите на истерично общуване, за което в момента не става дума, хората почти избягват да водят истински диалог помежду си. Вместо това обикновено ние си разменяме готови тези, които сме изработили сами за себе си през годините, и заниманието ни е просто да ги доусъвършенстваме, да ги домозивираме с нови и нови доказателства. Имаме си теза за това, теза за онова, теза за важното, теза за нищожното. Тоест ние съобщаваме наши възгледи, ние доказваме наши възгледи. Ние дори не оборваме чужди възгледи. Много е важно как изглеждаме в собствените си очи, дали звучим убедително в собствените си уши... Играеш и си развълнуван зрител сам на себе си, като в сънищата. Без съмнение тази двойственост (автор и първи зрител на създадения спектакъл) се отпечатва от мен върху представлението ми, а после пуб​ликата заема освободеното от мен място след премиерата.,. Херметичен човек, херметично представление. Изключително рядко в пикови, в крайни ситуации хората зарязват дълго градения образ на самите себе си и спон​танно се вкопчват в другия. Тези спазми за мен са истински откровения. Те действат шоково, защото в тях проблясва за миг същността на човека. Но това се случва изключително рядко.  
В основната част от живота си човек с херметичен... Както и основната част от всяка роля е не истината за героя, а манифестация на индивидуалните му техники за мимикрия, културизъм някакъв. Ето такива неща.

Но ти като чели си правиш автопортрет. Значи поставяш себе си като мярка в живота и изкуството си? Риторичен въпрос. Значи това е зърното на авторския ти театър?

Този възглед не е само мой. Това е целият Бекет, който според мен е изключителен реалист, ако реализмът е нещо, което се занимава с напипване на човешката същност. Бекет е сякаш бащата на Людмила Петрушевска. Забелязвам някакво изключително родство между тях в документалното снемане на вербалния аспект на човешкия живот. А абсурдът идва от съчетаването на словото и същността. Или от ситуирането на така същест​вуващия човек с неговия вербален профил в едно изключително условно пространство - в пясъчна пустиня и всякакви други екзистенциални пространава, които са декорът на глобалния проект на Бекет.

Този реализъм, за който говориш, много силно звучи в спектакълът ти "Майката" по Горки. Намираш ли някаква линия па общност между големите писатели па славянството - Гогол, Горки, Чехов, и каква е тя? Много впечатляващ е моментът във финала па спектакъла ти "Майката" - трите героини, стигнали до пълна безизходност, започват да изговарят финалните монолози от Чеховите "Три сестри"...

Работя в последните години върху трилогия, която започна с "Майката" на Горки, продължава с "Три сестри" на Чехов в театър "София" и приключва е "Бесове" по Достоевски, един проект за Скопския театър.

И така Горки, Чехов и Достоевски. Автори, към които не съм и помислял да посегна. Просто не съм знаел как се прави това. Господ или закономерната случайност ми показа в точния момент гледката на вдигащата се желязна завеса на Варненския театър и аз вече знаех прост​ранственото решение на "Васа Железнова”. Сценографската разработка, която направихме с Фичо (Н. Тороманов), доведе до някаква чудовищна експериментална машина. Вече знаех, че от мен се очаква не точно и не само да поставя Горкиевата "Baca", а да изследвам границата между жи​веенето и умирането. Пространството очакваше това от мен. И то започна да засмуква и поглъща в огромната си паст образи, значения, звуци, текстове - независимо от техните стилове или автори. Фрагментите от Бекет, Мишел Турние, Чехов, стихотворение на испански и песничка на корейски, пейзажи сред жива природа и порнографски картини се нареждаха идеално в пъзела, сякаш създадени от един и същ автор. Така се стигна и до финалните монолози от "Три сестри". Просто спектакълът "Васа" търсеше своя органичен финал и - за най-голяма моя изненада - го намери в този Чехов текст, прозвучал в тази си употреба като трагичен фарс.

Проектът "Васа" се оказа твърде дебела жила, която ние с Фичо естествено продължаваме да копаем. Нейните разклонения са постановъч-ните ходове на "Три сестри" и "Бесове". Струва ми се, че вече знам сценичния език, през който мога да си преведа тези текстове.

Явно виждаш синхрон между твоя възглед за реализма и тези автори?

        Този възглед за човека, който изповядвам, има за прародител Чехов в тази трилогия. Чехов се оказа обкръжен от текстове, в кошо властва безумна енергия - "Васа Железнова" и "Бесове", При това те са доста по-игрови, в тях има една виртуозна дяволска игра, в която героите танцуват по острието на бръснача, когато витае смъртна опасност, глобална опасност за нр о съществува нето. Разбира сс. това са също така и текстове, които покриват границата между вековете. Може би защото и сега живеем в такова време, си давам сметка, че никак не е случайно заниманието ми точно с тези автори. И то е едно доста катастрофично и апокалиптично усещане в себе си, но едновременно с това и е едно усещане за забава, за игра с тези ядрени оръжия, каквито са избраните текстове. Може би съм набрал достатъчно смелост и отчаяние през последните години, за да мога да се забавлявам, да жонглирам с чувство за хумор с тях.

Твоят спектакъл "Майката" е удивителен и с това, че в него боравиш е пространството с една непозната досега осовободеност.

Виж, просто ние с Фичо направихме това, което никой в България не прави - поставихме проблема за пространството в свещения му смисъл: пространството като първичен океан, който поражда театралния спектакъл във всичките му аспекти и етапи. Този подход породи цяла лавина от абсолютно нови въпроси, чиито отговори неизбежно също са нови и непознати за театралната ни практика.

Приматът на пространството като тотален метод ме направи неве​роятно освободен от оковите на текста, на психологизма. Той породи и някакво почти вавилонско разноезичие. В този спектакъл са имплантирани твърде много чужди средства в театралната структура. Средствата на киното, на фотографията, на чистото движение, което е почти танц...

И всичко това поставяш в търбуха на сцената, като я превръщаш в космос, в пространство с нови измерения.

В "Майката" няма едно линейно, последователно, обяснително дви​жение на сюжета. Всъщност истинският сюжет проследява развитието на пространството и на стила; от камерното, през епично-огромното до пробива в театралната кутия и излизането в безусловното пространство, сред природата и обратно назад до камерно-интимното. Убийствен диапазон - от компресия в точка до космос. Това мутиране на простран​ството непрекъснато променяше и стила: от хиперреалистично съществу​ване на човека до почти чисто движение, танцов театър. 
Публиката е на сцената и е приобщена и същевременно дис​танцирана от ставащото пред очите й без елемента рампа, без четвърта стена...

Да, мен ме занимава гледната точка към спектакъла да е най-неподходящата, най-притеснителната. Това създава усещане за истинност. Не всичко се вижда, не всичко се чуват защото много неща се случват едновременно. Поставен в подобна ситуация, зрителят просто трябва да направи своя избор. Той е поставен в ситуация на свобода. Виж, аз пак мисля за зрителя, но по друг начин, по начин, по който бих искал да пос​тъпват с мен. Не да ми натрапват своя възглед, да ми подчертават кое е важно и кое не, кое да гледам и кое не. От такова представление бих си тръгнал. Винаги съм искал аз сам да изпитам доверие към това, което гледам. В заниманието с режисура има заложена една шизофренична двойственост. Човекът, който създава спектакъла, е и първият му зрител. Всичко това се случва в един и същ момент, като в сънищата. Само там има подобна двойственост. Такава е ежедневната работа на режисьора. Такава е и единствената гледна точка, която мога да предложа на публиката. Останалото не ме интересува.

Тук говориш определено за принципите на авторския театър, нали? Разкрий още от твоите секрети в това занимание.

Винаги разказвам моя история - без значение дали поставям пиеса на Чехов или Бекет, на Гогол или Горки. Около това са и моите разговори със студентите ми, бъдещи режисьори. Ако не разказвам собствена история, значи нямам основание да се захвана с този текст, защото иначе режисьорът става репродуктор, той създава мъртвост и тогава заниманието е безсмислено. А щом аз разказвам една моя история, то тогава единствено аз знам извивките на нейното протичане, знам перипетиите, през които преминава, знам спецификата на възбудата на тази история „ Затова не съм съгласен на по-малко от това да изиграя едновременно всички роли в представлението. Това е моята формула за режисъорското занимание. Чувствам се винаги като мотор на спектакъла, като мегаактъор, който е изигран всички роли. Разбира се, това не бива да се разбира буквално. Става дума за вида органика, за природата на всяка реакция, движения, дума. От мен се очаква да зная решенията на тези проблеми и аз не отстъпвам никому това свое право. Не подценявам, разбира се, постигането на консенсус с актьорите по отношение на моята идея. Все пак ролите реално ги играят те, нали така?

Странно е, че при тези строги правила на твоя авторски театър не напусна работата в държавните театри, не си създаде своя трупа, с която да работиш постоянно, както постъпиха Бойко Богданов с "Елизавета Бам", Теди Москов с актьорите от "Ла Страда", Възкресия Вихърова със студентите си от НБУ, Иван Добчев и Маргарита Младенова в "Сфумато "

Съществуват много начини да постигнеш своето. Ние сме различни хора, различни са и целите ни. Стратегията ми се определя единствено от интересите на моето представление, на моя театър. Може би животът ми в театъра ще ме доведе до подобна работа с трупа. Засега обаче е в сила моят избор, свързан с понятието ми за свобода. Става дума за театрално прелъстяване. Избирам си града, театъра, актьорите, с които да работя. Има и друго. На мен ми е нужно от енергетична гледна точка постоянното състояние на опозиционност. Обикновено правя моето представление в обстановка, която или е безразлична, или враждебна към моите намерения. Винаги отказвам да обслужвам целите на Н-ския репертоарен театър, винаги се създава една гранична, неформална ситуация, в която аз се чувствам като временно пребиваващ, като чужденец. Това се случи и в театри като "Зад канала", Сатирата, където съм бил на щат... Така се чувствам по-здравословно и творчески.

Да създадеш свой театър е друга отговорност. Тя не е нито по-голяма, нито по-малка от отговорността, която поемаш, работейки в държавен театър - просто те са от различни множества, сравнението е некоректно. Освен това и Теди, и Възкресия са обособили свои трупи, за да наложат определена идея за правене на театър, определена естетическа платформа. От 5 - 6 години аз работя в една посока, но никак не съм убеден, че тази насока няма да я сменя още следващата година, още следващата постановка. Това е и една от причините, поради които не бих искал да повличам след себе си група хора. Така мога да се окажа измамник.

В повечето от големите български държавни театри съществуват групи актьори с неподозирани качества, създадени за преследване на най-високи цели. Те обикновено са забравили това, уморени от доста еднообразното репертоарно бълванс на продукция. Нерядко те не подозират един за друг, че са от една и съща кръвна група. Нещо като приспани масонски ложи. Критиката и съсловието отдавна са решили, че знаят всичко за тях, че изненади не са възможни, И е толкова прекрасна изумителната метаморфоза на тези хора, когато някой им постави гросмайсторски задачи, когато ги принуди да съществуват на най-високо равнище. Същите тези хора стават неузнаваеми. Пожелавам на всеки да преживее подобно нещо.

Има и нещо друго. Според мен е твърде нерационално при наличието на толкова много държавни театрални машини в България те да бъдат предоставени на хора. които не знаят какво да правят с тях. Струва ми се, че кризата в българския държавен театър вече може да се нарече разло​жение, гангрена. Особено в последните 7 - 8 години се сгромолясаха всич​ки мними ценности, всички мними творци, разсеяха се мигове и идеоло​геми. Именно в последните 7-8 години навлезе чист въздух, влезе малкото слънчева светлина в театралната ни къща. Така се оказа, че огромни пространства в нея са необитаеми, и тези, които упорито държаха доскоро властта над тези театрални територии, трябва просто да ги отстъпят. Така започна бясна борба за приватизация па театрални пространства в дър​жавните театри. Това го говоря от години. На мен ми е ясно, че съществуват театрални партии от критици, режисьори, коалиции от театри, които водят безпощадна война за преразпределение на властовите позиции в българския държавен театър. Аз избрах несъзнателно, интуитивно пози​цията на единака, който се отказва да държи в джоба си партийна книжка от някоя театрална или политическа партия. Просто се старая да правя моите представления. Те населяват моята територия в теагьра, която никой не може да ми отнеме.

Значи свободен артист, който скита от място па място и оставя следи... Не мислиш ли, че пропиляваш голяма част от творческата си енергия?

Не. По-скоро смятам, че задължение на нашето поколение е да се заеме с тези машини - държавните театри, и отвътре, и отвън те да бъдат основно ремонтирани и модернизирани. Да бъдат приведени в състояние на ефективност и употребявани за създаване на качествена продукция, конкурентна на европейско ниво. Старите обитатели на тези машини тряб​ва да отстъпят. Това ще бъде труден и много болезнен процес, защото никой няма да иска да си отиде доброволно. Но времето ще ги изхвърли, защото всичките им аргументи са изчерпани.

Сп. „Театър" 10, 11, 12-1997 Разговора води Мирослава Кортенска. Текстът е публикуван и в книгата па Мирослава Кортенска  "Културен вертикал. Критически дневник на трансформациите, културата и театъра на едно десетилетие (1985 -1996)", 
Епсилон, С. 1998

БЪЛГАРСКИЯТ ТЕАТЪР - НАВИЦИ И ИЗНЕНАДИ...

      Кои са лошите навици в българския театър?

Един от лошите навици, и то не само на театъра, но и на обществото ни като цяло, навик, който въпреки тотално променените обстоятелства, в които вече живеем, така и така не може да се изкорени, е убеждението, че всички сме равни.

Естествено е хората, упражняващи различни артистични професии -да речем, професията на режисьора, - да са убедени в едно: точно аз съм най-добрият. Разбира се, от гледна точка на някакъв национален или европейски или дори световен критерий, който вече е възможен и в България, става ясно, че това рядко е вярно. Вероятно това се отнася за една много малка група действителни режисьори в българския театър, които биха могли спокойно да се впишат в този световен контекст. Това става ясно, когато техните творби влязат в съприкосновение с външния критерий: критика, фестивали, постановки в чужбина и т. н. Една сравнително малка група от действително различими режисьори, откъснали се на доста обиколки пред останалите членове на съсловието.

Но когато ние се съберем на конференции или на конгреси на всякакви безсмислени организации от сорта на Съюз на артистите и т. н, и съставляващите го гилдии, е, общо взето, доста неприлично да се говори за нещо друго освен за това, как всички сме равни.

Това е нещо, завещано от комунизма и вероятно тръгнало като една възрожденска идея в името на добруването на народа, сигурно по някакъв начин най-качествените негови представители доброволно са били готови да декларират, че застават редом със своя народ. Но тогава, по дяволите, е ставало дума за отстояване на национална идея, ставало е дума да освобождение, за всякакви освобождения от всякакви неща, така че не е било важно да се търси това разслояване и това структуриране на обществото на елити и основа на пирамидата, не е било време за такива неща. Вече е време за такива неща! Време е да стане безжалостно ясно, че с комунистическата уравниловка е абсолютно приключено! Това е един от най-самоубийствените навици на българския народ, който винаги дърпа най-добрите надолу, насила иска да ги свали до най-ниското ниво във всяко едно съсловие. Тази вътрешнозаводска завист към по-качествения, към по-креативния човек, която е основната причина за съсипията, в която живеем, в блатото, в което живеем, и която в крайна сметка ежедневно поражда, възпроизвежда отново блатото.

В този смисъл не са ни виновни нито ченгетата, нито евреите, нито Международният валутен фонд, нито комунистите, нито ембаргото, виновник е тази част от националния ни манталитет, която в този кон​кретен разговор назоваваме доста добродушно лош навик! Става дума за черти от националния характер, от които спешно трябва да се освободим; както се оставят цигарите, както се спира пиенето, както се преминава от хероин на марихуана.

Крайно време е да се разбере, че всеки има право на труд, но не и на равни възможности за труд, не на равни ресурси за извършването на този труд. Тук вече говорим за театър. Аз съм режисьор и няма смисъл от говоренето за театър. Освен като говорене по режисьорската проблематика В момента комунистическото "всички сме равни и еднакво бедни” е белег на държавния бюджетен репертоарен театър, с който съсловието така и не иска да се раздели и хленчи до небето, ако не е на щат в някакъв театър. В ситуацията на тотална мизерия, в която някак си живуркат повечето държавни театри (която е в резултат на фактическо непровеждане на теат​ралната реформа от страна на управляващите и на непозволяването да се проведе на места по-различна като философия театрална реформа, т, е. силовото въдворяване на подопечните стопански единици в ярема на точно определена "реформа" чрез икономически лостове и принуда).

В тази ситуация е невъзможно да се тръгне на амбициозен театрален проект - като ресурси, като бюджет. В този смисъл външното финансиране на един проект става решаващо. Истинските структури, които провеждат културната политика в България, са всъщност "Отворено общество" и още няколко могъщи фондации, защото въвеждат чисто качествени и доста по-модерни критерии на финансиране.

И не това, че аз съм един български режисьор, ми дава право да претендирам за равни възможности за работа с еди-кой си мой колега, а всичко това, което личи и точно аз съм създал, всичко това, което съм успял и не съм успял да направя, цялата ми творческа биография, целият мой потенциал, станал достояние на публиката и критиката през измина​лите години, ми гарантира работа по-амбициозно или по-сиромашки - като ресурс, с който бих разполагал за конкретна постановка. Такава е истинската ситуация и тя е ситуация на тотално неравенство. Толкова за лошия навик "всички сме равни".

Друг лош навик, ако изобщо имам право да го нарека така, защото той е почти с мащабите на национална трагедия, е навикът да смятаме, че нещата започват от нас. Става дума за страстта към разрушение, към скрупульозно. педантично и фундаментално унищожение на всичко, съз​дадено преди нас. Това очевидно има нещо общо с комплекс, който някак си сигурно е присъщ за нашата нация. Вероятно става дума за недоубития древен номадски манталитет да ограбиш или да опожариш създаденото от някой друг народ и, обратно, с бързите коне идваме за малко и всичко чуждо е наше. Което не можем да вземем - разрушаваме, за да ни имат страха местните будали, като дойдем следващия път. От друга страна, става дума за комплекс за малоценност на хората, които получават властта. Става дума за възможността да управляваш някого, да ръководиш нещо, да вземаш решение на някакво ниво. Това при нае в никакъв случай не се смята за професия, а за облага, за някаква далавера.

В нормалните страни хората се учат - да бъдат ръководители, учат се различни видове администрация, различни видове мениджмънт. Това са сериозни професии. Същото се отнася и за театъра. В случая визирам фигурата на театралния директор. Такава професия у нас реално не съ​ществува. Това е поле за художествена самодейност от страна на различни властолюбиви хора. Това се смята за привилегия, която получаваш, защото си партиен активист някакъв, комунистически или седесарски, или де да знам какъв, или си просто едно много амбициозно момче, което иска да застане на някакви Дарданели, да размахва опашка и да поуправлява някакъв процес, а по-точно да пречи на процеса и на хората, които участват в процеса, за да стане всичко зависимо от неговото благоволение да спре да пречи и така да стане необходима фигура, т. е, това си е чист рекет. Тъй като си знаеш, че не си заел този пост в реална конкуренция или реален конкурс, ясно е, ти някъде в себе си чувстваш, че не си на своето ниво на компетентност. Оттам нататък започваш да съизмерваш всичко в тази система с твоя нисък управленски ръст и своята ръководна про​фесионална компетентност.

Според мен на това се дължат големият опит и изключително плодотворната национална традиция в сферата на разрушението. Ние никога няма да станем съизмерни със света, ако не започнем да произвеждаме ръководни кадри - тесни специалисти.

Дори и когато говорим за съприкосновението с различни театрални системи, закъсняло понякога десетилетие, ние го разбираме по такъв конфликтен начин както знаенето на руския език - всеки българин смята, че знае руски. Със същата лека ръка смятаме, че познаваме системата на Станиславски и че тя е едно мръсно нещо. Трудно е обаче да се пренебрегне начинът, по който хора като Брехт, Гротовски и Анатолий Василиев, създали ясно различими системи в театъра па XX век, говорят за системата на Станиславски и странните им изречения, че те всъщност тръгват от нея. Ясно е, че не я познаваме и че тя няма нищо общо с това средноаритметично уподобяване на някаква приблизителна, повърхностна действителност с която се занимаваше българският театър в ерата на соцреализма. Аз не зная човек в България, който да познава фундаментално и да работи по системата на Станиславски. Познавайки добре Гротовски, Василиев, техните текстове и постановки, изкушен и от други театрални системи, аз твърдя, че няма нищо по-велико и непостижимо от това простичко и мръсно нещо, наречено реа​лизъм. Много често в желанието си за бърз успех и мълниеносна кариера напоследък, и това е един друг лош навик, се вземат на въоръжение сериозни театрални системи и се употребяват по начин, който бих нарекъл да се забива пирон с микроскип, само и само весело и жизнерадостно да се подскача върху трупа на психологическия театър. Това е някакъв пъпчив пубертет. Надявам се, че тези мои колеги в театъра, които работят на дълбочината на епидермиса, ще разберат, ще са принудени по-дълго време да останат легитимни в българския театър, ще преодолеят това, защото това отношение също се пре​връща в нещо заплашително за българския театър. Това вече не е лош навик. Да работиш "своята работа" не бива да се схваща като необходимост да съсипеш "чуждата работа", защото това е психиката на завоевателя – той избива част от аборигените, за да получи своето жизнено пространство. Вместо ла се стремим към помиряване между всички стойностни системи, творци, артефакти, ние сме в състояние на перманентна война помежду си.

Традицията непременно да разрушим всичко правено до този момент се отнася както до живота, традициите и достиженията на един конкретен театър, така и до състоянието и търсенията на целия български театър. Сякаш под въпрос е поставена легитимността изобщо на българския театър, все едно такъв не е имало досега. Това е повсеместно в нашия живот и няма да ни доведе до нишо хубаво нито в сферата на театъра, нито в която и да е друга сфера. Достатъчно е не да се ходи много на Запад, достатъчно е да се пресече югозападната ни граница и да се отиде в Македония. Просто вървейки по улиците, може да се усети как на хората не им е давало сърце да вдигнат ръка за разрушаване. Толкова поколения е трупано, трупано с уважение, с респект, със зачитане на стореното. Съществува някакво спокойствие, някаква трезвост - в страна, сполетявана от унищожителни бедствия. Очевидно това е нещо, в което трябва да се вгледаме.

Тук се връщам към идиотския навик, малоумния манталитет, че всичко започва от нас - като партия, като власт, като личност. Това по същество означава буксуване на място. Толкова хубаво би било да дойде времето на професионалния, на компетентния човек. А това, което се случва в момента е приватизацията на българския театър, с така наречената реформа и с всички процеси, за които говоря, то е нещо, което ще го определя десетилетия напред. Говоря за владеенето на театралното прост​ранство. Би било толкова прекрасно в центъра на тези процеси да се постави човекът, професионалният, компетентният, креативният човек в българскня театър, а не нашето момче, нашето момиче, нашият ученик, човекът от- нашата партия, било политическа, било театрална. Става дума за правилното поставяне на приоритетите, на критериите. Същото сс отнася и за театралната критика, за образованието в Театралната академия...

     Какво е за теб изненадата в театъра?

Най-голямата изненада за мен ще бъде, ако успеем да се преборим е лошите си навици.

Сп. "Театър", 3,4-1998 Въпросите зададе Ина Божидарова

         ЗА УЧИТЕЛИТЕ. ЗА ТЕКСТА. ЗА ЕТИКАТА

Не зная какво ме мотивира да правя театър, никога не съм знаел защо съм решил да се занимавам с това. Вече бях приет във ВМЕИ, когато започнах да се занимавам с театър в ДНА - Бургас. Пак някак уж случайно се случи и срещата ми със студентския театър "СУ 113" е ръководаггел Любомир Дековски. Нямаше някаква ясна причина да искам да се занимавам с театър. Всъщност сигурно има някаква обща склонност, която се отразява на игрите, които човек играе като дете, на ролята, която иска да има в тях, на амбицията да бъде измислячът на игрите, без да е физически най-силният, а може би точно поради това, нито пък най-високият или най-красивият. Сигурно причината е в склонността към измисляне на разни работи. Човек с такава нагласа може да бъде изобретател, престъпник, артист...

Може би рационалността на твоето първо образование ти е била недостатъчна, искал си да се занимаваш с изследване и на необясними неща, на човека например?

Да, така е. Виж, мъча се да включа в тази моя човешка склонност и спектаклите, които съм правил. Те не се базират на определена рационална програма, поставена предварително като цел за постигане. Разбира се, замисъла винаги го има, но по-скоро разбран като най-вероятна хипотеза относно казуса. Да, хипотеза, защото репетирането за мен не е изпълнение на предварителен план, а изследване на непознато природно явление. Сдед като нещо се е пръкнало на репетицията, дори да изглежда засега необяснимо, трябва не да го махам, а по-скоро да потърся логиката, която го е породила.

Когато си изненадан, тогава ли у теб се ражда увереността, че се създава добър спектакъл?

Да;, защото тогава тръгва някакво самоконструиране на произведението. Тук трябва да поясня, че наричам факти онези неща, които са възлови, ключови, които човек трябва да реши от тази опера ли са, от друга ли са, неща, свързани със стила на игра, с жанра, с вида чувстване, с тълкуване на важен момент. Да, когато впечатляващите, запомнящите се факти започват да са от едно множество, вече се налага да се потърси стратегията, която ги е породила. Тогава човек започва да разбира по-добре логиката на това, което е правил до момента, продължава нататък, обогатената логика отново става недостатъчно обяснение за новите факти, които се появяват, налага се ново връщане и т. н. Всъщност това е репетиционният процес. Откриване правилото, природния закон, който свързва максимален брой от репетиционните факти. Така, както го казах, май доста прилича на научно или пьк на криминално разследване. Но е доста вълнуващо. Това е доста стресова репетиционна ситуация за актьорите, които като правило имат потребност да им бъде посочена ясна посока, да бъдат поведени по точен маршрут.

Самотен ли си в това пътуване сред неизвестното? Не срещаш ли колеги, които такова пътуване смятат за единствено струващо си да се изживее?

Не ме е налегнало, слава Богу, някакво отчаяние по този въпрос. Съществуват хора за такъв вид работа, срещах ги навсякъде, поне във всеки от театрите, в които съм работил. Разбира се, по-често срещам колеги, предпочитащи друт вид работене. Това не е усъмняване в техните качества, а печално заключение за разбирането, което влагаме в думата професионализъм. Професионализъм според мен е тотална отвореност, тотална информираност, наличие на инструменти за различни видове работа.  

Сигурно звучи идиотско, но невинаги най-младите, най-необременените колеги са отворените към различни видове работа. Години наред мерило за широко скроен актьор, готов за диалог с всякакви режисьори и театрални системи за мен беше Елена Стефанова, актриса, прекарала половин век сценичен живот в провинцията. Докато насред София, във въртопа от информация, от филми, постановки и медии по "Раковски" npeз 10 метра можеш да се сблъскваш със задръстени, кофражирани колеги, които освен собствената си мания и фикс-идеи не са в състояние да практикуват нищо друго.

Смяташ ли, че в "СУ 113" са били no-отворени, или това е идеализиран наш спомен?

В последния етап от съществуването па "СУ 113" вече можех да водя равностоен диалог с хора като Любо, като Рухи, като теб, Владо, Вальо, които са проправили тази много важна пъртина за българския театър.

Любо я проправи.

Но Любо, лека му пръст, не беше сам и не би могъл да направи всичко това, ако беше сам. За Бургаския театър в края на 50-те години съвсем справедливо е сложен акцент в българската културна история. Но аз мисля, че феноменът "СУ 113” е друг един такъв все още непоставен акцент. 10 - 15 години след "бургаския период" това беше пробойната, пукнатината, през която влезе въздух от други театрални системи, които сега са символ верую на доста български режисьори... За жалост обаче дори и нашата доста различна група хора не беше склонна да гледа на себе си в развитие, като на нещо, което е длъжно да се самопроменя, за да продължи да бъде ужасното дете на българския театър. Това като че ли предизвести и клиничната смърт, в която влезе "СУ 113” в края на 70-те - началото на 80-те години.

Нека погледнем и от друга гледна точка; "СУ 113" показа възмож​ността и нормалността един театър да се закрие, когато художествената му идея се изчерпи. Този пример, знаеш, не е заразителен...

Накрая всичко приключи с логично, но случайно аутодафе - театърът изгоря. Беше, разбира се, инцидент... Сигурно дори не бих се опитал да вляза във ВИТИЗ, ако това не се беше случило, ако театърът не беше изгорял по своята траектория. Просто в началото на 80-те години нямаше друг начин човек да се занимава с театър, освен ако не е минал през ВИТИЗ.

Променило ли се е нещо оттогава? Ако сега напускаш "СУ 113", къде би предпочел да отидеш? Вече има и други възможности да се учи театър.

Не, не се е променило, пак бих минал през ВИТИЗ. Питаше ме за учителите ми, за авторитетите и формиралите ме театрални явления... От една страна, винаги съм мечтал, винаги съм имал потребност да бъда облъчван от човек, който създава театър, и то театър, който ме кара да се чувствам жив, който да провокира желанието ми да правя някакви неща. От друга страна, никога не съм се съгласявал някой да ме поучава, да ме учи на това, как се прави театър, нужна ми е била максимална свобода. Как се съчетават тези две страни? В момента ми се налага да решавам тази задача като ръководител на клас по режисура. Затова казвам, че бих предпочел ВИТИЗ - едно доста по-отворено пространство. Вече знам, че работата не е в овладяването на няколко, макар и безспорно важни професионални, дори занаятчийски умения, които са нужни, за да може човек да е комуникативен, но нищо повече. От една страна, ВИТИЗ, разбран като свобода (но за жалост свободата на разградения двор, безотговорната свобода), от друга - ВИТИЗ като мястото, необитавано от достатъчно магьосници, които да те изправят пред голямата етика на съществуване в театъра, да те изкушат да поискаш да се съизмериш с тях, да ги усетиш, да ги разбереш какви са. Тези неща винаги съм ги намирал отнякъде другаде.

Казваш "голямата етика". Терминът напомня за Гротовски.

Голямата етика е от основните неща, които тотално отсъстват в българския театър. Това е една от причините за голяма част от белите му, за посредствеността, която перманентно го залива. Става дума за непоставянето на огромна творческа задача пред група хора, задача, свързана с начин на съществуване, начин на работа. Веднага някой ще каже, че щатната държавна структура не позволява подобни утопии, но това не е така. Тези структури са вече рудиментарни, нещо като опашка или като 33-и зъб. Съвсем скоро кръгът им ще бъде стеснен и тогава ще възникне същият въпрос: можем ли да съществуваме по този начин? Дори и в пре​дишните десетилетия държавните структури съществуваха доста безхаберно. Тоталитарната държава обръщаше твърде малко внимание на театъра, каквото и да говорят разни хора. Театърът не е бил обект на чак толкова строга цензура, на гонения, били са санкционирани само няколко неща... Понякога дори съм бил съгласен с тази "идеологическа" санкция, защото често се е отнасяла до слаби спектакли и пиеси.

Има изключения, спектакли на Любен Гройс например,..

Има, разбира се. Но това не бяха най-шумните случаи. Най-шумните обикновено бяха и по-несъстоятелните... Но да продължим за магьосни​ците. За Учителите. Винаги сам съм търсил навсякъде нужните ми хора и по някакъв начин съм успявал ла ги намеря. През 70-те и 80-те не можах нито веднъж да отида на Запад, но пък съм убеден, че важните неща в театъра ставаха в Източна Европа - в Полша, Чехия, Унгария, Русия. В този смисъл важните за мен хора са Гротовски (разбран главно чрез специ​фичното пречупване на неговата система в работата па "СУ 113", защото така и не съм видял на живо нито едно негово представление), Шайна, Кантор, унгарците...

Под „унгарци" разбираш театъра "Катона Йожеф"?

Да, цели десет години любопитното в Унгария сс наричаше "Катона Йожеф", Малък градски теагър "Зад канала" - един от най-очарователните театри, в които съм попадал - се опита да повтори много ог основните неща за този театър. Не само като репертоар, но главно като взаимоотноше​ния между хората, като етика на живеене и на работене, която диктуваше структурата на театъра и ходовете му... Но все пак главно руснаците – Ефрос, Любимов, Некрошус и особено Анатолий Василиев. Мисля, че на най-основните мисли, конто и в момента ме движат, ме е навел Василиев - чрез разговорите, които сме имали, чрез неговите текстове, които съм превеждал, при което ми се е налагало да разгадавам какво стои зад тях, чрез спектаклите му, които съм гледал. Недоумявам защо Василиев не е намерил у нас своето подобаващо място, за разлика от Брехт и Гротовски, след като той вероятно е следващият. Ето това са, струва ми се, режисьо​рите, които мога да нарека свои учители с главно "У". 
      Никой от тях не е българин.

Да. И това не е някакво високомерие, просто не съм сигурен, че знам какво значи "български режисьор",..

      Гледал ли си спектакли на Гройс, на Пантелей Пантелеев?

      Гледал съм, разбира се. Но работата не е в това. Важното е какви приключения харесваш. В мен съществува скепсис към предварително, желязно конструирания спектакъл. Не вярвам на такива неща, поради това не изпитвам слабост и към режисьори, които и до ден-днешен работят така. Леон Даниел, да речем. Не полемизирам, но не разбирам вълнуващото в подобно правене на театър. За мен е паметна една среща преди десет години в Боровец, когато на семинар на младите режисьори показах постановката си "Любов" по Петрушевска, Показаното беше представително на наме​ренията ми и беше адаптирано не лошо към пространството в почивнага база в Боровец. Казвам го, защото заниманието по същество беше правене на театър в автентична среда. Трябваше да се ситуира представлението в дълъг преходен хол, но това никак не ме притесни. Показването предизвика пълно недоумение и, разбира се, решиха, че може би става дума за грешка, че трябва да бъда предпазен от нещо. Такова беше доброто, чудесното намерение и на Леон, и на Юлия. Тя беше тази, кояго каза на Леон; "Ние трябва да му кажем, сега е моментът, в който би могъл да ни чуе, след това ще бъде късно. " И Леон се опита да ми го каже. Каза (цитирам по памет), че вижда поредица от странни, но любопитни и ясни за него аритметични действия, които обаче не се връзват в уравнение, които не довеждат до резултат. Отвърнах му, че всъщност говорим за различни дялове от математиката. Че тук става дума за теорията на вероятностите, за статистически закони, които не са алгебричните, и че едната математика не е по-добра от другата, просто това са различни дялове. Помня изключи​телното неразбиране за какво говоря. А бях абсолютно спокоен и много добре знаех какво казвам, знаех какво съществуване на човека, какъв вид рефлексия изследвам, какъв вид "сюжет" изграждам. Бях намерил своя личен превод на български на театрални понятия като действие, събитие, конфликт, перипетия, сюжет,.. И вече бях наясно какво търся. Изобщо "Любов" на Петрушевска е някакъв рубикон, от който нататък сс чувствах по друг начин. Вече бях брониран като в стихотворение на Вапцаров. Точно тогава, през 1987 г., излезе съсипваща статия от Светла Бенева в "Народна култура", убийствена, просто унищожителна, не го пожелавам никому. С какъв онанизъм съм се занимавал и как съм нехаел за зрителя. Но тьй като и тя изобщо не желаеше да разбере какво е заниманието ми и нещо ми се караше, все пак успях да не обърна внимание на възмутения й текст. Само две години по-късно тя, като член на журито, ентусиазирано гласува Първа награда за режисура на "Шатровец", спектакъл изцяло изграден върху принципите, заложени в "Любов"?!

Често говориш за "Любов". От него насетне сякаш започва друга степен на свобода в работата ти». Все още в този период ли си?

Да. Периодът за мен продължава, това поле е много трудно изчерпасмо поради факта, че във всеки негов квадратен сантиметър може да се дълбае надолу, просто не знам на колко километра дълбочина. Не​прекъснато се убеждавам, че всяка минута сценично време в представ​ление, направено по този начин, мога да го репетирам седмици наред. Но не мога да си позволя този разкош, защото и актьорите ще полудеят, и директорите ще ме застрелят... През последните 4-5 голини (за жалост почти три от тях - след премиерата на "Васа Железнова" - бяха абсолютно на празен ход) се бях замислил, дори поуплашил, че ако се занимавам с изследване само на една театрална идея, колкото и потентна да я мисля, ще изглеждам като човек, който е намерил чалъма на една работа и гледа да го одруса докрай. Ама не е така, защото забелязвам, че следвайки ня​какъв вътрешен резон на това изследване (а за мен то не е правене на определен брой постановки, а изследване на определена територия, за която се питам дали е с гъвкави граници, или по-скоро има свои етажи, дали не е спираловидна структурата й) започват да се намесват неща, които просто са от други опери и при това се настаняват доста уютно в тази територия. Почувствах тези принципно различни аспекти още в "Музика от Шатровец" (там ставаше дума за епични и филмови средства в театралното разказване), но главно във "Васа Железнова" - заниманията с полифонията, с чистото движение, танцовия театър, средствата на модерната фотография. Дълго бих могъл да изброявам. Любопитен ми е този комплексен вид работа с актьора, защото за мен работата с актьора наистина е основното. Тя цели разгадаване на състоянието на човека. Говоря за тези подходи в тяхната едновременност, за разглеждането на психологически плътния персонаж в жива картина, във фотографски кадър, по траекторията на чистата хореография - неща, с които и през ум не ми е минавало, че ще се занимавам. Това занимание продължава и днес, то се оказа способно да всмуква в себе си всякакви неща, които са ме занимавали през тези десетилетия. Сега репетирам "Три сестри" и забелязвам, че работата (в смисъла, за който говоря) се разраства още повече. В този смисъл аз може би не поставям "Три сестри" па Чехов, а продължавам изследването, започнало с "Любов" и продължило в "Шат​ровец" и "Васа".

Какво значение имат тогава текстовете за спектаклите ти? Само на основата на "Васа" ли можеше да се направи онова изследване? Имали значение за изследванията ти дали работиш върху "Три сестри" или върху драма на Калдерон?

Изключително важно е. Не знам как се прави Калдерон. Сега знам как звучи Чеховото изречение. Това съвсем не е толкова саморазбиращо се или толкова очевидно. Да знаеш как звучи изречение, написано от даден автор, означава, че имаш предчувствие, интуиция или ясни познания за това, как се произвежда същото изречение от актьора. Означава, че знаеш принципите за човешко съществуване в този текст, тоест че знаеш всичко... Това е готовност да започнеш работа, и то с огромно желание, нещо повече от това да си разчертал сюжетния ход или да си направил действения анализ. Такава готовност имам само за определени текстове. В момента мога да го кажа за Чехов, а преди две и половина години можех да го кажа само за Горки. Когато работя един текст, той има за мен толкова огромно значение, че не може да ми се вдигне ръката да съкратя нещо. Едновременно с това обаче бих искал да не знам нищо, свързано с даден текст, да не ми говори абсолютно нищо самият факт, че Чехов го е написал. Не си позволявам никакъв сантимент, никакъв трепет априори към текста. Започвам да го имам за свещен от момента, в който знам как той се из​говаря, тоест как сс поражда. Представлението не е нищо поведе от сви​детелство за пораждането на един текст.

Създаваш ситуация, в която текстът се появява по необ​ходимост?

Ами да. А той много често именно по тази причина звучи съвършено различно. Изобщо не звучи със съзнанието какъв текст е той самият. Това е, струва ми се, една от големите беди на българския театър по отношение на основни европейски или световни текстове. Не приемам извеждането в култ на един от аспектите на театъра, на една от материите му. А е изведен в култ, защото, гледайки представлението, виждаш, че липсва занимание с текста. Виждаш, че текстът не е като живо същество, което расте и се изгражда пред очите ти. Предоверяването към изречението (как да го кажем, а не как да го породим!) е туристическа разходка из некропола. Това е банално в смисъла, в който всички българи мислят, че знаят руски език. Въобще сме склонни да смятаме, че знаем едни основни неща и просто не се занимаваме с тях - така минават цели десетилетия, цели поколения. И когато някой реши, че е забравил какво значат основните неща, всички се чудят какво прави този човек, нали това отдавна е ясно. Ами като не е ясно? Като никога не е ясно за нито един текст?,., В края на "Васа Желсзнова” сложих финалните монолози от "Три сестри" и това е съкрушителен аргумент срещу мен и уважението ми към големите текстове. Както обаче вече съм казвал, отговорността е на спектакъла "Васа" - той поиска да завърши така.

Внимателно ще гледаме финала на "Три сестри" и така ще разберем кои ще е следващият ти спектакъл.

Следващата ни работа с Никола Тороманов - Фичо в това тритактово занимание е "Бесове" в МНТ - Скопие. Единственото място в България, където този спектакъл можеше да се случи, е Народният театър - по разни причини и недостъпен за мен, и нежелан от мен. Необходимо ми е специфично техническо оборудване. Има го в Скопие и представлението ще се случи там.

Откъде е увереността, че по време на изследването на "Бесове" няма да се породи проект за четвърти такт в упражнението?

Обичам да назовавам работата си "упражнение" на някаква тема, това ме настройва достатъчно безотговорно. Та упражнението всъщност е доста формално. То е свързано с изследване на различните видове движения. "Васа Железнова" беше изследване на линейното възвратно-постъпателно движение в разтягащо се до възможния предел простран​ство. ''Три сестри” е занимание с това, как се осъществява възвратно-постъпателно движение чрез движение в кръг постигане на мащаба на "Васа Железнова" чрез сценичните кръгове, а не чрез шлюзовете па про​тивопожарните завеси. "Бесове" ще е като влакче на ужасите. Сценичният кръг ще осигури движението на публиката около оста си, напред-назад, наляво-надясно и надолу в трюма на театъра, а самото представление ще бъде ситуирано в плоскост навсякъде, в четирите посоки, като се използват и механичните стени на джобовете. Много се извинявам, че по този начин формулирам своите занимания...

Щом така се уповаваш па механиката, бих напомнил, че има и други видове движения, например колебливото трептене на час​тицата в кристалната решетка, прочее тази метафора може да се отнесе за отделните персонажи в спектакъл, който е зона на привидната неподвижност. Гледах такова словенско представление на балкканския фестивал в Сливен..

До голяма степен това направи и Санчо Финци в един епизод от "Месец в Дахау" на Митко Гочев... По същество се занимавам с простран​ството. Споменах някои от основните видове движения на частица в пространството, но вариациите им са много, стигайки до хаоса - включващ всички тях едновремено. Става дума за занимание, с което, вече го знам със сигурност, ще се занимавам цял живот. Заниманието с пространството също е нещо, за което някой може да каже, че се разбира от само себе си. За жалост в практиките на различните български режисьори и сценографи от всички поколения това занимание не присъства. Има ситуиране на някакви декори на някакви сцени. Но занимания с театралното прост​ранство в българския театър няма; и затова ми се налага толкова самотно и с толкова постановки да напипвам основните понятия в тази материя. Това е, което правя, а не просто някакви 20 - 30 спектакъла. Говоря за пространството, което изцяло поражда представлението, включително и текста. Нещата са ужасно свързани - размислите за представлението и това разследване на конкретното пространство. Като се започне от избора му. За хора, които не са гледали мое представление, сигурно звучи адски тъпо, защото какво значи избор на конкретното пространство?... Ако режисьорът просто сяда с художника да мисли какъв да е декорът за пиесата?... - това занимание смятам за обидно - И не е мое занимание. То може да доведе до нещо слектаклообразно, в което актьорите нещо говорят и нещо се движат. Заниманието с пространството неизбежно присъства в работата на основните режисьори в световния театър. То не е нещо раз​биращо се от само себе си, то е творчески проблем. Звучи толкова идиот​ско, но веднага си давам сметка, че е така само в понятийния апарат на българския театър, в ситуация, при която представлението ти отива да се играе в Н-ския театър, а ти дори не можеш да отидеш там и някой театърмайстор го ситуира на сцената. При това думата "ситуира" е изклю​чително възвишена за вандалския акт, който всъщност се извършва,,. Много се извинявам, ако звучи прекалено аристократично, но вече не съм в състояние да направя представление, което да се играе къде да е,,. Нямам определено отношение към българската театрална действителност. Разбира се, убеден съм, че живея в България, но всъщност какво точно значи това?

Кое: да живееш в България или българска театрална дейс​твителност?

Зная доста точно какво значи да живея в България. Върша го вече повече от 40 години, но то не ме задължава да мисля или да върша опре​делени неща. Не отделям и грам усилие да си задавам и да си отговорям на въпроси като: каква е българската театрална действителност? Къде се ситуирам в нея? Имам ли някакъв принос? Към какво множество принадлежа? Защо не правя толкова много български пиеси? На очаква​нията на кои български зрители отговарям или на кои - не? Какво точно значи да бъда един български режисьор? Смятам, че е загуба на време да си блъскам главата над тази материя. Не се чувствам отговорен за основните процеси в българската театрална действителност. Достатъчно съм се ангажирал в гилдии, в съюзи, във всякакви полемики по основни неща, но реформага на тази същата театрална действителност и нямам повече време за губене. Просто бюрократите провалят и най-добрата идея. Конкретната режисьорска работа е нещо съвършено друго. Тя не е ситуирана в България, в 90-те години. Затова не се чувствам като български режисьор от 90-те. Не знам какъв режисьор съм - балкански, европейски или световен? - това също не ме занимава. Просто се усещам като част от големия контекст, в който участват хората, които изброих,

С какво според теб се занимава театърът ни днес?

Единствено мога да кажа, че според мен българският театър - разбран като цялостен процес, който се характеризира със своя структура, която може логически, със средствата на някакъв театрален анализ да бъде назована, проследена, дефинирана - в момента не съществува. През пос​ледните десетина години сме свидетели на стремглав разпад на довче​рашния български театър и в момента той е в някакво хаотично, насипно състояние. Деленето е стигнало почти до атомно ниво и до такава степен е невъзможно да бъдат слепени една за друга отделните частици, че почти не може да се каже, че те принадлежат на общо, било то и бивше, тяло.

  Това не е ли нормално състояние на театъра?

Нормално е. И всички ние, желаейки друг български театър, през изминалите десетилетия сме го очаквали. То е многоочаквано явление като освобождението от турско робство... Но в момента българският театър някак се мъчи да подхване едновременно всички пътища. И донякъде е в ситуацията "орел, рак и щука”. И каруцата на българския театър не може да тръгне наникъде, защото векторите се унищожават. Просто ние не сме най-толерантните хора на света и по-скоро разбираме живеенето заедно с другия като неговото унищожаване. Сигурно и аз изповядвам този грях... Сривът не е само в структурите на професионалното изкуство в България, но и във вкусовете, в нагласите на хората. Бурените, които виреят в тези разрушения, са цялата VIP-кулгура, бълвана от всякакви медии, от всякакви „Хъшове", "Каналета", от цялата тази VlP-класа. Първата класа, която беше създадена в България, не е мечтаната средна класа, a VTP-класата. Това са тези няколко хиляди привилегировани: депутати, жур​налисти, "застрахователи", футболисти, шоумени и прочие коафьори със сложна душевност, изхранващи се главно по коктейли. Тази класа поражда и своя субкултура. Опасностите са в целия този ерзац, в това вампирясване, в цялата тази виртуална култура, която просто изчезва, ако само й се спре токът. Докато това, което става в макар и разпаднатия се на атоми сериозен театър, може да бъде обнадеждаващо и е любопитно.

Театърът ни като че ли още няма куража да осъзнае, че силата му е в срещата с живия актьор.

От друга страна, още не е отшумяла порочната илюзия, че театърът може да бъде и просветител, че може да бъде инстанцията, която с риск за живота си съобщава на публиката опасни истини. Може би съм се разминал с това време в българския театър, когато го е правел, когато това е било негова важна функция, но аз поне не съм я забелязал. Винаги съм мислил, че това просто не е предмет на театъра. А има творци, писатели, режисьори, които и днес в България, насред София, в ситуацията на разграден двор продължават да твърдят, че са медиаторите, рупорите на някакъв протест, на някаква гражданска опозиция. Срещу какво? Срещу липсата на система? На какво опонираш? Ти просто превръщаш сам себе си в тоталитарно тяло, което започва да въдворява с декрети своите истини. Ето това е преображението в противоположността, с която винаги си мислил, че се бориш. Ето това е перспективата на "просветителите", на идеологическите опозиционери в театъра - те самите да се превърнат в идеологическа власт. Винаги съм смятал, че театърът се занимава с друго, че той трябва да се бори срещу статуквото, но да се бори чрез сложност, чрез висока худо-жественост, защото така той може да изрече най-сериозните си аргументи. Сега като че ли основното усилие, което обединява работата на доста колеги, чиито занимания ценя, е да се конституира обиталище на заниманията на всички тези талантливи хора: за всички възможни посоки, за всички възможни езици. Отново някакво вавилонско усилие... Мисля си често за отделни представления или като цяло за работата на Теди Москов, Сашо Морфов, Иван Пантелеев, Иван Добчев, Маргарита Младенова, Галин Стоев, Възкресия Вихърова, Бойко Богданов...

Спомена колеги, които са радикално различни в работата си. Мога да оправдая човек, когато от художествени пристрастия не приема работата на свой колега,  когато естетически спори с нея. Но ние отричахме въобще правото на другия да мисли по определен начин...

Би трябвало да ни е станало ясно, че заниманието с театър е необятно, че има място за всички и за още толкова. И така - хиляди години. Би трябвало да се снеме това напрежение и усилията, които полагаме за войни помежду си, да ги употребим за друго. Инерцията на манталитета, че постигането на целите минава през отстраняването, чрез унищожаването на другите, продължава да движи както част от режисьорското съсловие, така за жалост и част от критическото съсловие. Пък и невинаги може хората, упражняващи критическата професия, да се нарекат критика. Критиката има и други занимания - например мавзолейни. Това сигурно е свързано с недоубитата инерционна нагласа да се стъпи върху няколко твърди понятия, които все пак да породят ценностна система, с която да се работи, с необходимостта да се защити, да се опази от посегателства и почти да се въдвори с декрет безспорността на няколко режисьорски фигу​ри. Сигурно критиката има вътрешна необходимост от няколко аксиоми в инструментариума си, и то разположени тук, наоколо, в България, а не някъде по света. Това не довежда до нищо добро дори тези колеги и техните занимания, към които критиката изпитва подобно мавзолейно-носталгично отношение. Не бих искал да бъда на мястото на тези колеги. Не бих искал да бъда държан в кувьоз, в стерилна среда, за да бъда опазен за вечни времена, защото това би отрязало връзките ми с действителността. От критиката често получавам, да го наречем, виртуална информация. Безспорна истина е, че известни колеги с изключителен принос в българ​ския театър са все по-често режисьорски уязвими. Това е публична тайна за всеки разсъждаващ режисьор или актьор от моето поколение и надолу. Но незнайно защо едни критици започват да търсят и най-микроскопич​ните аргументи бутафорията да бъде назована някак красиво, в мъртвостта да бъде видяна класичност... Би било изключително здравословно, ако в българския театър стане ясно, че никой няма да бъде хвален, ако не е в час, ако се умори, че няма да му бъде спестена истината, каквато и да е тя. Говоря спокойно за това, защото за щастие изцяло съм бил опазен от ухажване.,.

Ухажван си,  не се прави на преследван...

Между „ухажване" и "преследване" е полето от възможности критиката да бъде полезна. За петнадесет години работа може би има пег-шест критически текста, които са на нивото на моето занимание, каквото и да е било то в момента. Авторите на тези няколко текста при това не са най-пишещите български критици: Светлана Байчинска (за "Ревизор"), Ани Топалджикова (за "Завръщане у дома"), ти и Димитър Стайков (за "Васа"), Ромео Попилиев (за "Януари"), Рада Баларева (за "Рожден ден")... Съсловието ви е пълно с талантливи хора, но много често, дори които харесват спектаклите ми, те са твърдо далеч от заниманието ми и затова не могат да ми спестят нищо от пътя. А може би фактът, че много неща не са ми били спестени, прави размислите за заниманията ми някак по-мои...

23 март ,1998 г.

В. "Култура", 1.5,1998 Разговора води Никола Вандов
             ТЛЕННОСТТА НА ТЕАТЪРА

... Исках да бъда математик, но животът ми предложи по-голямото изкушение - театъра. Завоя направих като студент, попаднах в театъра на Любо Дековски в "СУ 113". И това преобърна живота ми. Водех паралелен живот. Разкъсвах се между лекциите в МЕИ и сцената.

... Щастлив към, че в Студентския театър се научих да контролирам енергията си. Това ми помогна по-късно да създавам своите театрални светове, да обединявам хора с различни енергии, за да вървим по един общ път. Понякога някой от групата напускаше този път и аз полагах неимоверни усилия да го върна в него, защото имах нужда точно в този момент от енергията му.

... Страхувах се да бързам, а исках да направя много неща. Страхувах се, защото не исках да изгубя вярната енергия на партньорите си. Мисля, че наи-важното нещо в театъра са енергиите на хората, коиго го населяват, вярата им, че общият път ще ги изведе до един по-красив и съвършен хоризонт.

 Понякога ми е страшно студено в театъра. Чувствам се изолиран, загубил вяра в пътя. който сьм избрал. Това чувство у мен създадоха чиновниците, които най-добре умеят да разбиват илюзии, да пъдят талантливите, да обслужват конюнктури. Моят път в театъра досега беше в непрекъсната борба срещу тези чиновници, които искаха да ме подчинят на волята си, да ме превьрнат в тяхно подобие, да разпилеят енергията ми.

... В театъра е нужна любов, която свързва съвършено различни хора и характери в едно - спектакъла.

        ... Обичам репетициите.

Те са единственото време, в което търся. Обичам това чувство Време на  несигурност, на проверка, на любопитство, което ме обзема тук и сега. В такива моменти съм като хлапе, което иска да изпробва всички игри на света. Репетициите приличат на моите игри със сина ми Йосиф, в които двамата търсим, лутаме се из лабиринтите на фантазията. Да, децата са най-спонтанните същества на света. След това са актьорите.

Репетицията е възможност за среща на различни енергии, чувстви-телности и светове, в тях се раждат дреболиите, които аз наричам важните неща в едно представление. На репетиция е важна толерантността, защото тя носи надежда, че нещо се случва. Спираш и гледаш - нещо се оформя пред очите ти, ти все още не го разбираш, но полагаш усилия да го проу​мееш. Бавно, като с глина оформяш бъдещото представление. Чакаш и търпеливо извайваш формите на едно цяло, което крие в себе си куп изненади.

Работата върху едно представление е хем забавно, хем изтощително занимание, защото упорито слепваш куп безотговорни хрумки, опитваш с актьорите всичките им случайни хрумки, налагаш си воля и търпение да дочакаш премиерата... Репетицията, Обичам я и се плаша едновременно от нея. Тя ме пленява, вълнува, изостря сетивата ми до крайност, прави ме щастлив. Репетицията - най-голямото преживяване в театъра.

... Винаги съм казвал, че театърът с самотно занимание. В самотата откриваш пропуснати истини, емоции, светове, които си подминал. Спектакълът е приобщаването ти към самотните светове на други хора, изкушени от играта театър. Луташ се между собствените си крайности. И все пак някъде там в тази безумна, болезнена самота се ражда нещо. Нещо, което обичаш, което е нужно на други хора.

... Никога не съм искал да отправям послания, защото театърът е живот, случващ се тук и сега. Затова е тленно изкуство. Не оставя никакъв веществен кръг от доказателства за съществуването си освен няколко: пожълтели снимки, овехтял реквизит и декор. И спомени, без които не можеш - ти и неколцината преживели спектакъла. В тленността на театъра има някакво очарование, той свършва със спомена, а споменът е част от човешкия живот. Театърът е спомен и живот, никога смърт.

... Много е важно хората, които се занимават с театър, да изглеждат убедителни в собствените си очи. Играеш и си развълнуван зрител сам на себе си, като в сънищата. Театърът е блян, игра с начало и край. Обичам края на едно представление, защото поне при мен той винаги е начало на следващия ми опит да пътешествам из човешката природа.

... Не ми беше мъчно, че години наред критиката не забелязваше моите представления. Сигурно не са били добри. Страдах обаче от безразличието, с което критиците се отнасяха към почтените усилия и труда на  група xopa там, в провинцията, да се изразяват чрез играта театър. Не знам каква е цената на това безразличие, но знам, че от това боли. Усетил съм го. Безразличието натрупа в мен огромно мълчание. Отказах се да разговарям, да обяснявам идеите си, да хленча. Разбрах, че чрез мълчанието можеш да бъдеш още по-убедителен и да въздействаш,

... Има автори, към които трудно посягам, респектът ми към тях се дължи на забраните, които съм усещал в театъра. Трябваше ми време да посегна на автори като Горки и Чехов. Странно усещане. Техните текстове ме привличат, но аз не знам какво да правя с тях. Понякога срещата ми с тях става случайно, както с Горки и "Майката". Видях как във Варна се вдига желязната завеса в театъра и тогава разбрах как ще направя своя спектакъл. За "Три сестри" видях лицето на една актриса и разбрах как тя ще проговори на сцената като една от героините.

  ... Уморих се да ме поучават. Искам да водя диалог с моите опоненти, студенти, съмишленици, искам да се чуваме, да си вярваме и да намираме заедно общия път към нашата работа. Знам, че минавам за труден режисьор, но трудността идва от максимализма ми в работата. Безсмис​лено е да губя своето и времето на моите партньори, искам нашите срещи да бъдат пълноценни, пълни с живот. И откровеност.

... В последните години ме занимава проблемът за пространството, героите живеят днес и сега, те населяват конкретно пространство, в което се разполагат, страдат, обичат, живеят, умират... Това пространство е магически кръг, кутия от страсти. Забавлявам се да попадам в тази кутия, но понякога искам отстранено да поставя похлупака й.

... Никога не съм мислил как се случва представлението в неговата цялост. Винаги съм тръгвал от дреболиите. Понякога се страхувам, че те са банални, инфантилни, досадни, но... дреболиите изпълват нашия живот и аз, без да искам, им се отдавам с наслада, флиртувам с тях, жонглирам, обичам ги... Дреболиите са част от живота такъв, какъвто е... В смъртта има някаква цялост, която ме плаши...

Созопол, септември 1998

Сп. "ЛИК", бр. 6, 10. 1999, Записа Георги Тошев

